Alia Bhatt aky Karan Johar ge puppet eh: Kangana Ranaut | Mihaaru\nއާލިއާ ބަޓަކީ ކަރަން ޖޯހަރްގެ ޕަޕެޓެއް: ކަންގަނާ\n10 ފެބުރުއަރީ 2019 - 07:237comments\nމިދިޔަ މަހުގެ 25 ގައި ރިލީޒްކުރި ފިލްމު "މަނިކަރްނިކާ: ދި ކްއީން އޮފް ޖާންސީ" ގެ ޑައިރެކްޝަނުގައި ބަތަލާ ކަންގަނާއާ އެކީ ހިއްސާވި ކްރިޝް އާއި ބޮލީވުޑްގެ ބައެއް ފަންނާނުން ކަންގަނާ ދެކޮޅަށް ވާހަކަ ދައްކަމުން ދަނިކޮށް އޭނާ ވެސް ބަހުގެ ހަމަލާތަކެއް ފޮނުވާލައިފި އެވެ.\nބޮލީވުޑްގެ ނުފޫޒު ގަދަ މީހުން ކަންގަނާގެ ދިފާއުގައި ވާހަކަ ނުދައްކާތީ އޭނާ ގިނަ ބަޔަކަށް ފާޑު ކީ އިރު ޒުވާން ބަތަލާ އާލިއާ ބަޓަށް ވެސް ހަމަލާ އަމާޒުކުރި އެވެ.\nއޭނާ ބުނި ގޮތުގައި އަންހެނަކާ ދެކޮޅަށް ބަޔަކު ހިތު ހުރިހާ ވާހަކައެއް ދައްކައި، އެ މީހެއްގެ އަގު ވައްޓާލަން މަސައްކަތް ކުރާ އިރު، އާލިއާ ކަހަލަ ކާމިޔާބު ބަތަލާ އިން ދިފާއުގައި ނުނިކުތުމަކީ ވަރަށް ބޮޑު މައްސަލައެކެވެ. ކަންގަނާ ބުނީ އާލިއާއަކީ ފައިސާގެ ފަހަތުން ދުވާ މީހެއް ކަމަށާއި އެއީ ޑައިރެކްޓަރު ކަރަން ޖޯހަރުގެ ޕަޕަޓެއް ކަމަށެވެ.\n"އާލިއާއަކީ ކަރަންގެ ޕަޕަޓެއް. ކަރަން ދައްކާ މަގުން އޭނަ ހިނގަނީ. އަހަރެން ސީދާ އާލިއާ ދިމާވެ، މަނިކަރްނިކާއާ ބެހޭ ގޮތުން ދެކޭ ގޮތާ ބެހޭ ގޮތުން ސުވާލު ކުރިން. އެކަމަކު އޭނައަކަށް ނުކުރެވުނު އެއްޗެއް ބުނާކަށް،" ކަންގަނާ ބުންޏެވެ. "އޭގެ މާނައަކީ އަންހެނެއްގެ ދިފާއުގައި ވާހަކަ ދައްކާނެހާ ހިތްވަރު ނެތް މީހެކޭ އާލިއާއަކީ. އަންހެނަކާ ބެހޭ ގޮތުން ތިމާ މީހާގެ އަމިއްލަ ޝުއޫރު ފާޅުކޮށްލަން ނުކެރެވޭ ހިސާބެއްގައިި ހުރުމަކީ ވަރަށް ވެސް ދެރަ ކަމެއް."\nމަޖައްލާއެއްގެ ކަވަރުގައި އާލިއާ އާއި ކަރަން.\nއާލިއާގެ އާއިލީ ފިލްމު ކުންފުނި ބަޓް ކޭމްޕުން 2006 ގައި ގެނެސް ދިން ފިލްމު "ގޭންގްސްޓާ" އިން ބޮލީވުޑަށް ނުކުތް ކަންގާ ބުނީ އާލިއާއަކީ ކާމިޔާބު ބަތަލާއަކަށް ވިޔަސް، އެއީ ކާމިޔާބީގެ އަގު ވަޒަންކުރަން ނޭނގޭ މީހެއް ކަމަށެވެ.\n"އޭނާ އަށް ކާމިޔާބީ އަކީ ފައިސާ ކަމަށް ގަބޫލު ކުރެވެންޏާ އެއީ ފައިސާގެ އަޅެއް. އަދި ވަކި މީހަކު ޖަހާހާ ބެރަކަށް ނަށާ މީހަކަށް ވަންޏާ އެ މީހަކު ނުވާނެ ފުރިހަމަ މީހަކަށް ވެސް،" ކަރަން 2012 ގައި "ސްޓޫޓަންޑް އޮފް ދި އިޔާ" އިން ބޮލީވުޑަށް ތައާރަފު ކުރި ބަތަލާއާ ބެހޭ ގޮތުން ކަންގަނާ ބުންޏެވެ. "އަހަރެން އަދިވެސް ތަކުރާރުކޮށް ބުނާނީ ބޮލީވުޑަކީ ނެޕޮޓިޒަމްގެ ގޭންގެކޭ. އެހެންވެގެން މި އިންޑަސްޓްރީގައި ތިބޭ އެފަދަ މީހުންނަށް އަމިއްލަ ޝުއޫރު ފާޅުކޮށްލަން ވެސް ނުކެރެނީ. އަހަންނަކީ އެއް އިރެއްގައި ވެސް އެއްވެސް މީހަކާ ޒާތީ މައްސަލައެއް އޮންނަ މީހެއް ނޫން. އެކަމަކު ބޮލީވުޑުން އަބަދު ވެސް ބަލަނީ އަހަރެން އެކަހެރިކޮށްލެވޭތޯ."\nކަންގަނާގެ ވާހަކަތަކާ ގުޅިގެން އާލިއާ ބުނީ ހުނަރުވެރި ބަތަލާ އޭނާ ދެކެ ރުޅި އައިސްގެން ހުންނާނެ ކަމަށް ގަބޫލު ނުކުރާ ކަމަށެވެ.\n"ކަންގަނާ ހިތުގައި ޖައްސަން ގަސްތަކު އެއްވެސް ކަމެއްކޮށްފައެއް ނޯންނާނެ. އަދި ކަމެއް ކުރެވިފައިވާ ނަމަ މައާފަށް ވެސް އެދޭނަން،" އާލިއާ ބުންޏެވެ.\nބޮލީވުޑްގެ ވަރަށް ގިނަ ތަރިންނަކީ މި ފަހުން ފިލްމެއްގެ ޓްރެއިލާ ރިލީޒް ކުރާ އިރަށް، އެއަށް ތައުރީފުކޮށްފައި އެ މީހުންގެ ޝުއޫރުތައް ޓްވިޓާގައި ހާމަ ކުރާ ބައެކެވެ. އެކަމަކު "މަނިކަރްނިކާ" ޓްރެއިލާއާ ބެހޭ ގޮތުން ގިނަ ތަރިން ތިބީ ހިމޭނުންނެވެ. އެހެންވެ އެކަމާ ކަންގަނާ ހުރީ ވަރަށް ބޮޑަށް ހިތުގައި ޖެހިފަ އެވެ.


ޓީޗަރ ، ޕްރައިމަރީ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 އޭޕްރީލް 2022 ވާ ދުވަހުގެެ 13:00 ގެ ކުރިން، މުޙްޔިއްދީން ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމީގެ އިތުރުން ދިވެހި ޢަދަބީ މުބާރާތްތަކުގެ ތަމްރީން ޕްރޮގްރާމް ހިނގުމުގެ ޤާބިލްކަން ހުރިފަރާތްތަކަށްަ އިސްކަން ދެއްވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 17 އޭޕްރީލް 2022 އާއި 18 އޭޕްރީލް 2022 އާ ދެމެދު މުޙްޔިއްދީން ސްކޫލް ގައެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، އެ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n9 ރަމަޟާން 1443\n10 އޭޕްރިލް 2022\nޕަބްލިޝްކުރި ތާރީޚު: 10 އޭޕްރިލް 2022\nސުންގަޑި: 14 އޭޕްރިލް 2022 13:00


Hajj Therein Fenunu Ehme Hiy Gaimu Video Akee Miee - Vaguthu\nހައްޖު ތެރެއިން ފެނުނު އެންމެ ހިތްގައިމު ވީޑިއޯ އަކީ މިއީ!\nބައްޕަގެ ކޮނޑު މަތީ އިނދެ ކުއްޖާ ތަކްބީރު ކިޔަނީ\nހައްޖުގެ މަތިވެރި އަޅުކަމަށް ފަހުގައި އަހަރެމެން ހުރިހާ މުސްލިމުންވެސް ކުރިމަތިލަނީ އަޟްހާ އީދާ އެވެ. ހައްޖުގެ އަޅުކަން އަދާ ކުރުމަށް މާތް ވެގެންވާ މައްކާގެ ފަސް ގަނޑަށް އެތައް މިލިއަން މުސްލިމުންނެއް ކޮންމެ އަހަރަކުވެސް ދަތުރު ކުރާއިރު، މި އަހަރުގެ ހައްޖުގެ ތެރެއިންވެސް ހިތަށް ހިތްހަމަޖެހުން ލިއްބައިދޭ ފަދަ އެތައް މަންޒަރެއް ވަނީ ފެނިގެން ގޮސްފައެވެ. ނަމަވެސް، މި ކުޑަ ފިރިހެން ކުއްޖާ ތަކްބީރު ކީ އަޑު އެހިން ހެއްޔެވެ؟\nޖަމްރާ އަށް ހިލަ އުކުމަށް ދިޔަ މަގުމަތީގައި މި ފިރިހެން ކުއްޖާ ވަނީ އޭނާގެ ބައްޕަގެ ކޮނޑު މަތީގައި އިނދެ މެގަފޯން އަކުން ތަކްބީރް ތައް ކިޔައިފައެވެ. އަދި އެ ކުއްޖާގެ ފަހަތުން އެއި އެތައް ސަތޭކަ ބަޔަކު އޭނާގެ އަޑު ދަށުން ތަކްބީރުތައް ކިޔާފައިވާކަން ފާހަގަކޮށްލެވެއެވެ. ބަލާ ބެލުމަށް އެ ކުއްޖާ އަށް އަދި ވާނީ އެންމެ4ނޫނީ5އަހަރެވެ.\nމިއީ މި އަހަރުގެ ހައްޖުގެ އަޅުކަމުގެ ތެރެއުން ފެނުނު އެންމެ ހިތްގައިމު އެއް މަންޒަރު ކަމުގައި ގިނަ ބަޔަކު މިހާރު ގަބޫލު ކުރާއިރު، މި ކުއްޖާ ތަކްބީރު ކިޔާ މަންޒަރު ދައްކުވައިދޭ ވީޑިއޯ އަންނަނީ މީސް މީޑިއާގައި ހަލުވި ކަމާއި އެކު ފެތުރެމުންނެވެ.\nޖުމްލަ2މިލިއަނަށް ވުރެން ގިނަ ހައްޖާޖީން މި އަހަރު އަޅުކަމުގައި ބައިވެރި ވެފައި ވާއިރު އެންމެ ގިނައިން ހައްޖާޖީން ބައިވެރި ވެފައި ވަނީ ސައުދީ އަރަބިއްޔާ އިންނެވެ. އެއީ 600،108 މީހުންނެވެ. ދެން އެންމެ ގިނަ އަދަދަކަށް ބައިވެރިވި އިންޑޮނޭޝިއާ އިން 221،000 މީހުން ދިޔަ ކަން ފާހަގަކޮށްލެވެއެވެ.\nއޮގަސްޓް 15, 2019 16:38\nއިސް ލާމީ ތަޢުލީމު ދޭށެވެ\nއޮގަސްޓް 15, 2019 18:06\nމީކީ މިކަން ކުރަން އޮންނަ ގޮތެއް ނޫން ކަމަށް ވަނީ އެކަކު ނަގާކީމަ އަޑު ދަށުން އެހެން މީހުން ކިޔުމަކީ އިންޑޮނޭޝިއާ ، އިންޑިއާ މީހުން ޠަވާފުކުރާއިރުވެސް އެފަދަ ގޮތަކަށް ދުޢާތައް ވެސް ކުރަމުން ދަނީ އެކަކު ނަގާ ކިޔާނީ އަޑު ދަށުން ދެން ތިބި މީހުން ކިޔަމުން ދަނީ އަޑުގެ ނެތް ތަނަކަށް ހަޅޭއްލްވަމުން ދުޢާ ކުރަން ވެސް އަންގަވާފަ އޮންނަނީ ހަމަހިމޭން ކަމާ މަޑުމައިތިރި ކަމާއެކު\nއޮގަސްޓް 15, 2019 19:32\nމީ ހަމަތަކްބީރު ކިޔަންއޮނަގޮތް\nއޮގަސްޓް 15, 2019 20:31\nއަޑުގެ ނެއްތަނަށް ލަވަކިޔުމަށްވުރެ މާ ރަނގަޅުވާނެ.\nއޮގަސްޓް 15, 2019 17:11\nސުބުހާނަﷲ .. ޔާﷲ އެމާތް ބިމަށް ދެވުމުގެ ނަސީބު އަޅަމެންް އެންމެނަށް ދެއްވާން ދޭވެ.\nއޮގަސްޓް 15, 2019 20:26\nޜަގަޅު ތަލްބިޔާ އަޑުހަރުކޮށްކިޔަން އޮންނަނީ އެވެސް ފިރިހެނުން ފިރިހެ ނުންނެތްހަމައެކަނި އަންހެނުން ތިބި ތަނެއްގަނަމައަންހެ ނުން އަޑުހަރުކޮށް ކިޔިދާނެ ތަކްބީރު ވެސް ފިރިހެނުން ކިޔަން ޖެހެނީއަޑު ހަރުކޮށް އެކަމަކު އަންބާ ކިޔާއުސޫލަ ކުން ނޫން އެކަކު ނަގާކީމަ ފަހަތުން ދެންތިބި މީހުން ކިޔާގޮތަކަށް ނޫން މިރާއްޖޭގަވެސް ކުރިން ތަކްބީރު ކިޔައިއުޅުނީއެގޮތަށް\nއޮގަސްޓް 15, 2019 17:12\nމާޝާﷲ . ވަރަށް އުފާވެރި މަންޒަރެްް\nއޮގަސްޓް 15, 2019 17:29\nﷲ އަކްބަރު ހާދ ފުރިހަމ\nއޮގަސްޓް 15, 2019 17:30\n! މިއީ 2018 ވަނަ އަހަރުގެ ވީޑިއޯއެކެވެ.\nއޮގަސްޓް 15, 2019 19:02\nމިއީ މާކުރީގެ ވީޑިއޯއެއް. ޢަހަރެން މިދިޔަ އަހަރު ބެލިން ތި ވީޑިއޯ


Dhivehiraajje gai maruge hukum thanfeezu kureveyne: Umar\nއިސްލާމީ ޝަރީއަތާ ކައިރިއަށް ރާއްޖެ ޖެހޭނެ، ގިސާސް ހިފޭނެ: އުމަރު\nކުރީގެ ހޯމް މިނިސްޓަރު އުމަރު ނަސީރު: ރާއްޖޭގައި ގިސާސް ހިފޭނެ ކަމަށް ވިދާޅުވި -- އަވަސް ފޮޓޯ\nރާއްޖޭގައި މަރުގެ ހުކުމް އުވާލެވޭނީ ރައްޔިތުންގެ ހިޔާލު ހޯދުމަށް ފަހު އެ ގޮތަށް ފެންނަ ނަމަ ކަމަށް ބަންޑާރަ ނާއިބު އިބްރާހިމް ރިފްއަތު ވިދާޅުވުމުން އެކަމާއި ދެކޮޅަށް ކުރީގެ ހޯމް މިނިސްޓަރު އުމަރު ނަސީރު ތެދުވެއްޖެ އެވެ.\nރާއްޖޭގައި އިސްލާމީ ޝަރީއަތް ގާއިމް ކުރައްވާނެ ކަމަށް ތަކުރާރުކޮށް ވިދާޅުވަމުން ގެންދަވާ ކުރީގެ ހޯމް މިނިސްޓަރު އުމަރު ނަސީރު ވަނީ 2023 ގައި އޮންނަ ރިޔާސީ އިންތިހާބުގައި ވާދަކުރައްވާނެ ކަމަށް ވިދާޅުވެފައެވެ. 2008 ގެ އިންތިހާބުގައިވެސް އުމަރު ވާދަ ކުރެއްވިއެވެ.\nޔުނިވާސަލް ޕީރިއޮޑިކް ރިވިއުގެ ތިންވަނަ ސައިކަލްގައި ރޭ ކުރިއަށްދިޔަ ރާއްޖޭގެ ރިވިއު ސެޝަންގައި ބަންޑާރަ ނާއިބު ވިދާޅުވީ މަރުގެ ހުކުމް އުވާލުމަށް ބޭރުގެ ބައެއް ގައުމުތަކުން ރާއްޖެއަށް ގޮވާލާ ކަމަށެވެ. ނަމަވެސް އެކަމަކީ ގާނޫނު އަސާސީއަށް ބަދަލު ގެނެސް އަދި ރައްޔިތުންގެ ހިޔާލު ހޯދައިގެން ނޫނީ ކުރެވޭނެ ކަމެއް ނޫން ކަމަށް ވިދާޅުވިއެވެ.\nބަންޑާރަ ނައިބްގެ ވާހަކަތަކަށް ރައްދު ދެއްވާ އުމަރު ވިދާޅުވީ އިސްލާމީ ޝަރީއަތާ ކައިރިއަށް ރާއްޖެ ޖެހޭނެ ކަމަށާ ދިވެހިރާއްޖޭގައި ގިސާސް ހިފޭނެ ކަމަށެވެ. ހައްގަކާއި ނުލަައި މީހުން މެރުމާއި އަންހެނުންގެ އިއްފަތްތެރިކަން ފޭރި ގަތުމާއި މަސްތުވާތަކެއްޗަށް އޮތް ހައްލަކީ އިސްލާމީ ޝަރީއަތް ކަމަށްވެސް އުމަރު ވިދާޅުވިއެވެ.\n"ދިވެހިރާއްޖޭގައި ގިސާސް ހިފޭނެ. އިސްލާމީ ޝަރީއަތާ ކައިރިއަށް ރާއްޖެ ޖެހޭނެ. ހައްގަކާނުލާ މީހުން މެރުމާއި އަންހެނުންގެ އިއްފަތްތެރިކަން ފޭރި ގަތުމާއި މަސްތުވާ އެއްޗެތި ރާއްޖެއަށް އެތެރެކުރުންފަދަ ބޮޑެތި މައްސަލަތައް ހައްލު ކުރެވޭނީ އިސްލާމީ ޝަރިއާގެ ތެރެއިން. އިންތިޒާރު ކޮށްލައްވާ،" އަަވަސްގެ ހަބަރަކާއެކު އުމަރު ކުރެއްވި ފޭސްބުކް ޕޯސްޓެއްގައިވެއެވެ.\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ވެރިކަމުގައި މަރުގެ ހުކުމް ތަންފީޒު ކުރާނެ ކަމަށް ވިދާޅުވި އެވެ. އޭރު ނިންމާފައިވަނީ ލީތަލް އިންޖެކްޝަން ޖަހައިގެން ނުވަތަ ދަން ޖައްސައިގެންނެވެ. އަދި މަރުގެ އަދަބު ދިނުމާ ގަވާއިދެއް ވެސް އޭރުގެ ސަރުކާރުން އެކުލަވާލާފައިވެ އެވެ. އެ ގަވާއިދުގައިވާ ގޮތުގައި މަރުގެ އަދަބު ދިނުމުގެ ކުރިން ގިނަ އިޖުރާއަތްތަކެއް ނޫނީ ކަންތައްތަކެއް ފުރިހަމަ ކުރަން ޖެހެ އެވެ. އެ މަސައްކަތުގައިވެސް އިސްކޮށް ހުންނެވީ އުމަރު ނަސީރެވެ.\nނަމަވެސް އެ ސަރުކާރު ބަދަލުވެގެން ދިޔައިރުވެސް އެކަމަށް އަަމަލީ ސިފަ ނެގެވިފައެއް ނުވެއެވެ.\nޑްރަގުން ސަލާމަތްވާން އޮތީ ނިކަމެތި މީހާގެ މަސައްކަތުން\n"ރިލްވާންގެ އާއިލާއިން ކޯޓަށް ދާންވީ"\n"ދީލާލަން ޖެހޭ ފަދަ އެއްޗެއް ނުހުންނާނެ"\n"އުމަރު ވިދާޅުވިޔަސް ޔާމީން ޑީލެއް ނުހައްދަވާނެ"


ތިމާގެ އަޚާގެ ވިސްނުން ހުރި ފަދައިން އޭނާއާމެދު ތިމާގެ ވިސްނުން ބަހައްޓަން ޖެހޭނެ – ޚުތުބާ – Ilm\nތިމާގެ އަޚާގެ ވިސްނުން ހުރި ފަދައިން އޭނާއާމެދު ތިމާގެ ވިސްނުން ބަހައްޓަން ޖެހޭނެ – ޚުތުބާ\nއިސްލާމީ އުޚުއްވަތްތެރިކަން އަދާކުރުމަށް ތިމާގެ އަޚާގެ ވިސްނުން ހުރި ފަދައިން އޭނާއާމެދު ތިމާގެ ވިސްނުން ބަހައްޓަން ޖެހޭނެ ކަމުގައި މިއަދުގެ ހުކުރު ޚުތުބާގައި ވިދާޅުވެއްޖެއެވެ.\nމިކަން ބަޔާންކޮށް ޚުތުބާގައި ވިދާޅުވީ ” ތިމާގެ އަޚާއަށް ހެއު އެދިގެން އަނެއް އަޚާ ހޭދަ ކުރާއިރު، އޭނާގެ އަތުން ލިބިގަތުމުގައި މިންވަރެއް ގެންގުޅެން ޖެހޭ ކަމެވެ. ތިމާގެ އަޚާ ފަދައިން ދިރިއުޅުމަށް މަސައްކަތް ކުރަން ޖެހޭ ކަމެވެ. އޭނާއަށް ހެއު ދުޢާ ކުރަން ޖެހޭ ކަމެވެ. އޭނާއަށް އަދަބު އިޙްތިރާމު އަދާކުރަން ޖެހޭ ކަމެވެ. ތިމާއަށް ލިބިފައިވާ ފަދަ ފޯރުންތެރިކަމަކާއި ރިވެތި އަޚްލާޤަކާއި ދީންވެރިކަމެއް ތިމާގެ އަޚާއަށް ދުނިޔެއިން ލިބުމަށް އެދެންވާނެ ކަމެވެ. އިސްލާމީ އުޚުއްވަތްތެރިކަން އަދާކުރުމަށް ތިމާގެ އަޚާގެ ވިސްނުން ހުރި ފަދައިން އޭނާއާމެދު ތިމާގެ ވިސްނުން ބަހައްޓަން ޖެހޭނެ ކަމެވެ. ”\nއުޚުއްވަތްތެރިކަމުގެ ގުޅުމުގެ ސަބަބުން ކުދި ފާފަތަށް ފޮހެވިގެންދާ ކަމުގައި ބަޔާންކޮށް ޚުތުބާގައި ވިދާޅުވީ ” އިސްލާމީ އުޚުއްވަތްތެރިކަމުގެ ގުޅުމަކީ ﷲ އަށްޓަކައި، އެގުޅުން ޚާލިޞްކޮށްފިނަމަ، މުސްލިމުންގެ ކިބައިން ކުދިފާފަތައް ފުހެވިގެންދާ ހެއު ޢަމަލެކެވެ. އިސްލާމީ އުޚުއްވަތްތެރި ކަމަކީ ގާތްތިމާގެ ކަމާއި ލޭގެގުޅުމެކޭ އެއްފަދަ ނުވަތަ އެޔަށްވުރެ މާ މަތިވެރި ގުޅުމެކެވެ. އެއީ، އިންސާނާ އޭނާގެ އަޚާއަށް ލިބެންޖެހޭ ޙައްޤުތަކަށް ޖާގަދީ އޭނާއަށްޓަކައި ޢަދަދު ނުކުރެވޭހާ ގިނަގުނަ ކަންތައްތައް ކޮށްދިނުމަށް ބޭނުންވާ ސަބަބުވެސް މެއެވެ. އިސްލާމީ އުޚުއްވަތްތެރިކަމުގެ ގުޅުމަކީ މަތިވެރި ގުޅުމެކެވެ. އެއީ އިލާހީ ގުޅުމެކެވެ”.\nއުޚުއްވަތްތެރިކަން ދަމަހައްޓަންޖެހޭގޮތް ހާމަކޮށް ދެއްވަމުން ޚުތުބާގައި ވިދާޅުވީ ” އިސްލާމީ އުޚުއްވަތްތެރިކަމަކީ ހަމައެކަނި ދުލުން ބުނެލާ ބަހެއްކަމުގައި ހަދައިގެން ނުވާނެއެވެ. އެއީ ތިމާގެ ނަފުސާއި ހިތުގެ އަޑީގައި ބިންވަޅު ނެގިފައިވާ، އެޔާ އެއްގޮތަށް ޢަމަލުކުރާ ގުޅުމަކަށް ވާންޖެހޭނެއެވެ. މި ގުޅުމުގައ އޮންނަން ޖެހޭނީ އިޚްލާޞްތެރިކަމާއި ލޯތްބާއި އޯގާތެރި ކަމެވެ. އެއިން ފާޅުވާން ޖެހެނީ ތިމާގެ އަޚާއާއެކު ރިވެތި ގޮތުގައި ކުރެވޭ މުޢާމަލާތްތަކެވެ. އޭނާއަށް ދެވޭ ހެއު ލަފަޔާއި އިރުޝާދުތަކެވެ”.


SunOnline: #Auditor General neruvvi #report aa medhu suvaalu ufedhey: #PG\nއޮޑިޓާ ޖެނަރަލް ނެރުއްވި ރިޕޯޓާމެދު ސުވާލު އުފެދޭ: ޕީޖީ\nހުސައިން ހަސަން 31 Oct 2014, 15:18\nއޮޑިޓާ ޖެނެރަލް ނިޔާޒު އިބްރާހިމްގެ މަގާމު ގެއްލުމުގެ ފުރުސަތު ބޮޑުވާ ގޮތަށް އޮތް އޮޑިޓް ގާނޫނަށް އިސްލާހު ގެނައުމުގެ ބިލް ރައީސް އަބްދުﷲ ޔާމީން އަބްދުލް ގައްޔޫމް ތަސްދީގު ކުރެއްވި ދުވަހު އޮޑިޓާ ޖެނަރަލް ނެރުއްވި އޮޑިޓް ރިޕޯޓާމެދު ސުވާލު އުފެދޭ ކަމަށް ޕްރޮސެކިއުޓާ ޖެނަރަލް (ޕީޖީ) މުހުތާޒު މުހުސިން މިއަދު ވިދާޅުވެއްޖެ އެވެ.\nތިރީސް ދުވަހުގެ ތެރޭގައި އޮޑިޓާ ޖެނަރަލަކު އައްޔަން ކުރަންޖެހޭ ގޮތަށް އޮޑިޓް ގާނޫނަށް ސަރުކާރުން ހުށަހެޅި އިސްލާހު ރައީސުލްޖުމްހޫރިއްޔާ އިއްޔެ ތަސްދީގު ކުރައްވާފައި ވަނިކޮށް، އޮޑިޓާ ޖެނަރަލް އިއްޔެ ވަނީ ޓޫރިޒަމް މިނިސްޓަރު އަހުމަދު އަދީބުގެ މައްޗަށް ތުހުމަތު ކުރެވޭ ކޮރަޕްޝަންގެ މައްސަލަތަކެއް ފެންމަތި ކުރައްވާފަ އެވެ. މިނިސްޓަރު އަދީބުގެ މައްޗަށް ތުހުމަތު ކުރެވޭ ކޮރަޕްޝަންގެ މައްސަލަތައް ފެންމަތި ކުރީ އެ އޮފީހުން ނެރުނު ހާއްސަ އޮޑިޓް ރިޕޯޓެއްގަ އެވެ.\nއެ ރިޕޯޓާ ގުޅޭ ގޮތުން ޕީޖީ މުހުތާޒު "ސަން"އަށް މިއަދު ވިދާޅުވީ، އޮޑިޓާ ޖެނަރަލް އިއްޔެ ނެރުއްވި ރިޕޯޓާމެދު ރައްޔިތުންގެ ހިތްތަކުގައި ސުވާލު އުފެދުމުގެ ޖާގަ އެބަ އޮތް ކަމަށެވެ.\n"އަޅުގަނޑު ދެންނެވީ މި ހާލަތުގައި އެ ރިޕޯޓު ނެރުއްވުމުން، އެ ރިޕޯޓާމެދު ރައްޔިތުންގެ ހިތުގައި ސުވާލު އުފައްދާނެއޭ. އެމަނިކުފާނުގެ މަގާމުގެ ހައިސިއްޔަތާމެދު އަޅުގަނޑު ސުވާލެއް ނުއުފައްދާނަން،" މުހުތާޒު ވިދާޅުވި އެވެ.\nޕީޖީ ވިދާޅުވީ، ރައީސް ޔާމިން އިއްޔެ ތަސްދީގު ކުރެއްވި ގާނޫނުގެ ދަށުން 30 ދުވަހުގެ ތެރޭގައި އޮޑިޓާ ޖެނަރަލަކު އަލުން އައްޔަން ކުރުމަށް މަޖިލީހަށް ނަމެއް ފޮނުވަންޖެހޭނެ ކަމަށާއި އެ މުއްދަތުގެ ތެރޭގައި އޮޑިޓާ ޖެނަރަލަކު އައްޔަން ނުކުރާނަމަ މިހާރުގެ އޮޑިޓާ ޖެނަރަލް ނިޔާޒު އިބްރާހިމަށް އެ މަގާމު ގެއްލޭނެ ކަމަށެވެ.\nމަހިބަދޫ ދާއިރާގެ މެމްބަރު އަހުމަދު ތޯރިގު (ޓޮމް) އޮޑިޓް ގާނޫނަށް ހުށަހެޅުއްވި އިސްލާހު ރައްޔިތުންގެ މަޖިލީހުން ފާސް ކުރީ މިދިޔަ ބުދަ ދުވަހު އެވެ. އެ ބިލުގައި ބުނެފައިވާ ގޮތުން އެ ގާނޫނަށް އަމަލުކުރަން ފަށާތާ 30 ދުވަހުގެ ތެރޭގައި އޮޑިޓާ ޖެނެރަލްގެ މަގާމަށް ބޭފުޅަކު އައްޔަން ކުރެއްވުމަށް ނަންފުޅެއް ނުވަތަ ނަންފުޅުތަކެއް ރައީސުލްޖުމްހޫރިއްޔާ ރައްޔިތުންގެ މަޖިލީހަށް ފޮނުއްވަން ވާނެ ކަމަށެވެ.\nރައީސުލްޖުމްހޫރިއްޔާ މަޖިލީހަށް ފޮނުއްވަވާ ނަންފުޅުތަކުގެ ތެރޭގައި ނިޔާޒުގެ ނަންފުޅު ނުހިމެނިއްޖެނަމަ އެމަނިކުފާނުގެ މަގާމު ގެއްލޭނެ އެވެ. އަދި އެ މަނިކުފާނުގެ ނަންފުޅު މަޖިލީހަށް ހުށަހަޅައި ފާސްނުވެއްޖެނަމަ ނިޔާޒުގެ މަގާމު ގެއްލުނީ އެވެ.


Video Gallery - The President's Office\nރައީސުލްޖުމްހޫރިއްޔާ އއ. ތޮއްޑޫއަށް ވަޑައިގެން މުއައްސަސާތަކަށް ޒިޔާރަތްކުރައްވައި، ރަށުގެ ތަރައްޤީއަށް ސަރުކާރުން ހިންގާ މަޝްރޫޢުތައް ބައްލަވާލައްވައި މުހިންމު ބައެއް ސަރަޙައްދުތަކަށް ޒިޔާރަތްކުރެއްވުން\nރައީސުލްޖުމްހޫރިއްޔާ އއ. ތޮއްޑޫގެ އެސް.ޓީ.އޯ އެގްރިސެންޓަރަށް ޒިޔާރަތްކުރެއްވުން، އަދި ރަށުގެ ދަނޑުވެރިންނާއި ގެސްޓްހައުސް ހިންގާ ފަރާތްތަކާއި ބައްދަލުކުރެއްވުން\nރައީސުލްޖުމްހޫރިއްޔާ އއ. ތޮއްޑޫގެ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން\nރައީސުލްޖުމްހޫރިއްޔާ އއ. ތޮއްޑޫ ސްކޫލްގެ 12 ކްލާސްރޫމާއި މަލްޓި-ޕަރޕަސް ހޯލް އިފްތިތާޙްކޮށްދެއްވުން\nރައީސުލްޖުމްހޫރިއްޔާ އއ އަތޮޅު ކައުންސިލާއި ބައްދަލުކުރެއްވުން\nރައީސުލްޖުމްހޫރިއްޔާ އއ. ރަސްދޫއަށް ވަޑައިގެން ރަށުގެ ރައްޔިތުންނާއި ބައްދަލުކުރެއްވުން\nރައީސުލްޖުމްހޫރިއްޔާ އއ. އަތޮޅު ހޮސްޕިޓަލާއި ރަށްގިރާ ސަރަޙައްދު ބައްލަވާލެއްވުން\nރައީސުލްޖުމްހޫރިއްޔާ އއ. އުކުޅަހަށް ވަޑައިގެން ރަށުގެ ރައްޔިތުންނާއި ވިޔަފާރިވެރިންނާ ގެސްޓްހައުސް ހިންގާ ފަރާތްތަކާ ބައްދަލުކުރެއްވުން\nއެމެރިކާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު، ރައީސުލްޖުމްހޫރިއްޔާގެ އަރިހަށް ވަދާޢީ ޒިޔާރަތް ކުރެއްވުން\n2019 ވަނަ އަހަރުގެ މަތީ ޘާނަވީ އިމްތިޙާނުތަކުގެ މަތީ ވަނަތަކަށް އިނާމާއި ހަނދާނީ ލިޔުން ދިނުމުގެ ޖަލްސާގައި ރައީސުލްޖުމްހޫރިއްޔާ ދެއްކެވި ވާހަކަފުޅު\nރައީސުލްޖުމްހޫރިއްޔާގެ ދެކަނބަލުން 2019 ވަނަ އަހަރުގެ މަތީ ޘާނަވީ އިމްތިޙާނުތަކުގެ މަތީ ވަނަތަކަށް އިނާމާއި ހަނދާނީ ލިޔުން ދިނުމުގެ ޖަލްސާގައި ބައިވެރިވުން\n-ރައީސުލްޖުމްހޫރިއްޔާގެ ނައިބު، ލ.ދަނބިދޫ ކައުންސިލާއި ބައްދަލުކޮށްލެއްވުން


Covid 19 aai Gulhigen Pakistange Doctoreh Makkahgai Avahaara Vejje | Dhiislam\nކޯވިޑް 19 އާއި ގުޅިގެން ޕާކިސްތާނުގެ ޑޮކްޓަރެއް މައްކާގައި އަވަހާރަވެއްޖެ\nފާތިމަތު ކިފާޙު ޤުބާދު ޖޫން 6, 2020\nކޯވިޑް 19 އާއި ގުޅިގެން ޕާކިސްތާނުގެ ޑޮކްޓަރެއް މައްކާގައި އަވަހާރަވެއްޖެއެވެ.\nޑރ ނަޢީމު ޚާލިދު ޗޯދްރީ އަކީ މައްކާގެ އަލްޙިރާ ޖެނެރަލް ހޮސްޕިޓަލްގެ ސްޕެޝަލިސްޓު ސާރޖަނެކެވެ. ޢުމުރުން އެއްމެ 47 އަހަރުގެ ޑރ ނަޢީމަކީ މައްކާގައި އަވަހާރަވެފައިވާ ފުރަތަމަ ބޭރު ޑޮކްޓަރެވެ.\nމައްކާގެ ހެލްތު އެފެއާޒް ޑިޕާރޓްމަންޓުގެ ފަރާތުން ޑރ ޗޯދްރީ އަވަހާރަވުމާއި ގުޅިގެން ވިދާޅުވެފައިވަނީ އޭނާ މިޕެންޑެމިކާއި އިދިކޮޅަށް ކުރައްވާފައިވާ ހިތްވަރުގަދަ އަދި ބުރަ މަސައްކަތަކީ ޞިއްޙީ މުވައްޡަފުންނަށްވާ މިސާލެއްކަމަށެވެ.\n"ޗޯދްރީއަކީ މައްކާގެ ހެލްތު ޑިޕާރޓްމަންޓުގެ އެއްމެ ރަގަޅު އެއް މެޑިކަލް ޕްރޮފެޝަނަލް. އޭނާއަކީ މިޢާލަމީ ވަބާއާއި އިދިކޮޅަށް ކުރެވޭ މަސައްކަތުގައި އެއްމެ ކުރީ ސަފުގައި ހުންނެވި ބޭފުޅެއް. އަޅުގަނޑުމެން ދެކޭ ގޮތުގައި އެއީ އެއީ ދިފާޢި ސަފުގައި ހުންނެވި ޝަހީދެއް." ހެލްތު އެފެއާޒްގެ ޑިރެކްޓަރ ޖެނެރަލް ޑރ ވާއިލް ޙަމްޒާ މުތައިރު ވިދާޅުވެފައިވެއެވެ.\nސާރޖިކަލް ޑިޕާރޓްމަންޓުގައި ޑރ ޗޯދްރީއާއި އެކު މަސައްކަތް ކުރެއްވި އޭނާގެ އެކުވެރިން ވަނީ އޭނާ އަވަހާރަވުމާއި ގުޅިގެން ހިތާމަ ފާޅު ކުރައްވާފައެވެ. އެބޭފުޅުން ޞިފަ ކުރައްވާ ގޮތުގައި އޭނާއަކީ މަޑުމާތްތިރި އަޚްލާޤެއްގެ ވެރިއެކެވެ. މިގޮތުން ޙިރާ ޖެނެރަލް ހޮސްޕިޓަލްގެ ޑިރެކްޓަރ ޖެނެރަލް ވާލިދު އަލްއަމްރީ ވަނީ އޭނާއަށް ރަޙްމަތް ލައްވާ، ފާފަފުއްސަވާ، އޭނާއަށް ސުވަރުގޭގެ ނިޢޫމަތް ދެއްވުމަށް އެދި ދުޢާ ކުރައްވާފައެވެ. އަދި އޭނާގެ ޢާއިލާއަށް ކެތްތެރިކަން ދެއްވުމަށްވެސް ޑރ ވާލިދު ދުޢާ ކުރައްވާފައިވެއެވެ.\nޑރ ޗޯދްރީ އަވަހާރަ ވީއިރު މައްކާގައި ދިރިއުޅުއްވާ އޭނާގެ3އަންހެން ބޭފުޅުން ހުރެއެވެ. މިދިޔަ މަހު މައްކާގެ ކިންގ ޢަބްދުލްޢަޒީޒް ހޮސްޕިޓަލުގައި މަސައްކަތް ކުރައްވާ ނަރުހެއް ކަމަށްވާ ޚާލިދު ޢަބްދު ﷲ އަލްޙުސައިނީވެސް ވަނީ ކޯވިޑް 19 އާއި ގުޅިގެން އަވަހާރަވެފައެވެ.


Majaa Kuraa Marukazuthaku Ge Garaaraa Gulhigen Ilmuverin Ge Sitee Eh Majlis Ah! - Vaguthu\nމާލޭގައި މަޖާކޮށްލެވޭ ގޮތަށް މިއުޒިކް ފަދަ ފަންނީ ހަރަކާތްތައް ހިންގާ މަރުކަޒުތަކެއް ގާއިމް ކުރުމަށް ގޮވާލައި އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފް ހުށަހަޅުއްވާފައިވާ ގަރާރާ ގުޅިގެން ދީނީ އިލްމުވެރިންގެ ސިޓީއެއް ރައްޔިތުންގެ މަޖިލީހަށް ފޮނުވައިފިއެވެ.\nމިއީ ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އެޑްރެސް ކުރައްވައި ރާއްޖޭގެ ދީނީ ފަސް އިލްމުވެރިޔަކު ސޮއިކުރައްވައި ފޮނުއްވާފައިވާ ސިޓީއެކެވެ. އެ ސިޓީގައި ސޮއިކުރައްވާފައިވާ އިލްމުވެރިންނަކީ، ޑރ. މުހައްމަދު އިޔާޒާއި، އަލީ ޒާހިރުއާއި، އަބްދުﷲ މުހައްމަދުއާއި، ނިމާލް މުހައްމަދުއާއި، އިބްރާހިމް ފަރީދެވެ.\nއެ ސިޓީގައި ލިޔުއްވާފައިވަނީ ރައްޔިތުންގެ މަޖިލީހުގައި އިސްލާމް ދީނާއި ގާނޫނު އަސާސީއާ ޚިލާފު ވާހަކަތަކެއް ނުދެކެވޭނެ ކަމަށް ބަޔާން ކޮށްފައިވާއިރު ވެސް މަޖިލީހަށް ދާދި ފަހުން ހުށަހެޅުނު ގަރާރާ ގުޅިގެން އެފަދަ ގިނަ ވާހަކަތަކެއް މަޖިލީހުގެ މެންބަރުންގެ ފަރާތުން ފެނިގެން ދިއުމަކީ އިލްމުވެރިންގެ ބޮޑު ކަންބޮޑުވުމެއް ކަމަށެވެ.\nމި ގޮތުން އިސްލާމް ދީނުގައި ޝަރުއު ކުރައްވާފައިވާ އިމުން ބޭރުން، މުނިފޫހިފިލުވުމުގެ ނަމުގައި ފާހިޝް ކަންކަން އިތުރަށް ފެތުރި މުންކަރާތްތަކާއި ފަސާދައިގެ އަމަލުތައް އާންމުވެ ދާނެ ކަންކަމަށް ބާރު ލިބޭ ގޮތަށް މަޖިލީހުގެ މެންބަރުން ވާހަކަ ނުދެއްކުމަށާއި އެފަދަ ކަންކަން ހިމެނޭ ކަންކަން ފާސް ނުކުރުމަށް އެދިވަޑައިގެންފައިވެއެވެ.\nމަޖިލީހުގެ ތަޅުމަށް މި ގަރާރު މިހާރު ވަނީ ބަލައިގެންފައެވެ. ގަރާރު އޮތީ ކޮމިޓީ މަރުހަލާގައެވެ. މަޖިލީހުގެ އިޖްތިމާއީ ކޮމިޓީއިން ދަނީ އެ ގަރާރު ދިރާސާ ކުރަމުންނެވެ. އެ ގަރާރު މަޖިލީހުގެ ކޮމިޓީއިން ދިރާސާކޮށް ރިޕޯޓެއް އެކުލަވާލާނެއެވެ. އެ ރިޕޯޓްގައި ސަރުކާރަށް ހުށަހެޅުންތަކެއް އޮންނާނެއެވެ. މަޖިލީހުގެ ތަޅުމުގައި ކޮމިޓީގެ ރިޕޯޓް ފާސްކުރުމާ މެދު ގޮތެއް އަހަން ތަޅުމުގައި ވޯޓަށް ވެސް އަހާނެއެވެ.\nان الصلاة كانت علي المؤمنين كتابا موقوتا .....\nނަމާދަކީ .. ހަމަކަށަވަރުން.. ޣައިބަށް ..އީމާންވެ..ތިބި .. މީހުންނަށް.. ވަގުތު ..ކަނޑައެޅިފައިވާ ..ފަރުލެކެވެ...\nފަސްވަގުތު ..ވަނީ .. އަޅުކަން ...ކުރުމަށް .. ކަނޑައަޅުއްވާފައި ... މާނައަކީ .. ދުނިޔަވީ .. ކަންކަން. .. ކުރުމަށް .. އިސްލާމްދީނުގައި ... ޙުރަހެއްނެތް.. މުނިފޫހިފިލުވުމާ .. ޒީނަތްތެރިވެ .. އުޅުމުގައިވެސް.. .. ޤުރްއާން .. ކިއަވައިދޭ ..މީހާވެސް . ..އެކަމުގައި ..ފާޙިޝްކަން .. ގެންގުޅެ ..ކުދިންގެ ..ގަޔަށް ...އަތްފޯރުވާނަމަ.. އޭނަ..އެގޮތަށް.. ޤުރްއާން .. ކިއަވައިދިނުންވެސް .. ޙަރާމްވާނެ.. .\n24 ..ގަޑި ..އިރު ..ތުންތަޅުވަ..ތަޅުވައެއް..ނުތިބޭނެ ..ޒުވާނެއް ... ކިތައްމެ ..ވަރަކަށް .. ޝޭޚުން.. ދަރުސް..ދިނަސް.... ދަރުސް ..ދީގެން ..ރަނގަޅުވާ..ނަމަ .. މިހާރު ..ތިބީހީ ..ޒުވާނުން ...ރަނގަޅުވެފަ..\nފެބުރުއަރީ 23, 2021 12:38\nމި ރާއްޖޭގެ ބައެއްޢިލްމުވެރިން ހިމެނޭނަމަ ތިޔަ ސިޓީފުޅުގައި ހީވަނީ 100 ގްރާމުގެ ރުކުންވެސް ހަމަނުވާނެހެން. އެ ބަހީ އެބޭފުޅުންގެ "ޢަބުރު"ފުޅުވަނީ ހަމަ އެބޭފުޅުންގެ "ޢަމަލު"ތަކުގެ ސަބަބުން 100 ގްރާމް ކަފައަށްވުރެ ލުއިވެފައި .\nފެބުރުއަރީ 23, 2021 12:39\nޤައުމެއްގެ ގިނަ ޒުވާނުންގެ އަޙްލާޤު ދަށްވެގެން\nފެބުރުއަރީ 23, 2021 12:42\nޖަނަވާރުންވެސް އޮޅުވާނީ ކާންއަޅާފައި ކޮއްޓަކަށް ލައިގެން.\nފެބުރުއަރީ 23, 2021 13:01\nރ މމ މަޖިލިސްގެ މެޖޯރިޓީއޮތީ ރަސޫލާ\nފެބުރުއަރީ 23, 2021 13:49\nމިވަރުގެ ގަމާރު ބަޔަކުތިބި މަޖިލީހެއް ދުނިޔޭގެ ތާކުން ނުދެކެން.....\nމިއީ އަދި މިހާތަނަށް ރާއްޖޭގަ އޮތް އެންމެ ގަމާރު މަޖިލިސް....\nފެބުރުއަރީ 23, 2021 15:02\nނައިޓް ކުލަބެކޭ ނުކިޔަވެގެން މިއުޒިކާއެކު މަޖާކުރާ މަރުކަޒެކިޔަނީ\nފެބުރުއަރީ 23, 2021 16:14\nއަދިވެސް މަޖިލީހަށް ސިޓީލިޔެލިޔެ ތިބީ މަޖިލީހަކީ ޤައުމުގެ ހުރިހާކަމަކާ ބެހޭ އަޑުއަރުވާތަން


Priyanka Chopra ge "malaamaatheh "Bharat" ah | Mihaaru\n16 ޖޫން 2019 - 07:359comments\nބަދަލުގައި "ބާރަތު" ގެ ބަތަލާގެ ރޯލް ކުޅުނީ ސަލްމާން ބުނާ ގޮތުން މިހާރު ނެޝަނަލް އެވޯޑް ވެސް ހައްގުވާ ކެޓްރީނާ ކެއިފެވެ.\nސަލްމާން ދެއްކި އެއްވެސް ވާހަކައަކަށް މިހާތަނަކަށް ޕްރިޔަންކާ ރައްދެއް ނުދެ އެވެ. އެކަމަކު "ބާރަތު" ދޫކޮށްލާފައި އޭނާ ކުޅުނު ހިންދީ ފިލްމު "ދަ ސްކައި އިޒް ޕިންކް" ގެ މަސައްކަތުގެ ނިމުން ފާހަގަ ކުރަން މި މަހުގެ 13 ވަނަ ދުވަހުގެ ރޭ މުމްބާއީގައި ފިލްމުގެ ޓީމުން ބޭއްވި ޕާޓީއެއްގެ ތެރޭގައި ޕްރިޔަންކާ ވަނީ "ބާރަތު" އަކީ އެހާ އޮއްޓަރު ހުރި ވާހަކައެއް ނޫން ކަމަށް ދޭހަވާ ކަހަލަ ބަހުރުވައަކުން ވާހަކަ ދައްކައިފަ އެވެ.\nއޭނާ އެ ވާހަކަ ދައްކާ ވީޑިއޯއެއް ވެސް އިންސްޓަގްރާމްގައި ދައުރުވެފައިވެ އެވެ.\nއޭގައި ޕްރިޔަންކާ ބުނަނީ "ބާރަތު" ކަހަލަ ބޮލީވުޑްގެ ޓިޕިކަލް ކޮމާޝަލް "ޓެންޓް-ޕޯލް" އަދި "ޕޮޓްބޮއިލާ" ފިލްމެއް ދޫކޮށްލާފައި މައެއްގެ ރޯލް ކުޅެން ލިބުނު "ދަ ސްކައި އިޒް ޕިންކް" އަށް އެއްބަސްވުމުން ވަރަށް ގިނަ ބަޔަކު އެކަމާ ސުވާލުކޮށްފައިވާ ކަމަށެވެ.\n"ލަވަތަކާއި ނެށުން ވެސް ހިމެނޭ ފިލްމެއް ދޫކޮށްލާފައި މައެއްގެ ރޯލް ކުޅެން ނިންމީމަ ސުވާލު ކުރި މީހުންނަށް ދޭން އޮތް ޖަވާބަކީ ފިލްމަށް އެއްބަސްވި ސަބަބަކީ މީގެ ޑައިރެކްޓަރު [ޝޮނާލީ ބޯސް] އާއި އޭނާގެ ތަސައްވުރު ފިލްމާ ދޭތެރޭ އޮތްގޮތް އަހަންނަށް މާ ބޮޑަށް ވެސް ކަމުދިއުމޭ،" ބާރަތުގެ ޑައިރެކްޓަރު އަލީ އައްބާސް ޒަފަރުގެ 2014 ގެ "ގުންޑޭ" ކުޅުނު ބަތަލާ ބުންޏެވެ.\nWhen the night sky turned all pink! Here's to the happy faces andapicture wrap! See you at the movies on 11th October! 🥳 @priyankachopra @FarOutAkhtar @ZairaWasimmm #RohitSaraf #ShonaliBose @RSVPMovies #SiddharthRoyKapur @RonnieScrewvala pic.twitter.com/Ng6Vk2NbZK\n— Roy Kapur Films (@roykapurfilms) June 13, 2019\nޕްރިޔަންކާ ބުނީ ސްކްރީނުގައި މައެއްގެ ރޯލް ކުޅުމަކީ އޭނާ އަށް އެއްވެސް މައްސަލައެއް ނޫން ކަމަށެވެ. އަދި އިސްކަން ދެނީ ކުޅެން ލިބޭ ކެރެކްޓާގެ މުހިއްމުކަމާއި ވަރުގަދަކަން ކަމަށް ބުންޏެވެ.\n"ދަ ސްކައި އިޒް ޕިންކް" އަކީ އިންޑިިއާގެ ކުރީގެ ޒުވާން މޯޓިވޭޝަނަލް ސްޕީކާ އަދި ލިޔުންތެރިޔާ އައިޝާ ޗައުދަރީގެ ވާހަކަ ކިޔައިދޭ ފިލްމެކެވެ. ފިލްމުގައި އެ ރޯލް ކުޅުނީ "ޑަންގަލް" އިން ވިދައިލި ޒުވާން ބަތަލާ ޒައިރާ ވަސީމެވެ. ޕްރިޔަންކާ އާއި ފަރުހާން އަހުތަރު ފިލްމުގައި ފެނިގެން ދާނީ އޭނާގެ މައިންބަފައިންގެ ރޯލުންނެވެ.\nބަތަލާ ވިދިޔާ ބާލަންގެ ފިރިމީހާ އަދި ޕްރޮޑިއުސަރު ސިދާތު ރޯއި ކަޕޫރްގެ ރޯއި ފިލްމްސް އާއި ޕްރިޔަންކާ އަށް ނެޝަނަލް އެވޯޑް ލިބުނު 2008 ގެ ފިލްމު "ފެޝަން" ގެ ޕްރޮޑިއުސަރު ރޯނީ ސްކްރޫވާލާގެ ކުންފުނި އާރްއެސްވީޕީ ގުޅިގެން ގެނެސްދޭ "ދަ ސްކައި އިޒް ޕިންކް" ސިނަމާތަކަށް އަންނާނީ އޮކްޓޯބަރު 11 ގަ އެވެ.\nއަދި މި ފިލްމަކީ 2016 ގައި ރިލީޒް ކުރި "ޖެއި ގަންގާޖަލް" އަށް ފަހު ޕްރިޔަންކާ ކުޅުނު ފުރަތަމަ ހިންދީ ފިލްމު ވެސް މެ އެވެ.


13 އޮކްޓޯބަރ 20202weeks ago\nމިއޮފީހުގެ މުނިސިޕަލް އިންސްޕެކްޓަރ މަޤާމަށް ކުރި ނަމްބަރ 281/2020/426/1A-426(IUL) އިއުލާނުގެ މަޤާމުގެ ޝަރުޠުތަކަށް ގެނައި\nއިޞްލާޙާއި ގުޅިގެން މިއިޢުލާން ބާޠިލުކޮށް އަލުން އިޢުލާނުކުރީމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 އޮކްޓޯބަރ 27 ވާ އަންގާރަ ދުވަހުގެ 13.30ގެ ކުރިން، މީދޫ އަވަށުއޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 އޮކްޓޯބަރ 28 އާއި 2020 ނޮވެމްބަރ 19 އާ ދެމެދު، މީދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n26 ޞަފަރު 1442\nޕަބްލިޝް ކުރި ތާރީޚް: 13-10-2020


LIVE: Covid Adhadhuthah Mahchah, Ithuru Fiyavalheh Neh - Vaguthu\nކޮވިޑް އަދަދުތައް މައްޗަށް، އިތުރު ފިޔަވަޅެއް ނެތް\nތިނަދޫން ކަރަންޓީންގައި ނެތް މީހަކު ކޮވިޑަށް ފައްސިވެއްޖެ.\nBREAKING NEWS: Thinadhoo In Quarantine Gai Neh Meehaku Covid Ah Fassivejje https://t.co/yuJQSY03xf\n— Vaguthu Online (@VaguthuOnline) April 24, 2021\nމަންމައިންނަށް ކޮވިޑް ޖެހިފައި ވަނިކޮށް ވިހޭ ތިން ކުދިން ވެންޓިލޭޓަރުގައި!\nManma Innah Covid Jehifai Vanikoh Vihey3Kudhin Ventilator Gai https://t.co/ZdrB08aMIs\nރާއްޖޭގައި އެންމެ ގިނަ ދުވަސް ވަންދެން ކޮވިޑް-19 އަށް ފަރުވާ ދިން ބަލި މީހާ ހޮސްޕިޓަލުން ދޫކޮށްލައިފި\nRaajjey Gai Emme Gina Dhuvas Van Dhen Faruvaa Dhin Covid Bali Meehaa Hospital In Dhookohlaifihttps://t.co/hZrOMeqrEn\nއއ. މަތިވެރިން މިއަދު ކޮވިޑް-19 އަށށް ފައްސިވި މީހުންގެ އަދަދު 33 އަށް އަރައިފި\nBREAKING: Mathiverin Miadhu Covid Ah Fassivi Adhadhu 33 Ah Araifihttps://t.co/OtshdTpvBk\n67 އަހަރު ތެރޭގައި ފުރަތަމަ ފަހަރަށް ޓޯކިޔޯ މޮޓޯ ޝޯ ކެންސަލް ކޮށްފި\nCovid-19: 67 Aharu Thereygai Furathama Faharah "Tokyo Motor Show" Cancel Kohffihttps://t.co/glegw41CUY\nކޮވިޑް-19ގެ ގިނަ ވޭދަނަތަކެއް ފެނުނު ކ. އަތޮޅު ހުރާގެ މޮނިޓަނިން އުވާލައިފި،\nMas Dhuvas Fahun Huraa Aamu Haalathahhttps://t.co/lHZdPAbk3F\nއއ. މަތިވެރިން އިތުުރު 21 މީހަކު ކޮވިޑް-19 އަށް ފައްސިވެ ޖުމްލަ 106 އަށް އަރައިފި\nBREAKING: Mathiverin Ithuru 21 Meehaku Covid Ah Fassive Jumla 106 Ahhttps://t.co/TKgoFeCUPO\nއިންޑިޔާއަށް ކުރިމަތިވެފައިވާ ކޮވިޑް-19 ގެ ބަލިމަޑުކަމުން އަރައިގަތުމަށް ޕާކިސްތާނުން ދަރުމަވެރިންނާއި އެމްބިއުލާންސްގެ އެހީތެރިކަން ދޭން ނިންމައިފި\nIndia ah eheetherivumah pakistanuge jamiyya akun masahkah fashaifihttps://t.co/YcKAt1kbhB\nހަލުވިކަމާއެކު ކޮވިޑް-19 ފެތުރެމުން އަންނަ އިންޑިއާގެ ހޮސްޕިޓަލަކުން އޮކްސިޖަން ހުސްވުމުން ކޯޓުގެ އެހީއަށް އެދިއްޖެ.\nBREAKING: Oxygen Husve India Ge Hospitalakun Court Ge Ehee Ah Edhijjehttps://t.co/7VMYEUh7jo\nތ. އަތޮޅުން މިހާތަނަށް ކޮވިޑަށް ފައްސިވި މީހުންގެެ އަދަދު 200 އަށްވުރެެ އިތުރުވެއްޖެ.\nTh. Atholhun Covidah Fassivi Meehunge Adhadhu 200 Ah https://t.co/All6n8Hniv\nކ. ހިންމަފުށިން ކޮވިޑް-19 އަށް ފައްސިވި މީހުންގެ އަދަދު 14 އަށް އަރައިފި.\nBREAKING: Himmafushin Covidah Fassivi Meehun Ge Adhadhu 14 Ah Araifi https://t.co/AwAS1hK8F8\nއޮކްސިޖަން ނުލިބިގެން އިންޑިއާއިން ކޮވިޑް ބަލީގެ 20 މީހަކު މަރުވެއްޖެ.\nBREAKING NEWS: Oxygen Nulibigen India In Covid Baleege 20 Meehun Maruvejje https://t.co/a5SNPfWYzN\nއިންޑިއާއިން އަނެއްކާވެސް ދުނިޔޭގެ ރެކޯޑެއް: އިއްޔެ 345000 ފައްސި\nBREAKING NEWS: India In Anehkaaves Dhuniyey Ge Record Eh: Iyye 345000 Fassi https://t.co/nhRzcDx5gk\nވެކްސިންގެ ނަތީޖާ: އިސްރާއީލުން ކޮވިޑްގައި މީހަކު މަރުނުވެ އެއްދުވަސް.\nVaccine Ge Natheeja: Israel In Covid Gai Meehaku Marunuve 01 Dhuvas https://t.co/sA3osVw7b1\nލ. ގަމުން ތިން މީހަކު ކޮވިޑް-19އަށް ފައްސިވުމާއި ގުޅިގެން ފުޅިފައިވާ ގަން، ފޮނަދޫ އަށް އަރާ ފޭބުން މަނާ ކޮށްފި.\nBREAKING: Gan, Fonadhoo Ah Araa Feybun Manaa Kohffi https://t.co/G2gPsbOl3j\n— Vaguthu Online (@VaguthuOnline) April 23, 2021\nލ. ގަމުން ކަރަންޓީންގައި ނެތް މީހަކު ކޮވިޑް-19 އަށް ފައްސިވެއްޖެ\nBREAKING: Laamu Gamun Quarantine Gai Nei Meehaku Covid Ah Fassi Vehjjehttps://t.co/LHYVbsQNtZ\nއއ. މަތިވެރިން މިއަަދު ކޮވިޑް-19 އަށް ފައްސިވި އަދަދު 67 އަށް އަރައިފި.\nBREAKING: Mathiverin Miadhu Covid Ah Fassivi Adhadhu 67 Ah Araifihttps://t.co/8Z1fPwN62a\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު ދުވަހުން ދުވަހަށް އަންނަނީ އިތުރުވަމުންނެވެ. ނަމަވެސް ކޮވިޑް ކޮންޓްރޯލް ކުރަން ރާއްޖޭގައި އިތުރު ފިޔަވަޅެއް އަޅާފައެއް ނުވެއެވެ.\nIndia Ge Delhi Gai Kohme5Minute Akun Covid Mareh https://t.co/3CY4HkOCE0\nBREAKING NEWS: Raajje Record Adhadheh: Miadhu 319 Meehun Covid Ah Fassivejje https://t.co/aktJc9nRYv\nMathiveri Gai Covid Fethurenfeshi Iru Gina Adhadheh Ge India Fathuruverin Erashugai Thibi https://t.co/2AupMy6iZY\nއޭޕްރީލް 24, 2021 01:04\nސަރުކާރުން ކޮވިޑް ކޮންޓްރޯލްކުރަން ކުރާ މަސައްކަތުގެ އަގު ވަޒަންކުރަނީ ކިތައް ރައްޔިތުންތޯ!


Varun raajjey gai nagaafaivaa mi photo ah anhen kudhin marudhenee! – Iru\nޝާޝާ·7ޖަނަވަރީ 2021\nވަރަށް ގިނައިން ރާއްޖެއަށް ޗުއްޓީ ހޭދަކުރަން އައިސް އުޅޭ އިންޑިއާގެ ޒުވާން އެކްޓަރު ވަރުން ދަވަން ރާއްޖޭގެ ރިސޯޓެއްގައި ނަގާފައިވާ ފޮޓޯއެއް އިންސްޓަގްރާމްގައި ހިއްސާކުރުމުން އަންހެން ކުދިންގެ ތަޢުރީފު ލިބިއްޖެއެވެ.\nބުދަ ދުވަހު ވަރުން އިންސްޓަގްރާމްގައި ހިއްސާކޮށްފައިވަނީ އޭނާގެ ކަސްރަތީ ހަށިގަނޑު ދައްކާލައިގެން ވޯޓާ ވިލާއެއްގެ ކޮޓަރީގެ ބޭރުގައި ނަގާފައިވާ ފޮޓޯއެކެވެ. މިއީ ކޮން ދަތުރެއްގެ ފޮޓޯއެއް ކަމެއް، އަދި ކޮން ރިސޯޓެއްގައި ނަގާފައިވާ ފޮޓޯއެއް ކަމެއް މިހާތަނަށް ސާފެއް ނުވެއެވެ. އެހެނަސް މި ފޮޓޯއަށް ވަނީ6ލައްކައަށްވުރެ ގިނަ ލައިކު ލިބިފައެވެ.\nއާ އަހަރު ފާހަގަކުރަން ރާއްޖެއަށް ބޮލީވުޑްގެ ބައެއް ތަރިން އައިސްފައިވެއެވެ. އޭގެތެރޭގައި އަނަންޔާ ޕާންޑޭއާއި އިޝާން ޚައްތަރުގެ ޖޯޑާއި، ކިއާރާ އަދްވާނީ އާއި ސިދާތު މަލޯތުރާގެ ޖޯޑު ފާހަގަކޮށްލެވެއެވެ.\nދެން މަރުދީދީ ތިބެ މަރުވެދާނެ އެއްނު. އަހަރުމެންނާ ކީއްތަ އަޅެ. އިރު ނޫސްވެރިންއ އަޅެ އެކުދިންނަށް ސީޕީއާރް ދޭންދާން ޖެހުނީތަ؟ މީހަކު އާޝޯޚު ވެދާނެ މިހިރަ މިހިރަ ކަންކަމަކުން.. އެކަމަކު އަހަރުން މިހާރު ނުވޭ އާޝޯހެއް. ވަނީ ފޫހި.


ކުރު ވާހަކަ: ދެވަނަ ފުރުސަތު\nލިޔުނީ : މަރިޔަމް ޙުސައިން / ހދ. ކުޅުދުއްފުށި\nހަތަރު އަހަރުގެ އީޝަލްގެ ހަރަކާތްތަކަށް ކަޅިޖަހާ ނުލާ ބަލަން އޫޝާއިނެވެ. މިވަގުތު ކިތަންމެ ހެވިފައި އީޝަލް ހުއްޓަސް އަބަދުވެސް ޝަކުވާއަކަށްވަނީ އީޝަލް ކައިރީ އީޝަލްގެ ބައްޕަ ނުހުންނާތީއެވެ. އޫޝާވެސް އިންތިޒާރު ކުރަމުން އެދަނީ ނަވާޒު އެނބުރި އަންނާނެ ދުވަހަކަށެވެ. އޫޝާގެ ދުޢާއަކީ ނަވާޒު އެނބުރި މުޖްތަމައަށް އަންނައިރު ނަވާޒަށް ގިނަ ބަދަލުތަކެއް އައިސްފައި ހުރުމެވެ.\nނަވާޒާއި އޫޝާގެ ކައިވެނިކުރެވުނީ އޫޝާގެ ބައްޕަ އާމިރުގެ ނުރުހުމުގައެވެ. ނަވާޒާއި ކައިވެނި ކުރި ހިސާބުން އޫޝާގެ މައިންބަފައިނާއި އޮންނަ ގުޅުން ކެނޑިގެން ދިޔައީއެވެ. ގެއަށް ވަނުން އޫޝާއަށް މަނާވީއެވެ. ނުވިތާކަށް ގޭމީހަކާއި ވާހަކަދެއްކުންވެސް އޭނާއަށް އޭނާގެ ބައްޕަ މަނާކުރީއެވެ. މިވީ ދެއަހަރު ދުވަސްތެރޭގައި އޫޝާއަށް އެއިން މީހަކު ފެންނަ ހިސާބަށް ދާކަށް ނުކެރުނެވެ. އެއިން މީހެއްގެ ހާލުވެސް ބަލާލާކަށް އޫޝާއަކަށް ނުކެރުނެވެ. ބައްޕަގެ އެއްޗެހިކިޔުންތަކާއި ނަފްރަތުން ސަލާމަތްވާން އޫޝާވެސް އެމީހުންނާއި ތާއަބަދަށް ވަކިވީއެވެ.\nބައްޕަމެން ނަވާޒާ އޫޝާ ގުޅެން ނުރުހުންވި އެންމެ ބޮޑު ސަބަބަކަށްވީ ނަވާޒަކީ މަސައްކަތެއް ކުރާ މީހަކަށް ނުވުމެވެ. މަގުމަތީގައި ގިނަވެގެން އުޅޭ މީހަކަށްވުމެވެ. ނަވާޒުގެ ބައްޕައަކީ ރަށުގައި ނަން ހިނގާ މުއްސަންޖެއްކެވެ. ނަވާޒު މަސައްކަތް ނުކުރިޔަސް އެމީހުންނަށް އުޅޭވޭވަރުވެއެވެ. އޫޝާ ނަވާޒާއި ކައިވެނިކުރީ އެހުރިހާ އެއްޗެއް އެނގިހުރެއެވެ. ނަވާޒު މަތި އޮމާންކޮއްފައި ބުނެލައި ކޮންމެ އެއްޗެއް އޫޝާއަށް ގަބޫލުކުރެވެއެވެ. އެއަށްވުރެން ބޮޑަށް އޫޝާ ހުރީ ނަވާޒުގެ ލޯބީގައި ދީވާނާވެފައެވެ.\nކައިވެންޏަށްފަހު އޫޝާ ނަވާޒުގެ ގެއަށް ބަދަލުވިއެވެ. އިންތިހާއަށް އޫޝާ ދެކެ ލޯބިވާ މައިންބަފައިންނާއި އާއިލާ ދޫކޮށެވެ. ނަވާޒު ގޭ މީހުން އޫޝާއަށް ވަރަށް ހެވެ. ގަނޑުވަރެއްފަދަ އެގޭގައި އޫޝާ އުޅެމުން އައީ އަމިއްލަ މައިންބަފައިން ކައިރީވެސް ނޫޅޭހާ މިނިވަންކޮށެވެ. އުފަލައި ތަނަވަސްކަމުގައެވެ.\nދަންވަންދެން ބޭރުގައި އުޅުމާއި މެންދުރުވަންދެން ނިދަން އޮތުމަކީ ނަވާޒުގެ އާދައެވެ. ގޮތް ނޭގޭ ފޯނު ކޯލުތަކާއި އަތުގައި ގެންގުޅޭ ފައިސާތަކުން އޫޝާގެ ހިތުގައި ނުތަނަވަސްކަން އުފެދުނެވެ. އެކަމާ ބެހޭ ގޮތުން އެއްޗެއް ނުބުނެ ކެތްކޮއްލެވުނީ މަދުދުވަސްކޮޅަކުއެވެ. އޫޝާއަށް ދޭން ވަރަށް ވަގުތު ނުދެވޭތީ އޫޝާ ހިތްހަމަނުޖެހުންތައް ބަންޑުން ކޮއްލިއެވެ.\n” އެހާ ދަންވަންދެން ބޭރުގައި ކީއްތަ ތިކުރަނީ……..އެއްރޭވެސް އަވަހަށް ގެއަކަށް ނާދެވޭ ރައްޓެހިން ހަމަ އެހާ މުހިއްމީތަ؟ ”\n” ބުނަން ….އަހަރެން އުޅޭހާ ގޮތަކާ ބެހޭނެ ކަމެއްނެތް…….އޫޝާ އޫޝާގެ ސައިޒްގަ ހުރޭ އޯކޭ….” ނަވާޒުގެ ދުލުގައި އަނގައިން ބުނާނެ ހަކަތައެއްވެސް ނެތް ފަދައެވެ. އެނދުމައްޗަށް ވެއްޓިގަތް މީހާ އޫޝާ ގޮވާ ގޮވާވެސް ޙަބަރެއް ނުވިއެވެ.\nއެފަދަ ރޭތަށް އޫޝާގެ ދިރިއުޅުމުގައި ގިނަވާން ފެށިއެވެ. ނުހަނު އުފާވެރި ދިރިއުޅުމެއްގެ ހުވަފެން ދެކެމުން އައި އޫޝާގެ ހަޔާތަށް އަނދިރިކަންވެރިވާންފެށިއެވެ. ކެތްތެރިކަން ކޮޅުން ލައިގެން ދެމީހުން ދެމެދު އަރާރުންތައް ގިނަވާންފެށިއެވެ. އެއްރެއެއްގެ އިރާކޮޅު ވަގުތެވެ. އޫޝާ އިނީ އިޝާ ނަމާދަށެވެ. ބޭރުން އައިސް ނަވާޒު ކޮޓަރިއަށްވަނީ ހޫރެމުން ކަހަލަ ގޮތަކަށެވެ. އެނދާ ހަމައަށް ނާދެވެނީސް ބަން ލައިފައި ބިންމައްޗަށް ވެއްޓުނެވެ. އެއަޑު ފަށަށް އޫޝާ އަވަސްއަވަހަށް ސަލާން ދިނުމަށްފަހު ނަވާޒާއި ދިމާލަށް ދުއްވައިގަތެވެ. އެރޭވެސް ނަވާޒަށް ގޮވާގޮވާ ހަބަރެއް ނުވިއެވެ. ނަވާޒުގެ މަންމަޔާއި ބައްޕަވެސް ގޭގައި ނެތް ވަގުތަކަށްވާތީ އޫޝާ ކަންބޮޑުވި އެމްބިއުލާންސަށް ގުޅުނީ ހިތަށްވަން ބިރުވެރިކަމެއްގެ ސަބަބުންނެވެ. އެކަމުގެ ނަތީޖާ އެހާ ހިތިވާނެ ކަމަކަށް އޫޝާ ކުޑަކޮންވެސް ހިޔެއް ނުކުރެއެވެ.\nޑޮކްޓަރ ބެއްލެވުމަށްފަހު ފުލުހުންނަށް ރިޕޯޓްކުރީ ނަވާޒު މަސްތުވާތަކެތީ ގެ ބާވަތަކަށް ޕޮސިޓިވްވުމުންނެވެ. އަދި ނަވާޒުގެ ހާލު ރަނގަޅުވުމުން ބަންދުކުރާނެ ވާހަކަ ބުނުމުން އޫޝާގެ ދެލޯ ކަރުނުން ތެންމާލިއެވެ. ނަވާޒުގެ މަންމަ ނަސްރީނާ ހިތްހަމަނުޖެހިފައި އޫޝާގެ މޫނަށް ބަލާލިއެވެ.\n” ކީއްކުރަންތަ ނަވާޒު މިތަނަށް ގެނައި………އޫޝާއަށް އެނގެޔޭނުން ނަވާޒު އެއްޗެހި ބޭނުންކުރާކަން…….” އިސްޖަހާލައިގެން ރޯލަރޯލާއިން އޫޝާއަށް ނަސްރީނާގެ މޫނަށް ބަލާލެވުނީ ގަބޫލުނުކުރެވިގެންނެވެ. ނަވާޒު މަސްތުވާތަކެތި ބޭނުންކުރާކަން އޫޝާއަށް މިއެނގުނީ އަލަށެވެ. ކުރިންވީ ޝައްކުތަކެކެވެ. އެކަމަކު ނަވާޒުގެ މަންމައަށް އެކަން މާ ކުރިންވެސް އެނގޭކަން އޭނާގެ ވާޙަކަތަކުން ހާމަވެއެވެ.\n” ރަށު މީހުން ކުރިމަތީ އަހަރެމެންގެ އަގޭނުން ވެއްޓޭނީ…………” ނަސްރީނާ ވާހަކަދެއްކީ ހަމައެކަނި އޫޝާއަށް އިވޭ ވަރަށެވެ.\nނަވާޒު އެމައްސަލާގައި ބަންދުކުރެވުނެވެ. ނަސްރީނާ އެކަމާ ހިތްހަމަ ނުޖެހިގެން ވާހަކަ ދައްކާއިރު ނަވާޒުގެ ބައްޕަ ރައްޒާގު ފެންނަނީ ހިމޭނުން އިންނަތަނެވެ. އޫޝާއަށް ހީވަނީ ރައްޒާގުވެސް އޫޝާދެކެ ނުރުންވެފައި އިންނަހެންނެވެ. ނަސްރީނާ ތަކުރާރުކޮށް ރައްޒާގު ކައިރީ ކިޔަމުން ގެންދަނީ ނަވާޒު ސަލާމަތްކޮއްދިނުމަށެވެ. އެހެނަސް ރައްޒާގު އަޅައިވެސް ނުލައެވެ.\nނަސްރީނާ ކޮންމެވެސް ގޮތަކުން ނަވާޒު ޖަލުން ގެއަށް ގެނައެވެ. އޫޝާ ކައިރީ ނަވާޒު ދެން އެގޮތަށް ނޫޅޭނެކަމަށް ބުނެ އެތައް ވައުދުތަކެއްވިއެވެ. ގޭތެރޭގައި ނަވާޒަށް ކެތްކޮއްލެވުނީ ދެހަފްތާވަންދެނެވެ. އަނެއްކާވެސް ކުރީގެ އުޅުމަށް ނަވާޒު އެނބުރުނެވެ. ހަމަ ހޭގައި ނުހުންނަ ވަގުތުތައް ގިނަވާން ފެށިއެވެ. އޫޝާގެ ނަސޭހަތެއް ދިނަސް އަންނަނީ ރުޅިއެވެ. ބައެއް ފަހަރު އަތް އިސްކުރެވޭ ފަހަރުވެސް އާދެއެވެ. އެހެނަސް އެހުރިހާ ކަމަކާ އޫޝާ ކެތްކުރީ ނަވާޒަށްޓަކާއެވެ. އޫޝާ ކިތަންމެ ނަވާޒު ރަނގަޅު ކުރަން ބޭނުންވިޔަސް ނަވާޒު އަމިއްލައަށް ބޭނުން ނުވަންޏާ ރަނގަޅުވާނީ ކިހިނެތް ހެއްޔެވެ؟\nނަވާޒު އުޅޭ ކޮންމެ ގޮތެއް ވަށިހަމަވެފައި ހުއްޓާ އޫޝާއަށް ލިބުނީ ހީވެސް ނުކުރާ ޙަބަރެކެވެ. އޫޝާ މަންމަޔަކަށް ވާކަމުގެ ޙަބަރެވެ. ކަނިވަމުންދިޔަ ދިރިއުޅުން އާރާސްތުކުރަން ގަދައަޅާ މަސައްކަތްކުރަން އޫޝާއަށް ޖެހުނީއެވެ. އެހަބަރު ލިބުނު ދުވަހަކީ ނަވާޒު ރައްޓެހިންނާއެކު ރިސޯޓަށް ގޮސްވީ ދުވަހެކެވެ. އެޙަބަރު ނަސްރީނާއަށް ލިބުމުން ރައްޒާގެ ކަންފަތާއި ހަމައަށް އެކަން ހިނގައްޖެއެވެ. ކުރަން ހުރި މަސައްކަތް ދޫކޮށްލާފައި ރައްޒާގު އައީ ލިބުނު އުފަލެއްގެ ބޮޑުކަމުންނެވެ. ގޭގައި ނަވާޒު ނެތްކަން އެނގުމުން ނަވާޒަށް ގުޅިއެވެ. ފޯނެއް ނުނަގައެވެ. ނަވާޒުގެއަށް އައީ މެންދަމުން އަލިވެ އެކެއްވެސް ޖެހިފަހުންނެވެ. ރައްޒާގު ހޭލައި އިނީ ނަވާޒު އަންނާނެ އިރެއްގެ އިންތިޒާރުގައެވެ. ނުނިދާއިން ބައްޕަ ފެނުމުން ނަވާޒު ހައިރާންވިއެވެ. އެހެނަސް ބައްޕަ ފެނުން ކަމަށް ނަހަދާ އުޅުނީ ކޮޓަރިއަށެވެ.\n” ނަވާޒް…..” ރައްޒާގު ގެ އަޑު މުޅި ގޭތެރޭގައި ގުގުމާލިއެވެ.\n” ކޮންތާކުން ތިއައީ ؟”\n” ބޭރުން …..” ނަވާޒުގެ ޖަވާބު ކުރެވެ.\n” ބޭރުން ކޮންތާކުން……….ކޮންއިރަކު ގެއިން ނިކުތް މީހެއްތީ………..؟ ” ރައްޒާގު ގެ އަޑުގައިވީ ހަރުކަށިކަމެވެ.\n” ރިސޯޓުން މިއައީ……..” ނަވާޒު ހިތްހަމަނުޖެހިގެން މޫނު އަނބުރާލިއެވެ.\n” އެހެންތަ ؟ ނަވާޒު ތިގެންގުޅޭ ގުރޫޕާއި އެކީ ބޮއެގެންދޯ ތިއައީ.”\n” އެއީ ބައްޕަޔާ ބެހޭ ކަމެއްނޫން…..” ނަވާޒުގެ އަޑުވެސް ގަދައެވެ. އެއަޑަށް ނުނިދިފައި އޮތް އޫޝާއަށް އެތަނަށް ނިކުމެވުނެވެ.\n” ނަވާޒު ތިއުޅުން އިސްލާހް ކުރާނީ ކޮންއިރަކުން………..ހެޔޮ ނުވާނެ ނަވާޒު ތިއުޅެނީ އެއްގޮތަކަށްވެސް ރަނގަޅަކަށްނޫން……….ނިކަން އޫޝާއާ ދޭތެރޭ ވިސްނަލަ ބަލަ ” ރައްޒާގު އެހެން ބުނުމުން ނަވާޒު ބަލާލީ އޫޝާގެ މޫނަށެވެ. އޭރުވެސް އޫޝާ ރޮނީއެވެ. ރައްޒާގަށްވެސް ކަރުނަތައް ހިފަހައްޓާނުލެވުނެވެ. މާ ބޮޑަށް ހިތުގައި ޖެހުނީއެވެ.\n” އޫޝާ އެހެރީ އައިސް ހުރިހާ އެއްޗެއް ދޫކޮށް ނަވާޒާއެކު އުޅެން…….އެކަމަކު ކިހިނެތް ނަވާޒު ތިއުޅެނީ ….. ލިބެން އުޅޭ ދަރިފުޅާ ދޭތެރޭ ވިސްނާލަބަލަ……ކިހިނެތް އެކުއްޖާގެ މުސްތަޤްބަލަށް ވާނީ ………..” ރައްޒާގު އެހެން ބުނުމުން އަނެއްކާވެސް ނަވާޒަށް ބަލާލެވުނީ އޫޝާއާ ދިމާލަށެވެ. އޫޝާއަށް ކެތްނުވެގެން ކޮޓަރިތެރެއަށް ދުއްވައިގަތެވެ.\nއޫޝާ ބަލިވެ އިން ޙަބަރާއި އެކު ނަވާޒު އުޅުން ބަދަލުކުރަން އޭނާ ބޭނުންވިއެވެ. އެހެނަސް އެހިތްވަރެއް ނަވާޒުގެ ނުހުރެއެވެ. ގަޑިޖެހޭއިރަށް އެއަށް ބޭނުންވާން ފެށިއެވެ. ކެތްނުކުރެވިގެން ނަވާޒުވަނީ ފާހާނާއަށެވެ. ވަދެ ގިނައިރުވާން ފެށުމުން އޫޝާ ބިރުގަތެވެ. ފާހާނާގެ ޑަބަލް ތަޅުދަނޑި ބޭނުންކޮށްގެން ދޮރު ހުޅުވީއިރު ނަވާޒު އޮތީ ފާހާނާ ތެރެއަށް ދެމިފައެވެ. ނޭފަތުންވަނީ ލޭއައިސްފައެވެ. އޫޝާއަށް ހަޅޭލަވައިގަނެވުނެވެ. ނަވާޒުގެ ހަށިގަނޑު ފިނިވެފައިވާތީ ފުރާނަ ހުރިކަމާއި މެދުވެސް ޝައްކުވިއެވެ. ނަސްރީނާއާއި ރައްޒާގު އެތަނަށް އައެވެ. ނަވާޒަށް ވެފައި އޮތްގޮތް ފެނި އެދެމީހުންނަށްވެސް ރޮއެގަނެވުނެވެ.\nހޮސްޕިޓަލަށް ގެންގޮސް ނަވާޒަށް ފަރުވާދޭން ފެށުނެވެ. ނަވާޒަށް ވާހަކަދެއްކޭ ވަރުވީ ހަފްތާއެއް ފަހުންނެވެ. ވާޙަކަދެއްކެން ފެށުމުން ނަވާޒު އެކަމާ ދެރަވިއެވެ. ރޮއެފައި އަނެއްކާވެސް އެހެން ނޫޅޭނެކަމަށް ބުންޏެވެ. އެކަމަކު އޫޝާއަށް އެޔަގީން ކަމެއްނެތެވެ.\n” ނަވާ ……އަހަރެން ބޭނުމީދެން ނަވާޔާ ވަކިވާން ……..؟ ” އޫޝާ ދިނީ ނަވާޒު އުންމީދުކުރި ފަދަ ހަބަރެއްނޫނެވެ.\n” އަހަރެން މިބުނިއްޔޭނުން އަހަރެން ރަނގަޅުވީމިދެން……ދެން ނުޖައްސާނަން…..” އެބަސްތަކުގައި މިހާރު އޫޝާއަށް އިތުބާރެއް ނެތެވެ. އޫޝާ ފޯނުނަގާ ދައްކާލީ ނަވާޒު ފާހާނާ ތެރެއަށް ވެއްޓިފައި އޮއްވާނެގި ފޮޓޯ އެކެވެ. ނޭފަތުން ލޭއައިސް މީހާ ނޫކުލަ އަރާފައިވާތަން އެފޮޓޯއިން ނަވާޒަށް ފެނުނެވެ.\n” ނަވާ ފުރާނަ ސަލާމަތްވީ ހަމަ ކިރިޔާ…….ވެދާނެ މީ ނަވާ އިސްލާޙްވާން މާތްﷲ ދެއްވި ފުރުސަތަކަށް …..ހެޔޮ ނުވާނެ ތިއުޅުން ދޫކޮށްލާ ނަވާ ބޭނުންތަ އަހަރެމެންނަށް ލިބެން އުޅޭ ދަރިފުޅުގެ މުސްތަޤްބަލް އަނދިރިވާން…..” އޫޝާ ދެއްކި ވާޙަކަޔާއި މެދު ނަވާޒަށް ފުރަތަމަ ފަހަރު ވިސްނާލެވުނެވެ. މިފަހަރު ހަމަ ހިތުގެ އަޑިންނެވެ.\n” ރީހަބަށް ގޮސް ފަރުވާ ހޯދަން އަހަރެން ތައްޔާރު ……….އަހަރެން އެނބުރި އަންނާނީ ތިއެންމެން އެދޭފަދަ މީހަކަށް ވެގެން…..” އެނދުކައިރިއަށް އައިސް ހުއްޓުނު ނަސްރީނާ އަށާއި ރައްޒާގަށް ނަވާޒުގެ ވާހަކަތައް އަޑުއިވުނެވެ.\n” އަލްޙަމްދުﷲ ….ވަރަށް އުފާވެއްޖެ……” ރައްޒާގު ތުންފަތްމަތިން އެތަށް ދުވަހަކަށްފަހު ހިނިތުންވުންފެނުނެވެ.\nނަވާޒު ނެތްކަމުގެ ފަޅުކަން ކޮންމެ ދުވަހަކުވެސް އޫޝާއަށް ކުރެވެއެވެ. ދަރިފުޅު ބޮޑުވަމުން އައި އައިހެން ބައްޕަ ނެތުމުން ދިޔައީ ޝަކުވާ ކުރަމުންނެވެ. އޫޝާގެ ބައްޕަމެންވެސް ކުރީގެ ރުޅިވެރިކަން ދޫކޮއްލައިފިއެވެ. އޫޝާއަށް ދަރިއަކު ލިބުމުން އެމީހުންނަށްވެސް ފުސްމޫނު ހަދައިގެން ތިބޭކަން ނުކެރުނެވެ. އަނެއްކޮޅުން ނަވާޒު ރީހަބަށް ދިއުމުން ނަވާޒާއި މެދު ވެސް ދެކޭގޮތް ބަދަލުވިއެވެ. އިސްލާޙްވެގެންވެސް އޫޝާ އާ އެކު ދިރިއުޅެން ނަވާޒު ބޭނުންވަރު އެނގުމުން އެމީހުންގެ ހިތްވެސް ބަދަލުވީއެވެ.\nކޮނޑުގައި މީހަކު އަތް ޖައްސާލުމުން އޫޝާ ދިޔައީ ސިއްސައިގެނެވެ. ހިޔާލަކަށް ގެނބިފައި އިނުމުންނެވެ. އަވަސް އަވަހަށް ދެލޯ ފޮހެލަމުން އެމީހާގެ މޫނު ފެނުމުން އޫޝާއަށް އިންތަނުން ތެދުވެވުނެވެ. ނަވާޒުގެ ފައިންފެށިގެން ބޮލާއި ހަމައަށް އޫޝާގެ ނަޒަރު ހުސްކޮށްލެވުނެވެ. ހަށިގަނޑު ކުރިއަށްވުރެން ރީތިވެފައި މާޒުވާންކަމަށް ދައްކައެވެ. ކުރުކޮށް ކޮށާލެވިފައިވާ އިސްތަށިގަނޑާއި އެކު ސިފައަށް ބޮޑުބަދަލެއް އައިސްފައިވެއެވެ.\n” އޫޝާ ……….މީ އޫޝާގެ ނަވާ އޭ……..” އޫޝާގެ ދެލޮލުން މީރާލީ އުފާވެރިކަމުގެ ކަރުނައެވެ. ނަވާޒުގެ އަތުތެރެއަށް އޫޝާއަށް ވެއްޓިގަނެވުނެވެ. އެވަގުތު ކޮޅަށް ނިމުމެއް އައީ ދާދި ކައިރިން އީޝަލް ގޮވާލުމުންނެވެ.\n” މަންމީ…..މަންމީ….” އޫޝާގެ ހެދުމަށް ދަމައިގަންނަމުން އީޝަލް ތަކުރާރުކޮން ގޮވާލިއެވެ. ދެމީހުންވެސް ސިހިފައި ބަލާލިއެވެ. ނަވާޒު އީޝަލް އުފުލާލިއެވެ.\n” މީތަ ބައްޕިގެ ޕުރިންސެސްއަކީ………” ނަވަޒުގެ ދެލޯ ކަރުނުން ތެންމާލިއެވެ. ދަރިފުޅު މިފެނުނީ ހަތަރު އަހަރު ފަހުންނެވެ. އެދަރިފުޅުގެ ތުއްތު އިރުގެ އެންމެ އުފާވެރި ދުވަސްތައް ކައިރީގައި ނެތްކަމުގެ އިޙްސާސް ނަވާޒަށް ކުރެވުނެވެ.\n” ތީތަ އީޝްގެ ބައްޕި…..” އީޝަލްއަށް ގަބޫލުކުރަން އުނދަގޫވިއެވެ. އީޝަލްއަށް ފެންނަ ފޮޓޯތަކުގައި ނަވާޒުގެ އިސްތަށިގަނޑު ހުންނަނީ ދިގު ކޮށެވެ. އެކަމަކު ދެވަނަ ސިކުންތުގައި އެ ތުއްތު ތުންފަތަށް ހިނިތުންވުމެއް ވެރިވިއެވެ. އަދި ނަވާޒުގެ ކަނާތު ބުމަކައިރީ އިންނަ ބޮޑު ލަކުނުގައި އީޝަލްގެ އަތްޖައްސާލިއެވެ.\n” އާން މި އީޝްގެ ބައްޕި…..” ބައްޕަ ފާހަގަކުރަން އީޝަލް ގެންގުޅުނު އުކުޅުން ނަވާޒުގެ ހިތް ރޮއްވާލިއެވެ. ކިތަންމެ ކުޑަ ނަމަވެސް އީޝަލްގެ ހިތުގައި އޭނާއަށް ދީފައިވާ މަގާމް ނަވާޒަށް ވަޒަންކުރެވުނެވެ. އީޝަލް ގަޔާލައި ބޮނޑިކޮއްލަމުން އޫޝާ ގެނެސް އޭނާގެ ގައިގާ ޖައްސާލިއެވެ.\nދިރިއުޅުމުގައި ދެވަނަ ފުރުސަތެއް ލިބޭނީ މަދުފަހަރަކުއެވެ. ދެން ނަވާޒު ފަސްއެނބުރި ނުބާލާނެއެވެ. އިސްލާޙްވާން ލިބުނު ފުރުސަތުގެ ބޭނުން ހިފައި އޭނާ އެގޮތުގައި ސާބިތުވާނެއެވެ. ލޯބިވާ ދަރިފުޅާއި އަންހެނުން ގާތުގައި އަބަދުހުންނާނެއެވެ. އެމީހުން ދެރަވާ ކަހަލަ އެއްވެސް ކަމެއް ނުކުރަން އޭނާ ހުރީ އަޒުމްކަނޑައަޅައިގެނެވެ. މިފަހަރުގެ އަޒުމަކީ ނުގުޑާނެ އަޒުމެކެވެ. ފަރުވާއިން ވީއްލިގެން އައިރު އޭނާއަށް އެވަނީ ވަރަށް ގިނަ ކަންކަން ދަސްވެފައެވެ. އިންތިހާއަށް ލޯބިވާ އާއިލާ އާއި ދުރުގައި އޭނާ ހޭދަކުރީ އުނދަގޫދުވަސްތަކެކެވެ. އެލިބުނު ފުރުސަތުގެ ބޭނުން ކޮއްގެން އޭނާގެ މުސްތަޤްބަލް އުޖާލާކުރާނޭކަން ޔަގީނެވެ.\nޖޫން 3, 2019 at 1:12 pm\nSalhi hurihaa vaahaka eh ves maasha Allah keep going my dear


ގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމުގެ ރަސްމިއްޔާތަށް މ. މުލަށް ތައްޔާރުވަނީ – Maldivian Democratic Party\nގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމުގެ ރަސްމިއްޔާތަށް މ. މުލަށް ތައްޔާރުވަނީ\nގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމުގެ ރަސްމިއްޔާތުގެ ތައްޔާރީތައް މ. މުލަކުގަ ކުރިޔަށް އެބަދެއެވެ.\nމިއަދު ހަވީރު4ޖަހާއިރު ބާއްވާ ރަސްމިއްޔާތުގައި މ. މުލަކު ގައި ގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާހް ކުރުން ކުރިޔަށްދާއިރު ރާއްޖޭގެ އެހެން 20 ސަރަހައްދުގެ 19 އަތޮޅުގަ،2ސިޓީގަ 23 ރަށުގަ މި ސިޔާސަތު އިފްތިތާޙް ކުރެވޭނެއެވެ.\nމިގޮތުން މިއަދު މ ިއުފާވެރި ޙަފްލާ ބާއްވާ ސަރަހައްދުތަކަކީ ހއ. ދިއްދޫ، ހދ. ކުޅުދުއްފުށި، ށ. ފޭދޫ، ނ. މަނަދޫ އަދި ވެލިދޫ ރ. ދުވާފަރު، ބ. އޭދަފުށި، ޅ. ނައިފަރު ކ.ގުރައިދޫ، އއ. ރަސްދޫ، އދ. މަހިބަދޫ، ވ. ފުލިދޫ، މ.މުލައް، ފ. މަގޫދޫ، ދ. ރިނބުދޫ، ތ. ތިމަރަފުށި، ގއ. ވިލިނގިލި، ގދ. ފިޔޮރީ، ޏ. ފުއައްމުލައް، އައްޑޫ ސިޓީ އަދި ހުޅުމާލޭގައެވެ.


Kanneli nukiri masverin queue gai thibeythaa thin dhuvas! - One Online\n18 ނޮވެންބަރު 2020: ހުޅުމާލޭ ކަންނެލި ޖެޓީގައި މަސްވެރިން ކިޔޫގައި --- ވަން ފޮޓޯ: މުހައްމަދު އައުޒަމް\nކަންނެލި ނުކިރި މަސްވެރިން ކިޔޫގައި ތިބޭތާ ތިން ދުވަސް!\nކަންނެލި ކިރުމުގައި ދަތިތަކެއް ކުރިމަތިވެ، މަސްވެރިން ކިޔޫގައި ތިބޭތާ ތިން ދުވަސް ވެއްޖެއެވެ.\nހުޅުމާލޭ ކަންނެލި ޖެޓީގައި މިހާރުވެސް 20 ވަރަކަށް ދޯނި ކިޔޫގައި އޮތް އިރު، މަސްވެރިން ކިޔޫގައި ތިބޭތާ މިއަދަށް ތިން ދުވަސް ވަނީ ވެފައެވެ. މަސް ނުކިރި ކިޔޫގައި ތިބެން ޖެހޭތީ މަސްވެރިން އަންނަނީ މަހުގެ ފެންވަރު ދަށްވެ، ހަމަ އަގު ނުލިބޭ ކަމުގެ ޝަކުވާތައް ކުރަމުންނެވެ.\nކަންނެލި މަސް ގަންނަ ހައެއްކަ ކުންފުނި އޮންނަ އިރު، މިހާރު އޮޕަރޭޝަނުގައި އޮތީ ތިން ކުންފުންޏެވެ. އެއީ އެންސިސް، ސީޕްރިއާ އަދި ބިގްފިޝްއެވެ.\n"ވަން" އަށް މައުލޫމާތުދެއްވަމުން އެންސިސްގެ ޖެނެރަލް މެނޭޖަރު ހުސައިން އަފީފް ވިދާޅުވީ، އެންސިސްއިން އެކުންފުނީގެ ފުލް ކެޕޭސިޓީގައި މަސްވެރިންގެ އަތުން މަސް ގަންނަމުން އަންނަ ކަމަށެވެ. އެގޮތުން ދުވާލެއްގެ މައްޗަށް 30 ޓަނުގެ ބޮޑު ކަންނެލި އެންސިސްއިން ގަންނަ ކަމަށް ވިދާޅުވިއެވެ.\nހުސައިން ވިދާޅުވީ، ކަންނެލި ދޯނިތަކުން ކިޔޫގައި ގިނަ ދުވަސްތަކެއްވެފައިވަނީ މި ދުވަސްވަރަކީ ބޮޑުކަންނެލީގެ މަސްވެރިކަން ރަނގަޅު ދުވަސްވަރަކަށްވެފައި، މަސްވެރިން ބާނާ މަސް ގަތުމުގެ ކެޕޭސިޓީ މަދުވުމުން ކަމަށެވެ. އަދި ޔޫރަޕުގެ މާކެޓުތަކަށް މަސް އެކްސްޕޯޓް ކުރުމުގައި ހުރި ދަތިތަކަކީވެސް މަސް ގަތުމަށް ހުރި ގޮންޖެހުމެއް ކަމަށް އޭނާ ވިދާޅުވިއެވެ.\nބޮޑުކަންނެލީގެ މަސްވެރިން މަސް ނުކިރި ކިޔޫގައި ތިބޭތާ ތިން ދުވަސްވެފައިވާ އިރު، އެކަމާ ގުޅިގެން "ވަން"އިން ސީޕްރިއާ އަދި ބިގްފިޝްގެ ބަހެއް ހޯދަން ކުރި މަސައްކަތް ފޯނަށް ޖަވާބު ނުދެއްވާތީ ވަނީ ކާމިޔާބުވާ ގޮތް ނުވެފައެވެ.\nބޮޑުކަންނެލި މަސްވެރިންނަށް މަސްކިރުމުގައި ދަތިތަކެއް ކުރިމަތިވެފައިވާ އިރު، އުތުރުގެ މަސްވެރިންނަށް ވެސް މަސްކިރުމުގައި ބޮޑެތި ދަތިތައް ވަނީ ކުރިމަތިވެފައެވެ. ނަމަވެސް މިފްކޯއިން ވަނީ ދުވާލެއްގެ މައްޗަށް 300 ޓަނާ ހަމައަށް ފެލިވަރުގެ އިތުރުން ކޫއްޑޫއާއި އެކުންފުނީގެ ބޯޓުތަކަށް ކަޅުބިލަމަސް ކިރާ ކަމަށް ބުނެފައެވެ.\nގުޅޭ ޓެގު މަސްވެރިކަން އެންސިސް ކަންނެލި


Ungoofaaru Regional Hospital ge PCR leb imaarai kurumuge ehbassvumugai soikoffi | ungoofaaru.com\nހޮނިހިރު, ނޮވެމްބަރ 27 2021\nރ. އަތޮޅަށް ހުޅުވައިލައިގެން އެފްއޭއެމް “ޑީ” ލައިސެންސް ކޯރޗިންގ ކޯހެއް ދުވާފަރުގައި ބާއްވަނީ\nބަނޑޭރިގަނޑު/ޚަބަރު/އުނގޫފާރު ރީޖަނަލް ހޮސްޕިޓަލްގެ ޕީސީއާރު ލެބް އިމާރާތް ކުރުމުގެ އެއްބަސްވުމުގައި ސޮއި ކޮށްފި\nއުނގޫފާރު ރީޖަނަލް ހޮސްޕިޓަލްގެ ޕީސީއާރު ލެބް އިމާރާތް ކުރުމުގެ އެއްބަސްވުމުގައި ސޮއި ކޮށްފި\nމުޙައްމަދު ސުޒީލް 24 ސެޕްޓެމްބަރ 2021\n0 578 މިނެޓެއް ނުވަނިސް ކިޔާލެވޭ\nއުނގޫފާރު ރީޖަނަލް ހޮސްޕިޓަލްގެ ޕީސީއާރު ލެބް އިމާރާތް ކުރުމުގެ އެއްބަސްވުމުގައި ސޮއިކުރުން / ފޮޓޯ ޔޫއާރުއެޗް ފޭސްބުކް ޕޭޖް\nރ. އުނގޫފާރު ރީޖަނަލް ހޮސްޕިޓަލްގައި ޕީސީއާރް ޓެސްޓް ހެދުމަށްޓަކައި ޤާއިމް ކުރަންޖެހޭ ލެބް އިމާރާތުގެ އެއްބަސްވުމުގައި އެލަވަރު މޯލްޑިވްސް ޕްރައިވެޓް ލިމިޓެޑް އާއި އެކު އިއްޔެ ސޮއި ކޮށްފިއެވެ.\nއެލަވަރު މޯލްޑިވްސް ޕްރައިވެޓް ލިމިޓެޑް އާއެކު މި އެއްބަސްވުމުގައި ސޮއިކުރުން އޮތީ އިއްޔެ މެންދުރުފަހު އުނގޫފާރު ރީޖަނަލް ހޮސްޕިޓަލްގެ ކޮންފަރެންސް ހޯލްގައެވެ. އުނގޫފާރު ރީޖަނަލް ހޮސްޕިޓަލްގެ ފަރާތުން އެއްބަސްވުމުގައި ސޮއިކުރެއްވީ ހޮސްޕިޓަލްގެ މެނޭޖަރ އިބްރާހީމް ޒަޔާން އެވެ. އެލަވަރު މޯލްޑިވްސްގެ ފަރާތުން އެއްބަސް ވުމުގައި ސޮައިކުރެއްވީ އަހުމަދު ހުސައިންއެވެ.\nމައުލޫމާތު ލިބިފައިވާ ގޮތުން 69 ދުވަހުގެ ތެރޭގައި ނިންމުމަށް އެކުންފުންޏާއި ހަވާލު ކޮށްފައިވަނީ ހަތްލައްކަ ފަންސާސް އަށްހާސް ދުއިސައްތަ ނަވާރަ ރުފިޔާއަށެވެ.\nއުނގޫފާރު ރީޖަނަލް ހޮސްޕިޓަލްގައި މިހާރު ކޮވިޑް ޓެސްޓް ހަދަމުން އަންނަނީ ޖީންއެކްސްޕާޓް މެޝިނަކުންނެވެ. މިހިދުމަތް އެހޮސްޕިޓަލްގައި ފަށާފައިވަނީ 2020 ވަނަ އަހަރުގެ ޖުލައި މަހުއެވެ.\nރ. އުނގޫފާރު ކޮވިޑް-19 އުނގޫފާރު ރީޖަނަލް ހޮސްޕިޓަލް\nއެމްޑީޕީ ޤައުމީ މަޖިލިސް އިންތިހާބް - އުނގޫފާރުގައި ވޯޓްލުން ކުރިއަށްދާނީ އުނގޫފާރު ސްކޫލްގައި\nއެމްޑީޕީ ޤައުމީ މަޖިލިސް އިންތިހާބު - ނަތީޖާތައް އިއުލާނު ކުރަން ފަށައިފި\nއުނގޫފާރުގެ ލޭންޑް ޔޫސް ޕްލޭނާއި ތަރައްޤީގެ ޕްލޭން އަށް ހިޔާލު ހޯދުމުގެ ބައްދަލުވުން މިރޭ ސްކޫލް ގައި އޮންނާނެ\n2022 ވަނަ އަހަރުގެ ބަޖެޓް – އުނގޫފާރަށް އޮތީ ކޮން މަޝްރޫއު ތަކެއް؟\nއުނގޫފާރު ކައުންސިލްގެ މެމްބަރުން އުނގޫފާރު ރީޖަނަލް ހޮސްޕިޓަލްގެ އެކްސްޓެންޝަން އިމާރާތުގެ މަސައްކަތް ބައްލަވާލައްވައިފި\nހަކުރު ބަލީގެ ދުވަސް ފާހަގަ ކުރުމުގެ ގޮތުން ހާއްސަ ހިނގާލުމެއް އުނގޫފާރުގައި ބާއްވައިފި\nwind: 5.23 km/h\nއުނގޫފާރު ސްކޫލްގެ ވަށާފާރުގެ މަސައްކަތް ސައުޝަން ކޮންސްޓްރަކްޝަން އަށް


MIFCO In Masverinah 40 Million Rufiya Dhenee - Vaguthu\nމިފްކޯ އިން މަސްވެރިންނަށް 40 މިލިއަން ރުފިޔާ ދެނީ\nމިފްކޯ އިން މަސްވެރިންގެ އަތުން މަސް ގަތުމަށް ފަހު، ނުދީ ހުރި 40 މިލިއަން ރުފިޔާ ދިނުމަށް އެ ކުންފުނިން ނިންމައިފިއެވެ.\nމިފްކޯގެ މެނޭޖިން ޑިރެކްޓަރ އިސްމާއިލް ފައުޒީ ވިދާޅުވީ މަސްވެރިން 17 ދުވަސް މަތިން ކިރުވާފައިވާ މަހަށް ފައިސާ ނުދީ އެބައޮތް ކަމަށާއި، އެމަހަށް އަގު ދިނުމުގެ ގޮތުން 40 މިލިއަން ރުފިޔާ މިއަދު އެ ކުންފުންޏަށް ލިބިފައިވާ ކަމަށެވެ. އޭނާ ވިދާޅުވީ އެއީ 20 މިލިއަން ރުފިޔާ މަދު އަދަދެއް ކަމަށާއި، އެ 17 ދުވަހުގެ މަތިން 60 މިލިއަން ރުފިޔާގެ މަސް ވަނީ މަސްވެރިން ކިރުވާފައިވާ ކަމަށެވެ.\nއަދި ބާކީ 20 މިލިއަން ރުފިޔާ ވެސް މަސްވެރިންނަށް ދިނުމުގެ މަސައްކަތް މިހާރު ކުރަމުންދާ ކަމަށް އިސްމާއިލް ވިދާޅުވިއެވެ.\nއިސްމާއިލް ވިދާޅުވި ގޮތުގައި ބާކީ ހުރި ފައިސާ ލިބޭނީ އަންނަ ބުރާސްފަތި ދުވަހުއެވެ.\nއިސްމާއިލް ވަނީ މަސްވެރިކަން ރަނގަޅު ނަމަވެސް މިހާރު ހަލުވިކަމާ އެކު މުޅި ދުނިޔޭގެ އެކި ކަންކޮޅުތަކުގައި ފެތުރެމުން އަންނަ ކޮވިޑް-19 ވައިރަހާއި ގުޅިގެން މަސްކިރުވުމަށް ދަތި ކަމެއް ހުރިކަން ފާހަގަކުރައްވައިފައެވެ.\nއަދި މިހާރު ދުވާލެއްގެ މައްޗަށް 300 ޓަނުގެ މަސް ދިވެހި މަސްވެރިން ބާނަމުން އަންނަ ކަމަށާއި، ނަމަވެސް މަސް ގަތުމަށް "ލޯޑު ބޮޑު ވަނީ" މަސް ގަންނަނީ ހަމައެކަނި މިފްކޯ އިން ކަމަށް ވާތީ ކަމަށް އޭނާ ވިދާޅުވިއެވެ\nކަންނެލި މަސްވެރިންގެ އަޑު ސަރުކާރަށް ނީވޭކަން ޔަގީންވެއްޖެ: ޔޫނިއަން\nމާޗް 31, 2020 18:14\nމިދަނޑިވަޅުގަ މަހައްދިއުން ހުއްޓުވާފަ ދިވެހި ކޮންެމެ މަސްވެރިއާއިލާ އަކަށް މަހަކު ވަކި އަދަދަކަށް ސަރުކާރުން ފައިސާ ދިނުން މާ މުހިންމު\nއޭޕްރީލް 1, 2020 00:49\nއަޅެފަހެ މިފުކޯއިންދޭ އެއްޗެއްތަ އެއީ، މަސްވެރިން ބާނާފަ ކިރި މަހުގެ އަގެއްނޫންތަ ތިޔަ ދެވެނީ...ސަރުކާރުން ރައްޔިތުންނައް މިއީ އެއްޗިސްދޭ ގޮތަކީ.


Kanfathu thereygai thin dhuvas vandhen kuraipeh\nނިއު ޒިލެންޑް މީހާގެ ކަންފަތުން ނެގި ކުރަފި\nނިއު ޒިލެންޑްގެ މީހަކަށް ކަންފަތްތެރޭގައި ތިން ދުވަސްވަންދެން ކުރަތްޕެއް ދިރި އުޅެފި އެވެ. އެމީހާގެ ކަންފަތުން އަޑުތަކެއް އިވި އުނދަގޫވާން ފެށުމުން އޭނާ ފުރަތަމަ ހީކުރީ ކަންފަތަށް ފެންއެޅިގެން ވާ ގޮތެއް ކަމަށެވެ. ނަމަވެސް ދެ ތިން ދުވަސް ވީއިރު ވެސް ރަނގަޅުނުވެގެން އެންމެ ފަހުން ކަންފަތުގެ ޚާއްސަ ޑޮކްޓަރަކަށް ދެއްކީ އެވެ.\nޑޮކްޓަރު އެމީހާގެ ކަންފަތް ޗެކް ކުރިއިރު ކުރަތްޕެއް ކަންފަތް ތެރޭގައި ގެދޮރު އަޅައިގެން އުޅެނިކޮށް ވަނީ ފެނިފަ އެވެ.\nނިއު ޒިލެންޑް ނޫހަކަށް ދިން އިންޓަވިއު އެއްގައި ޝޭން ވެޑިން ވަނީ އޭނާގެ މި ތަޖުރިބާ އާއި ކުރަފި ނަގަން ކުރި މަސައްކަތްތައް ކިޔައިދީފަ އެވެ.\nޝޭން އަކީ އޯކްލެންޑްގައި ދިރިއުޅޭ މީހެކެވެ. އޭނާގެ ރަށުގައި އޮތް ސްވިމިން ޕޫލަކަށް ފަތާލަން އޭނާ މި ހިނގާ ޖެނުއަރީ މަހުގެ7ވަނަ ދުވަހު ހެނދުނު ދިޔަ އެވެ. އެނބުރި ގެއަށް އައިސް ސިޓިން ރޫމް ސޯފާގައި އޮއްވާ އޭނާއަށް ނިދުނީ އެވެ. އެތައް ގަޑިއިރެއްގެ ފަހުން އޭނާއަށް ހޭލެވިގެން ތެދުވުމުން ކަންފަތަށް އެއްވެސް ވަރަކަށް ނީވޭހެން ހީވާން ފެށި އެވެ.\n'ދަ ގާޑިއަން' ނޫހަކަށް ޝޭން ކިޔައިދިން ގޮތުގައި އޭނާގެ ކަންފަތް ބްލޮކްގެ ކޮންމެވެސް އެއްޗެއް ކަންފަތް ތެރޭން ހިރޭހެން ވެސް އޭނާއަށް ހީވި އެވެ. އެންމެ ފަހުން ކެތް ނުވެގެން ޖެނުއަރީ 8 ވަނަ ދުވަހު އޭނާ ކަންފަތުގެ ޚާއްސަ ޑޮކްޓަރަކަށް ދެއްކީ އެވެ. ޑޮކްޓަރު އޭނާގެ ކަންފަތަށް ސިލިންޖަކުން ބޭހެއް އަޅާފައި އެންޓިބައޮޓިކްސް އެއް ލިޔެދީފައި ފޮނުވާލީ އެވެ. އަދި ބްލޮކް ވެފައިވާ ފަރާތް ބްލޯ-ޑްރައި ކުރުމަށާއި މިކަންކަން ކޮށްގެން ހައްލެއް ނައިނަމަ ޖެހިގެން އޮތް ދުވަހު އަންނަން ބުނެފައި ފޮނުވާލީ އެވެ.\nމި ފަރުވާތަކުން މައްސަލަ ހައްލުވުމުގެ ބަދަލުގައި އިތުރަށް ގޯސްވެ ޝޭން އަށް އެ ކަންފަތުން އެއްގޮތަކަށް ވެސް އަޑު ނިވޭން ފެށި އެވެ. އަދި އެއްގޮތަކަށް ވެސް ނުނިދި އަބަދު ކަންފަތަށް އުނދަގޫތަކެއް ވާތީ އުޅެން ޖެހުނެވެ. ހެއާ ޑްރަޔާ އިން ޑޮކްޓަރު ބުނި ގޮތަށް ބްލޯ ޑްރައި ކޮށްގެން ވެސް އެއްވެސް އޭނާގެ ތަކުލީފުތަކަށް ލުޔެއް ނުލިބުނުކަމަށް ޝޭން ބުންޏެވެ.\nއިތުރު ދުވަހަކު މި ވޭނުގައި އުޅެފައި އޭގެ އަނެއް ދުވަހު އަނެއްކާވެސް ޝޭން ޑޮކްޓަރަށް ދައްކަން ދިޔަ އެވެ. މިފަހަރު އޭނާ ދެއްކީ ކުރިން ދެއްކި ޑޮކްޓަރު ނޫން އެހެން މީހަކަށެވެ.\nމިފަހަރު ދެއްކި ޑޮކްޓަރު ކަންފަތްބަލާ އެއްޗެއްގެ އެހީގައި ވަރަށް ރަނގަޅަށް ޝޭންގެ ކަންފަތްތެރެ ބެލި އެވެ. އަދި ކުއްލިއަކަށް ޑޮކްޓަރަށް ބޮޑު ޝޮކެއް ލިބިގެން ގޮއްވާލާ ކަހަލަ އަޑެއް ގޮއްވާލި އެވެ. އަދި ކަލޭގެ ކަންފަތް ތެރޭގައި ދިރޭ އެއްޗެއް އޮތްހެން ހީވެއޭ ޑޮކްޓަރު ބުންޏެވެ.\nސަކްޝަން ޑިވައިސް އަކާއި ޓްވީޒާއެއްގެ އެހީގައި މަދު މިނިޓްކޮޅެއް ތެރޭގައި ޑޮކްޓަރު ޝޭންގެ ކަންފަތުން އެ ދިރޭ އެތި ދަމާ ނެރުނުއިރު އެއީ ކުރަތްޕެކެވެ.\nޝޭން ބުނި ގޮތުގައި އެ ކުރަފި ނަގައިދިން ޑޮކްޓަރުގެ މުޅި ކެރިއަރުގައި ވެސް މީގެ ކުރިން މީހެއްގެ ކަންފަތުން ކުރަތްޕެއް ނުނަގަ އެވެ. އެހެންވެ އޭނާ ގެއަށް އައީ ހަނދާނަކަށް އެ ކުރަފި ޑޮކްޓަރަށް ހަދިޔާ ކޮށްފަ އެވެ.


Mi hidhumathun dhurah jehilan jehey kamah gabool kuran: Raees yameen\nމިޚިދުމަތުން ދުރަށް ޖެހިލަން ޖެހޭ ކަމަށް ގަބޫލުކުރަން: ރައީސް ޔާމީން\nރައްޔިތުންނަށް ޚިދުމަތްކުރެއްވުމުގައި އަބަދު ވެސް ހުންނަވާނެ ކަމަށް ރައީސް ޔާމިން ވިދާޅުވި\nކޮށްދެއްވި ޚިދުމަތްތައް އަގު ވަޒަން ކުރުމަކީ ދިވެހި ރައްޔިތުންގެ އަތުގައި އޮތް ކަމެއް\nކ. މާލެ 24 ސެޕްޓެންބަރ 2018 | ހޯމަ 13:48 4,118\nރައީސުލްޖުމްހޫރިއްޔާ އަބްދުﷲ ޔާމިން އަބްދުލްގައްޔޫމް - މުހައްމަދު ފަޒީން\nމިޚިދުމަތުން ދުރަށް ޖެހިވަޑައިގަންނަވަން ޖެހޭކަން ގަބޫލުކުރައްވާ ކަމަށާއި، އޮމާންކަމާއެކު މަސައްކަތް ކުރިއަށް ގެންދިއުމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ގޮވާލައްވައިފިއެވެ.\nގައުމާ މުހާތަބުކުރައްވައި ރައީސް ޔާމީން ވިދާޅުވީ ރައްޔިތުންނަށް ޚިދުމަތްކުރެއްވުމުގައި އަބަދު ވެސް ހުންނަވާނެ ކަމަށާއި، ނަމަވެސް މި ޚިދުމަތުން ދުރަށް ޖެހިވަޑައިގަންނަވަން ޖެހޭ ކަމަށް ގަބޫލުކުރައްވާ ކަމަށެވެ.\n"އިރާދަކުރެއްވިއްޔާ ތިބޭފުޅުންގެ ޚިދުމަތުގައި ނޮވެންބަރު 17 އާ ހަމައަށް މިގޮނޑީގައި އަޅުގަނޑު މަސައްކަތް ކުރާނަން. މިމުއްދަތުގެ ތެރޭގައި އަމާންކަމާއެކު ދިވެހިރާއްޖެ އަނެއްކާ ވެސް ބަދަލުވެގެންދާނީ އެހެން ޒާއަމަތަކަށް މަރުހާބާ ކިޔަން." ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވީ މިއީ ދިވެހި ރައްޔިތުންގެ ހައްގުގައި ކުރާ މަސައްކަތްތަކެއް ކަމަށާއި، ކޮށްދެއްވި ޚިދުމަތްތައް އަގު ވަޒަން ކުރުމަކީ ދިވެހި ރައްޔިތުންގެ އަތުގައި އޮތް ކަމެއް ކަމަށެވެ.\nރައީސް ޔާމީން ވިދާޅުވީ ސިޔާސީ މީހުންގެ ތެރޭގައި ހިޔާލު ތަފާތުވާ ކަންކަން ހުންނާނެ ކަމަށާއި، އެހެން ނަމަވެސް ސިޔާސީ ލީޑަރުން މަސައްކަތް ކުރައްވާގޮތުން ދިވެހި ރައްޔިތުން އުފުލަން ޖެހޭ އުނދަގުލެއް އޮންނަން ޖެހޭ ކަމަށް ގަބޫލުނުކުރައްވާ ކަމަށެވެ. އެގޮތުން އެއްބަޔަކު އަނެއް ބަޔަކަށް އެއްވެސް ކަހަލަ އުނދަގޫ ކަމެއް މެދުވެރި ނުކުރުމަށް ރައީސް ޔާމިން އިލްތިމާސް ކުރެއްވިއެވެ.\n- މިހާރު ޔާމީންގެ ވެރިކަމެއް ނެތް، އަނިޔާގެ ބަދަލު ލިބުން އަވަސް ވާންޖެހޭ!\nރައްޔިތުންނާއި ގާތުން ޚިދުމަތް ދިނުމަށް އެމްއެންޑީއެފްގެ އޮނިގަނޑަށް ބަދަލުތަކެއް ގެންނަނީ\nބޮޑުމާލި ހަރަކާތުގައި ވެސް ހުސް ބިދޭސީން؟!\nކެލާގައި ވަރުގަދަ ހުމެއް ފެތުރެނީ، ރަށު ޑޮކްޓަރުވެސް އެޑްމިޓްކޮށްފި


Kudakudhinge Dhuvas: Hama ekani dhuvahuge thahuniyaa kiyumakun nufudhe eve. – adduLIVE\nކުޑަކުދިންގެ ދުވަސް: ހަމައެކަނި ދުވަހުގެ ތަހުނިޔާ ކިޔުމަކުން ނުފުދެއެވެ.\nMay 10, 2021, 14:06 ޝަބްނަމް ރަޝީދު\nމި އަދަކީ ދިވެހިރާއްޖޭގައި ފާހަގަ ކުރާ ކުޑަކުދިންގެ ދުވަހެވެ. އެހެން އަހަރު ތަކުގައި ކުޑަކުދިންގެ ދުވަސް ސްކޫލްތަކުގައި ކުލަގަދަކޮށް ފާހަގަ ކޮށް ތަފާތު ހަރަކާތްތައް ދުވަހާއި ގުޅުވައިގެން ބާއްވަމުންދާ މަންޒަރު ފެނެއެވެ. އެހެން ނަމަވެސް މުޅިދުނިޔެ ފަހުގެ ތާރީޚެއްގައި ދުށް ބޮޑު ބަލިމަޑުކަން ކަމަށްވާ ކޮރޯނާގެ ޕެންޑަމިކްގެ ސަބަބުން 2020 އަދި 2021 ވަނަ އަހަރު މި ވަނީ އަޅުގަނޑުމެންގެ ކުޑަކުދިންނަށް އެ ދުވަސް އެންމެ އެކަށީގެންވާ ގޮތަށް ފާހަގަ ކުރުމުގެ ނަސީބު ނުލިބިފައެވެ.\nލޮކްޑައުން ނުވަތަ މޮނިޓަރިންގެ ސަބަބުން ސްކޫލަށް ނުދެވި ގިނަ ދުވަސްތަކެއް އެކުދިން މިވަނީ ގޭގައި4ފާރުގެ ތެރޭގައި ހޭދަ ކުރަންޖެހިފައެވެ. އެހެން ވުމުގެ ސަބަބުން އެކުދިންގެ މިޒާޖަށް އަންނާނެ ބަދަލު އަޅުގަނޑުމެންގެ ހިތަށް ވެސް ނަގައިނުގަނެވޭނެކަން ޔަގީނެވެ. ނަފްސާނީ ބަލިމަޑުކަމެއްގެ ތެރެއަށް ކުޑަކުދިންތަކެއް ގެނބެމުންދާ މަންޒަރު ފެންނަމުންދާ ކަމީ ހަޤީޤަތެކެވެ. މިއީ ބަލަހައްޓައިގެން ތިބެންވީ ވަގުތެއް ނޫނެވެ. އެކުދިންނަށް މައިންބަފައިންނާއި ގާތް ތިމާގެ މީހުން އަދި މުދައްރިސުންގެ އެހީތެރިކަން ވެސް ބޭނުންވެއެވެ. އެ ވަގުތަކާއި ޙާލަތަކަށް ފެތޭނެހެން ރޭވުންތެރިކަމާއެކު އެކުދިންގެ ކަންތައް ބަލަހައްޓަން ޖެހޭނެއެވެ. އެހީތެރިކަން ފޯރުކޮށްދޭންވާނެއެވެ.\nކުޑަދަރިފުޅަށް އަޅައިލުމާއި ލޯބި ދިނުމާއި، ރައްކާތެރިކަމާއެކު ބެލެހެއްޓުމަކީ މައިންބަފައިންގެ ވަރަށް ބޮޑު ޒިއްމާއަކާއި ވާޖިބެކެވެ. ކުޑަކުދިންގެ ޙައްޤުތަކަށް ރައްކާތެރި ނުވުމަކީ ބޮޑު ފާފައެކެވެ. އެ ކުދިންނަށް ލިބިގެންވާ ޙައްޤުތައް ނިގުޅައި ގަތުމުގެ ސަބަބުން މުސްތަޤްބަލް މުޅީން ބަނަވެގެން ދެއެވެ. މިވަގުތު ވިސްނާލަން ޖެހެނީ އަޅުގަނޑުމެންގެ މި މުޖުތަމަޢުގައި ވެސް ކުޑަކުދިންނަށް ތަފާތު ވައްތަރުގެ އަނިޔާ ލިބޭ ކަމެވެ. މި ކަމުގެ ޒިއްމާ އުފުލަން ޖެހޭނީ މައިންބަފައިންނާއި ކުޑަކުދިން ޙިމާޔަތް ކުރަންޖެހޭ ފަރާތްތަކުންނެވެ. ގިނަ ފަހަރަށް ކުޑަކުދިންނަށް އަނިޔާ ދެނީ އެ ކުދިން ޙިމާޔަތްކޮށް ބަލަހައްޓަން ޖެހޭ ފަރާތް ކަމުގައިވާ މައިންބަފައިންނެވެ. ނުވަތަ ތިމާގެ މީހުންނާއި ރަޙުމަތްތެރިންނެވެ. ނުދަންނަ މީހުންގެ ފަރާތުން އަނިޔާ ލިބެނީ ވަރަށް މަދުންނެވެ.\nކުޑަކުދިންނަށް ޖިންސީ އަނިޔާ ލިބެއެވެ. އެކުދިން އެ ވޭނުގައި މުޅި އުމުރު ހޭދަކުރާންޖެހެއެވެ. ކުދިން މަޅީގައި ޖައްސަނީ ނުހަނު މޮޅަށް ރާވައިގެންނެވެ. މިއީ މިހާރު މަދުން ނަމަވެސް ދިވެހިންގެ މުޖުތަމަޢުތަކުން ފެންނަ މަންޒަރުތަކެއް ކަމަށް ވުމާއެކު ކުދިންގެ ކަންތައްތައް ވަރަށް ގާތުން ބަލަންވާނެއެވެ. އެ ކުދިންނަށް އެފަދަ ޢަމަލެއް މީހަކު ހިންގާ ނަމަ ފާހަގަކުރެވޭ ކަންތައްތަކެއްވެއެވެ. ކުއްޖާގެ އުޅުމުން ފާހަގަކުރެވޭ ބައެއް ކަންތައްތަކުގެ ތެރޭގައި، އެކަހަރިވެ އުޅުމާއި، ދެރަވެފައިހުރުމާއި، ރުޅިގަދަވުމާއި، ހާސްވުމާއި ވަރުބަލިވުން ހިމެނެއެވެ. ގިނަގިނައިން ބަނޑުގައި ނުވަތަ ބޮލުގައި ރިއްސާތީ އުޅުމާއި، ތަންމައްޗަށް ކުޑަކަމުދެވުމާއި، ނިދުމުގައި އުނދަގޫވުމާއި، ބިރުވެރި ހުވަފެން ފެނުމަކީ ވެސް ކުދިންގެ ކިބައިން ފެންނަކަންކަމެވެ. ކިރިޔާވެސް ޝައްކުކުރެވޭ ޢަމަލެއް ފެނިއްޖެ ނަމަ އަމިއްލައަށް އެކަން ތަޙްޤީޤް ކުރަންވާނެއެވެ. ފިޔަވަޅު އަޅަންވާނެއެވެ.\nކުޑަކުދިންނަށް ޖިސްމާނީ އަނިޔާ ކުރެއެވެ. ހިތަށް ވެސް ނުގެނެވޭފަދަ ބޮޑެތި ޢަމަލުތައް ހިންގައެވެ. ދިރިއުޅުމުގެ ޙައްޤު ނިގުޅައިގަނެއެވެ. ބުއްދި ފަސްކުރުވައެވެ. ކުދިންނަށް ހަޖޫ ކިޔުމާއި، މަލާމާތްކުރުމާއި، ޖެއްސުންކޮށް ނިކަމެތި ކޮށްލުމަކީ ބޮޑެތި މީހުންކުރާ ނޭދެވޭ ޢަމަލެކެވެ. މިކަމުގެ ސަބަބުން އެ ކުދިންނަށް ވަރަށް ނޭދެވޭ އަސަރެއް ކުރެއެވެ. ދިރިއުޅުން މަތީން މުޅީން ފޫހިވެ ދުނިޔޭގައި އުޅެން ބޭނުންނުވާ ހިސާބަށް ދެއެވެ.\nސްކޫލްތަކުގެ މާހައުލަށް ބަލާއިރު ހަނގާކުރުމުގެ ނުރަނގަޅު އާދަތަކަށް ކުދިން ހޭނިފައިވާ މަންޒަރު ފެނިގެން ދެއެވެ. ހަނގާގެ ޝިކާރައަށް ކުދިން ހަދަމުންދާ މަންޒަރަކީ އެފަދަ ކުދިންގެ މައިންބަފައިންނަށް ކެތްކުރެވޭ ވަރުގެ މަންޒަރު ތަކަކަށް ނުވެއެވެ. މި ފަދަ ކޮންމެ ކަމަކީ ހުރިހާ އެންމެން ވެގެން ހުއްޓުވަންވީ ކަންކަމެވެ. ކުދިންނަށް ވިސްނައިދީ އެކުދިން ރަނގަޅު މަގަށް އަޅުވަންޖެހޭނީ އަޅުގަނޑުމެން ބޮޑެތި މީހުންނެވެ.\nކުޑަކުދިންގެ ކުރިމަގު އުޖާލާކުރެވޭނީ ހުރިހާ ފަރާތްތަކެއް ގުޅިގެން ވާޖިބު އަދާކުރުމަށް ތައްޔާރު ވީމައެވެ. ހަމައެކަނި ކޮންމެ ކުޑަކުދިންގެ ދުވަހަކު ތަހުނިޔާ ކިޔުމަކުން ނުފުދޭނެއެވެ. އެކުދިންގެ މައްޗަށް ބޮޑެތި މީހުންނަށް އޮތް ވާޖިބު ހަނދާންކޮށް އެ ވާޖިބު އަދާކުރަން ޖެހެއެވެ. އެކި ދާއިރާ ތަކުންނެވެ. އެކި ގޮތަށެވެ. އެކި މިންވަރަށެވެ. މިކަންތައް ކުރެވޭނީ އަޅުގަނޑުމެންނަށް ކުޑަކުދިންގެ މަޢުސޫމްކަން ވިސްނުނީމައެވެ.


Arsenal Gannan Spotify Ge Veriyaa Shauguverivejje – adduLIVE\nއާސެނަލް ގަންނަން ސްޕޮޓިފައިގެ ވެރިޔާ ޝައުގުވެރިވެއްޖެ\nApr 24, 2021, 10:42 ހަސަން ރަޝީދު\nއިނގިރޭސި ޕްރިމިއާ ލީގުގެ ކްލަބު އާސެނަލް ގަތުމުގެ ޝައުގުވެރިކަން މަޝްހޫރު މިއުޒިކް ސްޓްރީމިންގް ޕްލެޓްފޯމް، ސްޕޮޓިފައިގެ ވެރިޔާ ޑެނިއަލް އެކް ފާޅުކޮށްފިއެވެ.\nސްވިޑެންގެ ބިލިއަނަރު މިކަމަށް ޝައުގުވެރިކަން ފާޅުކޮށްފައިމިވަނީ އާސެނަލްގެ މިހާރުގެ އޯނަރު ކަމަށްވާ ސްޓޭން ކްރޮއެންކޭ އާއި ދެކޮޅަށް އެ ކްލަބުގެ ސަޕޯޓަރުން އިއްޔެ ބޮޑު މުޒާހަރާއެއް ކޮށްފައިވާ ދަނޑިވަޅެއްގައެވެ. އެގޮތުން ސަޕޯޓަރުން ވަނީ އާސެނަލް ދޫކޮށް ދިޔުމަށް ކްރޮއެންކޭ އަށް ގޮވާލާފައެވެ.\nއެ މުޒާހަރާއާ ގުޅުވައި ސްޕޮޓިފައިގެ ވެރިޔާ އެކް ކުރެއްވި ޓްވީޓެއްގައި ވިދާޅުވީ އޭނާ އަކީ ކުޑައިރުއްސުރެން ފެށިގެން ވެސް އާސެނަލްގެ ސަޕޯޓަރެއް ކަމަށާއި އާސެނަލް މިހާރު ހިންގާ ކްރޮއެންކޭ ސްޕޯޓްސް އެންޑް އެންޓެޓައިންމެންޓް ކުންފުނިން އެ ކްލަބު ވިއްކާލާނަމަ އެ ކްލަބު ގަތުމުގެ ޝައުގުވެރިކަން އެބަހުރި ކަމަށެވެ.\nފޯބްސް މައްޖަލާ އިން ހާމަކޮށްފައިވާ ގޮތުގައި އެކްގެ މިލިކިއްޔާތުގައި 3.38 ބިލިއަން އެބަހުއްޓެވެ. އަދި 2017 ވަނަ އަހަރު އެމެރިކާގެ ބިލްބޯޑް މަޖައްލާއިން ވަނީ މިއުޒިކްގެ ދާއިރާގައި އެންމެ ނުފޫޒުގަދަ ފަރާތުގެ ގޮތުގައި އެކް ފާހަގަކޮށްފައެވެ.\nއާސެނަލް ގަތުމުގެ ޝައުގުވެރިކަން އެކް ފާޅުކޮށްފައިވާއިރު، މިދިޔަ ބުރާސްފަތި ދުވަހު އާސެނަލްގެ ސަޕޯޓަރުންނާއެކު ބޭއްވި ފޯރަމެއްގައި ކްރޮއެންކޭގެ ދަރިފުޅު ޖޯޝް ވަނީ އާސެނަލް ވިއްކާލުމުގެ އެއްވެސް ވިސްނުމެއް ނުގެންގުޅޭކަން ހާމަކޮށްފައެވެ.\nޔޫއެފާއާ ދެކޮޅަށް ދާދިފަހުން އުފެއްދި ޔޫރަޕިއަން ސުޕަ ލީގުގައި އާސެނަލް ބައިވެރިވުމުން ކްރޮއެންކޭ އަށް ބޮޑެތި ފާޑުކިޔުންތަކެއް އަމާޒުވެފައިވާއިރު އެ ލީގު އުފެއްދުމުގައި ވެސް އިސް ދައުރެއް އޭނާ އަދާކޮށްފައިވެއެވެ. ނަމަވެސް ސްޕޮންސަރުންނާއި ސަޕޯޓަރުންގެ ޕްރެޝަރާއި ހެދި އާސެނަލް ފަހުން ވަނީ އެ ލީގުން ވަކިވެފައެވެ.


އުގެނޭށެވެ. އުގަންނައިދޭށެވެ. — Ihavandhoo.com


Maduvvaree dhaairaage adu majileehugai kanduvaalee Raees Yameen aai PPM in!\nމަޑުއްވަރީ ދާއިރާގެ އަޑު މަޖިލީހުގައި ކަނޑުވާލީ ރައީސް ޔާމީނާއި ޕީޕީއެމުން!\nމިދައްކަނީ އާދައިގެ ކުޑަކުޑަކަމެއްގެ ވާހަކައެއްނޫނެވެ. 4500އަށްވުރެ ބޮޑު އާބާދީއެއް ރައްޔިތުންގެ މަޖިލީހުގައި ތަމްސީލުކުރުމުގެ ފުރުޞަތު އަހަރަކަށްވުރެ ގިނަދުވަހަށް ގެއްލުވާލުމަކީ ވެރިކަމުގައި ތިއްބެވި ބޭފުޅުންނަށް ކުޑަކަމަކަށްވިޔަސް އެދާއިރާއެއްގެ ރައްޔިތުންނަށް އެއީ ނުހަނު ބޮޑު ކަމެކެވެ. އާދެ، މަޑުއްވަރީ ދާއިރާ ރައްޔިތުންގެ މަޖިލީހުގައި ތަމްސީލުނުކުރެވޭތާ އަހަރަކަށްވުރެ ގިނަދުވަސްވީއެވެ. ރައްޔިތުން އެ ޤާނޫނުތަކަކަށް އަމަލުކުރަންޖެހޭ ޤާނޫނުތައް ހަދަމުންދާ އަދި ދައުލަތުގެ ކުރިއަށް އޮންނަ އަހަރުގެ ބަޖެޓު އެމަޖިލީހަކުން ފާސްކުރާ މަޖިލީހުގައި މަޑުއްވަރީ ދާއިރާއާއި އަދިވެސް އެހެން 12 ދާއިރާއެއް ހިމެނޭގޮތުން ޖުމްލަ 60،000 ރައްޔިތުންގެ އަޑު މިހާރު ހިނގަމުންމިދާ ސަރުކާރުންވަނީ ކަނޑުވާލާފައެވެ. މިހެން ދަންނަވަންޖެހެނީ ސަބަބުތަކެއްނެތިއެއްވެސް ނޫނެވެ. ސުޕްރީމް ކޯޓުން ކުރި ހުކުމަކާއެކު އިލެކްޝަންސް ކޮމިޝަނުން ކަނޑައެޅިގޮތުން، ގޮނޑިގެއްލުނީކަމަށް ނިންމާ ސަރުކާރުން މަޑުއްވަރީ ދާއިރާ މަޖިލީހުގައި ތަމްސީލުކުރައްވަމުން ގެންދެވި މެންބަރު މުހައްމަދު އަމީތު މަޖިލީހަށް ވަނަނުދިނީއެވެ. މައްސަލައެއްނެއްތާއެވެ. އެބޭފުޅުން ޤަބޫލުފުޅުކުރެއްވި ގޮތުން މެމްބަރު އަމީތުގެ ގޮނޑި ގެއްލި މަޖިލީހަށް ނުވެއްދި ނުވެއްދުމަކީ ގޯސްކޮށް ދިޔަ ކަމެއްތޯ ނުވަތަ ރަނގަޅަށް ދިޔަކަމެއްތޯ ހުދު ސުޕްރީމް ކޯޓުންވެސް އެއުޅެނީ ކަނޑަނޭޅިގެންނެވެ. ސަރުކާރުން ގަބޫލުކުރާގޮތުން މެމްބަރު އަމީތު އަދި ދެންތިބި 11 މެމްބަރުންގެ ގޮނޑި ގެއްލުނީކަމުގައިވާނަމަ، އެދާއިރާތަކުގެ ބައި އިލެކްޝަން ބާއްވައި އެދާއިރާތައް މަޖިލީހުގައި ތަމްސީލުކުރައްވާނޭ މެމްބަރެއް ދެއްކުމަކީ ޤާނޫނުން އިލެކްޝަންސް ކޮމިޝަނަށް ލާޒިމްކޮށްފައި އޮތްކަމެކެވެ.\nގޮނޑި ގެއްލުނުކަމަށް އިލެކްޝަންސް ކޮމިޝަނުން ކަނޑައެޅިތާ 60 ދުވަހުގެ ތެރޭގައި އަލުން ބައި އިލެކްޝަން ބޭއްވެވި ނަމަވެސް ރައްޔިތުންގެ ހިތްތަކަށް ތަސައްލީ ލިބިގެން ދިޔައީހެވެ. އެ 60 ދުވަހުގެ ވާހަކަ ޤާނޫނެއްގައި އޮތްކަމެއްވެސް ސަރުކާރުންވެސް އަދި އިލެކްޝަންސް ކޮމިޝަނުންވެސް ދެނެހުރިކަމަކަށް ނުހެދިއެވެ. 60،000 ރައްޔިތުންގެ އަޑު ނުއިއްވާ، އެއީ މާބޮޑު ކަމަކަށް ނުހައްދަވާ ޤާނޫނުގައި ލިޔެފައި އޮތްގޮތާ މުޅިން ޚިލާފަށް މަޖިލީހުގެ ޖަލްސާތައް ކުރިއަށްގެންދިޔައީއެވެ. ޤާނޫނުގައި ބުނާ މުއްދަތުގައި ބައި އިލެކްޝަން ނުބާއްވާ ޤާނޫނުގެ ބާރުވެސް ކަނޑުވާލިއިރު އެކަމާ ބަހެއް ބުނެލާނެ އިދާރާއެއް ނުވިއެވެ. އިލެކްޝަންސް ކޮމިޝަންއިން ޤާނޫނާ ޚިލާފުވުމުންވެސް ކޯޓަކުން އެކޮމިޝަންގެ މައްސަލަ ބަލާފައެއްނުވެއެވެ.\nތެދެކެވެ. މަޑުއްވަރީ ދާއިރާ ރައްޔިތުންގެ މަޖިލީހުގައި ތަމްސީލުނުވާތާ އަހަރަކަށްވުރެ ގިނަ ދުވަސްވެއްޖެއެވެ. މިކަމުގެ ނަތީޖާވެސް ސަރުކާރަށް ލިބިފައިވާކަމަށްވެސް ދެންނެވިދާނެއެވެ. ރާއްޖޭގައި މިހާތަނަށް ބޭއްވި ހުރިހާ އިންތިޚާބެއްގައިވެސް ޕީޕީއެމްއަށް އަދި ޕީޕީއެމް އުފެދުމުގެ ކުރިން ޑީއާރުޕީއަށް ބޮޑު އަޣުލަބިއްޔަތެއް ލިބެމުން އައި މަޑުއްވަރީ ދާއިރާގެ މެޖޯރިޓީވެސް ޕީޕީއެމްއަށް ނިމިގެން ރިޔާސީ އިންތިޚާބުގައި ގެއްލުނީއެވެ. ގޮނޑި ގެއްލުވާލި 12 މެމްބަރުންގެ ދާއިރާއިންވެސް މިފަހަރު އިންތިޚާބުގައި ކުރި ލިބުނީ އިދިކޮޅު ކޯލިޝަނަށެވެ.\nދެން އޮތީ މަޑުއްވަރީ ދާއިރާގެ މެމްބަރުގެ ގޮނޑި ގެއްލުވާލިގޮތުގެ ވާހަކައެވެ. ރައްޔިތުންގެ މަޖިލީހުގެ ޕީޕީއެމް މެމްބަރުންތަކެއް އިދިކޮޅު ޕާޓީތަކާއި ގުޅުމުގެ ކުރިން އެއް މެމްބަރަކު ހުންނެވި ޕާރޓީދޫކުރައްވާ އެހެން ޕާރޓީއަކަށް ބަދަލުވުމަކީ ކުށެއް ކަމަކަށް އެއްވެސް ސިޔާސީ ފަރާތަކުންވެސް ނުވަތަ ސަރުކާރުގެ މުއައްސަސާއަކުންވެސް ކަނޑައަޅާފައެއްނުވެއެވެ. މެމްބަރުން އިންތިޚާބުވާ ޕާރޓީ ދޫކުރައްވާ އެހެން ޕާރޓީއަކަށް ބަދަލުވުމަކީ އުސޫލެއްގެ ގޮތުން ކުރަން އެންމެ ރަނގަޅުކަމެއްކަމުގައިނުވީނަމަވެސް މިދެންނެވި ތާރީޚުގެ ކުރިން އެއީ އެއްވެސް މައްސަލައެއްކަމަކަށް ކަނޑައަޅާފައެއްނުވެއެވެ.\nމަޑުއްވަރީ ދާއިރާގެ މެމްބަރު މުހައްމަދު އަމީތުގެ ގޮނޑި ގެއްލިއްޖެކަމަށް ކަނޑައެޅީ މަޖިލީހަށް އިންތިޚާބުވާ ޕާޓީން ވަކިވާ ނުވަތަ ވަކިކުރާ މެމްބަރުންގެ ގޮނޑި ގެއްލޭގޮތަށް މިދިޔަ އަހަރުގެ ޖުލައިމަހު ސުޕްރީމް ކޯޓުން ހުކުމްކުރި ދުވަހުން ފެށިގެންނެވެ. އެހެންނަމަވެސް މިހުކުމް އައުމުގެ މާކުރިން ޕީޕީއެމްގެ ސުލޫކީ ކޮމިޓީއިންވަނީ މަޑުއްވަރީ ދާއިރާގެ މެމްބަރު މުހައްމަދު އަމީތު ޕީޕީއެމުން ވަކިކޮށް، އެކަން މެމްބަރު އަމީތުއަށްވެސް އަންގަވާފައެވެ. އެހެންނަމަވެސް ޖުލައިމަހު ސުޕްރީމް ކޯޓުން މިނިންމި ހުކުމާގުޅިގެން އެންމެ ފުރަތަމަ ގޮނޑި ގެއްލުނުކަމަށް އިލެކްޝަންސް ކޮމިޝަނުން ކަނޑައެޅީވެސް މިމެމްބަރުންނެވެ. ހުކުމްކުރުމުގެ ކުރިން ޕާޓީއިން ވަކިކުރިކަން ލިޔުމުން އަންގާފައިވާ މެމްބަރުންތަކެއް ހުކުމަށްފަހު ޕާޓީއިން ވަކިނުވާކަމަށް ހަދާ ޕާޓީއިން "އަލުން ވަކިކުރީ" އެވެ. އިދިކޮޅު ފަރާތްތަކުން މިކަމަށް ޖޯކު ޖަހަމުން ދިޔަނަމަވެސް އޭރުވެސް ޕީޕީއެމުން ބޭނުންވީ އެ ބޭފުޅުންގެ ކޮޅު ދިފާޢުކޮށް މިމެމްބަރުން ދެވަނަ ފަހަރަށް ޕާޓީއިން ވަކިކޮށް ގޮނޑި ގެއްލުވާލާށެވެ. އެހެންކަމުން މަޑުއްވަރީ ދާއިރާގެ ރައްޔިތުންގެ އަޑު ސަރުކާރުން މަޖިލީހުގައި ކަނޑުވާލީއެވެ.\nސުޕްރީމް ކޯޓުގެ މިހުކުމް އައުމާއެކު މެމްބަރު އަމީތުވަނީ ގޮނޑިނުގެއްލޭކަމަށް ކަނޑައަޅަން ސުޕްރީމް ކޯޓަށް މައްސަލަ ހުށައަޅާފައެވެ. އަދި ސުޕްރީމް ކޯޓުން އެމައްސަލަ ބަލައިވެސްގަތެވެ. އެމައްސަލަ ކުރިއަށް ގެންދިޔުމަށްފަހު މިދިޔަ އަހަރުގެ އޮގަސްޓުމަހުގެ ތެރޭގައި އެކޯޓުން މެމްބަރު އަމީތުއަށް ލިޔުމުން އެންގީ އެކަމުގައި އިތުރަށް ނިންމަންޖެހޭކަމެއް ނެތްކަމަށެވެ. އަދި ޖުލައިމަހު އެކޯޓުން ކުރި ހުކުމުގެ އުސޫލުތަކަކީ އެހުކުމް އައުމުގެ ކުރިން ހިނގާފައިވާ ކަންކަމުގެ މައްޗަށް ހިނގާނެކަންކަމެއް ނޫންކަމަށްވެސް އެލިޔުމުގައިވެއެވެ. މިހާ ހިސާބުންވެސް މެމްބަރު އަމީތުގެ ގޮނޑި ގެއްލުވާލުމުގައި ގޯސްތަކެއް އުޅޭކަމަށް ގަބޫލުކުރެވެއެވެ.\nމިދެންނެވި ލިޔުމުގައިވެސް މަޑުއްވަރީ ދާއިރާގެ މެމްބަރުގެ ގޮނޑިއާމެދު ސާފުކޮށް އެއްވެސް އެއްޗެއް ސުޕްރީމް ކޯޓުން ބުނެފައި ނެތުމާއި އަދި 1 ފެބުރުއަރީގައި ސުޕްރީމް ކޯޓުން ނެރުނު "އާދަޔާ ޚިލާފު" އަމުރުގައިވާ 12 މެމްބަރުންގެ ބަޔަށް އަމަލުކުރުން ފަސްކުރުމާއެކު މެމްބަރު އަމީތުގެ މައްސަލައަށް އަދިވެސް މިއޮތީ ފަރުވާއެއްނުލިބިއެވެ. ޕީޕީއެމުން ބޭނުންވީ މެމްބަރު އަމީތު މަޖިލީހުން ބޭރުކޮށްލަން ކަމަށްވާނަމަ އެކަން ކާމިޔާބުވެއްޖެއެވެ. އެހެންނަމަވެސް ބައި އިލެކްޝަނެއް ނުބާއްވައިދީ، ގެއްލުވާލީ މަޑުއްވަރީ ދާއިރާގެ މެމްބަރުންގެ އަޑެވެ.\nއަނެއްކާވެސް ސުޕްރީމް ކޯޓުން މިވަނީ މެމްބަރު އަމީތުގެ މައްސަލަ ބަލަން ފަށާފައެވެ. ދާއިރާގެ ރައްޔިތުންގެ އުއްމީދަކީ މިމައްސަލަ ކޮންމެވެސް އެއްގޮތަކަށް ނިމި މަޑުއްވަރީ ދާއިރާގެ މެމްބަރު މުހައްމަދު އަމީތަށް މަޖިލީހަށް ވަދެވޭގޮތްވުމެވެ. ނުވަތަ މެމްބަރު އަމީތުގެ ގޮނޑި ގެއްލިއްޖެނަމަ ބައި އިލެކްޝަނެއް ބާއްވާ ދާއިރާ ތަމްސީލުކުރާނެ މެމްބަރެއް ވީހާވެސް އަވަހަކަށް ދެއްކުމެވެ.\nފައިނަލްގައި މީދުއްޕަރު އަދި ދިގަލީގެ ކުރިމަތިލުމެއް!\nމީދުއްޕަރު މޮޅަކުން ފެށިއިރު، ގުރޫޕް އޭ އިން ސެމީއަށް ދިގަލި މޯލްޑިވްސް!\nދިގަލި މޯލްޑިވްސް އަދި ކުޑަފުށި ރިސޯޓުން މުބާރާތުގެ ފެށުން ރަނގަޅުކޮށްފި!\nދިގަލި މޯލްޑިވްސް، ކާޕެޑިއަމް، މީދުއްޕަރު އަދި ކުޑަފުށި ސެމީ ފައިނަލަށް!\nމުބާރާތުގެ ޗެމްޕިއަންކަން ދިގަލި މޯލްޑިވްސް ހޯދައިފި!


Bomuge hamalaa aa gulhigen Lanka ge Raees aa suvaalu kuranee\nސްރިލަންކާގެ ރައީސް މައިތުރިޕާލާ ސިރިސޭނާ- ބޮމުގެ ހަމަލާއާ ގުޅިގެން ޕާލިމެންޓް ކޮމިޓީން ވަނީ ސިރިސޭނާއާ ސުވާލުކުރަން ނިންމާފަ-\nސްރިލަންކާގެ އެކި ހިސާބުތަކަށް މިދިޔަ އެޕްރީލް މަހު ފަހުކޮޅު ދިން ބޮމުގެ ހަމަލާތާ ގުޅިގެން އެ ގައުމުގެ ރައީސް މައިތުރިޕާލާ ސިރިސޭނާއާ މަޖިލިސް ކޮމިޓީން ސުވާލު ކުރަން ނިންމައިފި އެވެ.\nސިރިސޭނާއާ ސުވާލުކުރުން އޮންނަނީ މިމަހު 20 ވަނަ ދުވަހު އެމަނިކުފާނުގެ އޮފީހުގަ އެވެ. ބޮމުގެ ހަމަލާއާ ގުޅިގެން މިދިޔަ މަހު ބޮޑުވަޒީރު ރަނިލް ވިކްރަމަސިންހަ ވަނީ ޕާލިމެންޓް ކޮމިޓީއަށް ބަޔާން ދެއްވާފަ އެވެ. ސިރިސޭނާ އުފެއްދި ޕާލިމެންޓް ކޮމިޓީއަށް ވަނީ ލަންކާގެ މިނިސްޓަރުންނާއި، ސަލާމަތީ ބާރުތަކުގެ އިސްވެރިން ބަޔާންދެއްވާފަ އެވެ. އަދި މައްސަލަ ބަލާ ކޮމެޓީގައި ހިމެނޭ ތިން މެމްބަރެއްގެ ބަޔާންވެސް ވަނީ ނަގާފަ އެވެ.\nލަންކާގައި ބޮމުގެ ހަމަލާއެއް ދޭން އުޅޭ ކަމުގެ މައުލޫމާތު އިންޑިއާ ސަރުކާރުން ވަނީ ލަންކާގެ ކަމާބެހޭ ފަރާތްތަކަށް ދީފަ އެވެ. އިންޑިއާއިން ދިން ޖާސޫސީ މައުލޫމާތަށް ސީރިއަސްކޮށް ނަގާފައިނުވުމުން ލަންކާގެ ސަލާމަތީ ބާރުތަކުގެ އިސްވެރިން ވަނީ މަގާމުން ދުރުކޮށް، އާ ބޭފުޅުން އައްޔަންކޮށްފަ އެވެ.\nޕާލިމެންޓް ކޮމިޓީން ސަރުކާރުގެ އިސް ބޭފުޅުންގެ ބަޔާން ނަގަމުން ދާތީ ލަންކާ ފުލުހުން ވަނީ އެކަން އެގޮތަށް ނުކުރުމަށް އެދިފަ އެވެ. އަދި ފުލުހުންގެ ކުރަމުންދާ ތަހުގީގަށް ދަތިނުކުރުމަށް ވެސް އެދިފަ އެވެ. ބޮމުގެ ހަމަލާ ފުލުހުން ތަހުގީގު ކުރަމުންދާއިރު، ޕާލިމެންޓް ކޮމިޓީން ވެސް ދަނީ މިމައްސަލަ ތަހުގީގު ކުރަމުންނެވެ. ކޮމިޓީން މައްސަލަ ތަހުގީގު ކުރުމަށް ސިރިސޭނާ ވެސް ދެކޮޅެވެ.\nއެޕްރީލް މަހު ލަންކާގެ އެކި ހިސާބުތަކަށް ބޮމުގެ ހަމަލާދީފައިވަނީ ނޭޝަނަލް ތައުހީދް ޖަމާއަތް (އެންޓީޖޭ) އިންނެވެ. މި ހަމަލާގައި 258 މީހުން މަރުވި އެވެ.


Jalu aanmu haalathah genesfi\nހޯމް މިނިސްޓަރު އިމްރާން އަބްދުﷲ އަދި ކޮމިޝަނަރު އަހުމަދު މުހައްމަދުފުޅު ޖަލަށް ވަޑައިގަންނަވަނީ --\nއެއްވެސް މީހެއް ޖަލު ސަރަހައްދަށް ވަދެފައިނުވާ ކަމަށާ އަދި އެއްވެސް ގައިދީއެއްވެސް ޖަލުން ފިލާފައިނުވާ ކަމަށް މޯލްޑިވްސް ކަރެކްޝަނަލް ސާވިސް އިން ބުނެފި އެވެ.\nއެކަމާއި ގުޅިގެން ކޮމިޝަނަރު އޮފް ޕްރިޒަންސް އަހުމަދު މުހައްމަދުފުޅު ފުރަތަމަ ވިދާޅުވީ މާފުށި ޖަލު ސަރަހައްދަށް މިރޭ ބޭރުން ބަޔަކު ގަވައިދާ ހިލާފަށް ވަން ކަމުގެ މައުލޫމާތު ލިބިގެން ޖަލު ވަނީ ކުއްލި ހާލަތަށް ގެނެވިފައި ކަމަށެވެ. އަދި ޖަލުން އެއްވެސް ގައިދީއެއް ފިލާފައި ނުވާކަން ކަށަވަރު ކޮށްދޭ ކަމަށްވެސް ވިދާޅުވިއެވެ.\nފަހުން އޭނާ ވިދާޅުވީ ޖަލު ސަރަހައްދަށް މިރޭ ބޭރުން ބަޔަކު ގަވައިދާ ހިލާފަށް ވަތް ކަމުގެ މައުލޫމާތު ލިބިގެން ބެލި ބެލުމުން އެއްވެސް މީހެއް ޖަލު ސަރަހައްދަށް ވަދެފައި ނުވާ ކަމަށާއި އަދި އެއްވެސް ގައިދީއެއް ޖަލުން ފިލާފައި ނުވާކަން ކަށަވަރު ކުރެވިފައިވާ ކަަމަށެވެ. އަދި ޖަލު ވަނީ އާންމު ހާލަތަށް ގެނެވިފައި ކަމަށްވެސް ވިދާޅުވިއެވެ.\n"ޖަލު ކުއްލި ހާލަތަށް ގެނައީ އެ ސަރަހައްދަށް ބަޔަކު ވަނުމުން"


Dingee Bandun Jahaalee Kolhigandehgai - MNDF - Vaguthu\nލޯންޗް ބަންޑުން ޖަހާލީ ކޮޅިގަނޑެއްގައި - އެމްއެންޑީއެފް\nއެމްއެންޑީއެފް އިން ކުރިއަށްގެންދިޔަ ނޫސްވެރިންގެ ބައްދަލުވުން - ވަގުތު އިމޭޖްސް: މުހައްމަދު އަފްޒަލް\nހދ. ނޮޅިވަރަންފަރުން ހަނިމާދޫއަށް ދަތުރުކުރަމުން ދަނިކޮށް ލޯންޗް ބަންޑުން ޖަހާލީ ކޮޅިގަަނޑެއްގައި ކަމަށް އެމްއެންޑީއެފް އިން ވިދާޅުވެއްޖެއެވެ.\nއެމްއެންޑީއެފް ކޯސްޓްގާޑުން މިއަދު ބޭއްވި ނޫސްވެރިންގެ ބައްދަލުވުމެއްގައި ކޯސްޓް ގާޑުގެ ޕްރިންސިޕަލް ޑައިރެކްޓަރ މުހައްމަދު ސަލީމް ވިދާޅުވީ، 10 މީހުންނާއެކު ހަނިމާދޫއަށް ދަތުރުކުރަމުން ދަނިކޮށް ބަންޑުން ޖަހާލީ ލޯންޗެއް ކަމަށާއި، އެ ލޯންޗް ބަންޑުން ޖަހާލީ ކޮޅިގަނޑެއްގައި ކަމަށެވެ.\nސަލީމް ވިދާޅުވީ، އެއީ 23 ވަރަކަށް ފޫޓުގެ ލޯންޗެއް ކަމަށެވެ. މިލޯންޗް ބަންޑުން ޖަހާލާފައި ވަނީ ހަނިމާދޫގެ ދެެކުނު ފަރާތު ފަރުމައްޗަށް ކަމަށް ވެސް ސަލީމް ވިދާޅުވިއެވެ.\n"އެ ހާދިސާގެ މައުލޫމާތު ލިބުމާއެކު ސިފައިން ފުރުވާލެވުނު މީގެ ތެރެއިން ހަތް މީހަކު ވަނީ އަޅުގަނޑުމެންގެ ލޯންޗްތަކަށް ފެނިފައި. އޭގެ އިތުރުން އެ ސަރަހައްދުގައި ހަރަކާތްތެރިވަމުންދިޔަ ފުލުހުންނާއި އޭގެ އިތުރުން އާއްމު ފަރާތްތައްވެސް މި އޮޕަރޭޝަން ކާމިޔާބު ކުރުމަށްޓަކައި ހަރަކާތްތެެރިވި، އޭގެ ތެރެއިން އެކަކު ވަނީ އާއްމުންގެ ލޯންޗަކަށް ފެނިފައި" ސަލީމް ވިދާޅުވިއެވެ.\nސަލީމް ވިދާޅުވީ، މި ހާދިސާ ހިނގާފައި ވަނީ ކޮޅިގަނޑަކާއި ގުޅިގެން ކަމަށެވެ. ސަލީމް ވިދާޅުވީ، މި ހާދިސާގައި ކަނޑުމަތިން ނެގުނު އެއްވެސް މީހަކު ލައިފްޖެކެޓް އަޅާފައި ނެތް ކަމަށެވެ.\n"މި ހާދިސާ ހިނގާފައި ވަނީ މިއަދު މި ދިމާވި ކޮޅިގަނޑާއި ގުޅިގެން، އަދި މިއީ މޫސުމާއި ގުޅޭގޮތުން ނޮދަން އޭރިއާށް އެލާޓް ނެރެވިފައި އޮތް ވަގުތެއްގައި މި ދަތުރުކުރެވިފައިވާކަން މި ވަގުތު ފާހަގަކުރަން" ސަލީމް ވިދާޅުވިއެވެ.\nސަލީމް ވިދާޅުވީ އެ ލޯންޗް ބަންޑުން ޖަހާލައިގެން އުޅޭކަން އެނގުނީ އެ ޑިންގީން ދަތުރުކުރި އެކަކު ފަތާފައި ހަނިމާދު އަށް ގޮސް އެ ވާހަކަ ބުނުމުން ކަމަށެވެ.\nމި ހާދިސާގައި ތިން އަންހެނުންނާއި ކުޑަ ކުއްޖެއްގެ އިތުރުން ފިރިހެނަކު ވަނީ ނިޔާވެފައެވެ.\nރަައްކާތެރިކަން ކަށަވަރު ކުރަން އިންޓެލިޖެންސްގެ ދައުރު ބޮޑު: މާރިޔާ\nޑިފެންސް އެޑްވައިޒަރުގެ މަގާމަށް ކާނަލް މުހައްމަދު އިބްރާހިމް\nއޮގަސްޓް 29, 2019 16:32\nފަތާފައި ތިދިޔައިީ ހާދަހާ ހިތްވަރުގަދަ ފަހުލަވާނެކޭ! ޔާﷲ މިފަދަ ދަރިން އަޅަމެންތެރޭ އިތުރު ކުރައްވާންދޭވެ. ?\nއޮގަސްޓް 29, 2019 16:34\nޢިންނާ ލިއްލާހި ވައިންނާ އިލައިހި ރާޖިއޫން\nއޮގަސްޓް 29, 2019 22:36\nރާވެރިބޭގެ ހަނދާނުގައި ދޭ އައްޑަނަ މިހިތްވަރުގަދަަ ބޭކަލަށް ދިނުމަށް މިއަދުގެ ސަރުކާރަށް ގޮވާލަން\nއޮގަސްޓް 30, 2019 00:26\nދުވަހަކުވެސް ކޮށިގަނަޑެއްގައި ކޯސްޓްގާޑުގެ އުޅަނދެއް ބަންޑުންޖަހާލި ހަންދުމައެބަހުރިބާ!


ޒަހާއަށް އުފަންދުވަހު މި ލިބުނީ މާރަނގަޅު ހަދިޔާއެއް ނޫން: ދުންޔާ – My WordPress\nޒަހާއަށް އުފަންދުވަހު މި ލިބުނީ މާރަނގަޅު ހަދިޔާއެއް ނޫން: ދުންޔާ\nމަޤާމުން ވަކި ކުރެވިފައިވާ ފިޝަރީޒް މިނިސްޓަރު ޒަހާ ވަހީދަށް އުފަންދުވަހު ލިބިވަޑައިގެންފައިވަނީ ރަނގަޅު ހަދިޔާއެއް ނޫން ކަމަށް ކުރީގެ ފޮރިން މިނިސްޓަރު ދުންޔާ މައުމޫން ވިދާޅުވެއްޖެއެވެ.\nޒަހާ މަޤާމުން ވަކި ކޮށްފައިވަނީ ރޭގެ ވަގުތެއްގައެވެ. އެކަމަނާ މަގާމުން ވަކި ކުރެއްވިކަން އެންގެވީ، ރައީސް އޮފީހުގެ ޗީފް އޮފް ސްޓާފް އަލީ ޒާހިރު ކުރެއްވި ފޯނު ކޯލަކުންނެވެ. ފިޝަރީޒް މިނިސްޓަރުކަމުން ޒަހާ ވަކި ކުރެއްވުމަށްފަހު، އެކަމަނާއަށް ރައީސް އޮފީހުން މަޤާމެއް ހަމަޖައްސާނެ ކަމަށް ވާހަކަ ދެކެވެއެވެ.\nޒަހާ މަޤާމުން ވަކި ކުރުމާއި ގުޅިގެން، އެމްއާރްއެމްގެ ރައީސް މައުމޫން އަބްދުލްޤައްޔޫމްގެ ދަރިކަނބަލުން ދުންޔާ ކުރެއްވި ޓްވީޓެއްގައި ވިދާޅުވީ މަޤާމުގައި ހުންނަވައިގެން ޒަހާ ކުރެއްވި މަސައްކަތަށް ޝުކުރު ދަންނަވާ ކަމަށެވެ. އަދި ޒަހާ ފަދައިން، ހަވާލުވެވަޑައިގެން ހުންނަވާ ދާއިރާއަކުން ތައުލީމް ހާސިލު ކުރައްވައިގެން ހުންނެވި ބޭފުޅަކު ކެބިނެޓުގައި މަދު ކަމަށްވެސް ދުންޔާ ފާހަގަކުރެއްވިއެެވެ.\nމިނިސްޓަރު ޒަހާ މަޤާމުން ވަކިކޮށްފައިވާއިރު، މިދިޔަ މަހުގެ 10 ވަނަ ދުވަހު ބޭއްވި ލޯކަލް ކައުންސިލް އިންތިޚާބަށްފަހު ބޭއްވެވި ނޫސްވެރިންގެ ބައްދަލުވުމުގައި، ކެބިނެޓަށް ބަދަލުތަކެއް ގެންނަވާނެ ކަމުގެ އިޝާރާތެއް ރައީސް އިބްރާހީމް މުޙައްމަދު ސޯލިހު ވަނީ ކުރައްވައިފައެވެ. އެގޮތުން، އެމަނިކުފާނުގެ ސަރުކާރުގެ މަސައްކަތްތަކާއިމެދުގައި މަސްވެރިން ތިބީ ހިތްހަމަ ނުޖެހިފައިކަން އަމިއްލަފުޅަށްވެސް ގަބޫލު ކުރެއްވިއެވެ.\nކުރިއަށް އޮތް ދުވަސްތަކުގައި ކެބިނެޓަށް ބައެއް ބަދަލުތައް ގެންނަވާނެ ކަމަށް ބެލެވެއެވެ.


State thakun vote ge rasmee natheejaa hadhan fashaifi, Trump ah ummeedhu gellenee! - vNews.mv\nސްޓޭޓްތަކުން ވޯޓުގެ ރަސްމީ ނަތީޖާ ހަދަންފަށައިިފި، ޓްރަމްޕަށް އުންމީދު ގެއްލެނީ!\nސައިފް އަޒްހަރު 19 November 2020, 01:32\nއެމެރިކާގެ ސްޓޭޓްތަކުން، ރިޔާސީ އިންތިޚާބުގެ ވޯޓުގެ ފައިނަލް ނަތީޖާޝީޓު ހަދަން ފަށައިފިއެވެ.\nމިއީ، ނޮވެމްބަރު މަހުގެ3ވަނަ ދުވަހު ބޭއްވި ރިޔާސީ އިންތިޚާބު ކާމިޔާބު ކުރެއްވި ބޭފުޅަކު ރަސްމީގޮތުން ކަނޑައެޅުމުގެ ފުރަތަމަ މަރްހަލާއެވެ.\nސްޓޭޓްތަކުގައި ވޯޓު ގުނަމުންދިޔައިރު، ރިޔާސީ އިންތިޚާބު ޖޯ ބައިޑެން ކާމިޔާބު ކުރައްވައިފި ކަމަށް އެމެރިކާގެ މީޑިއާއިން ޕްރޮޖެޓް ކޮށްފައިވަނީ ނޮވެމްބަރުމަހުގެ7ވަނަ ދުވަހުއެވެ.\nއެހެން ނަމަވެސް، އިލެކްޓޯރަލް ކޮލެޖް ނިޒާމުގެ ދަށުން، ސްޓޭޓްތަކުން އެ ސްޓޭޓްގައި ލީ ވޯޓުގެ ރަސްމީ ނަތީޖާ ޑިސެމްބަރު 8 ގެ ކުރިން އާންމުކުރަން ޖެހެއެވެ. އެއީ، އެ ސްޓޭޓްތަކުން ކަނޑައެޅުނު "އިލެކްޓަރސް" ފައިނަލް ކުރުމަށްޓަކައެވެ.\nއެމެރިކާގެ ރައީސް އިންތިޚާބު ކުރުމަށް "އިލެކްޓަރސް" ބައްދަލުވެ ވޯޓުލާނީ ޑިސެމްބަރު މަހުގެ 14 ވަނަ ދުވަހުއެވެ. އާންމުގޮތެއްގައި އެ ސްޓޭޓަކުން ކަނޑައެޅޭ "އިލެކްޓަރސް" ވޯޓުލާނީ އެ ސްޓޭޓެއްގެ އިލެކްޓޯރަލް ކޮލެޖް ވޯޓު ކާމިޔާބު ކުރެއްވި ކެންޑިޑޭޓަކަށެވެ.\n"އިލެކްޓަރސް" ގެ ވޯޓު އެމެރިކާގެ ކޮންގްރެސްއިން އެޕްރޫވް ކުރާނީ ޖެނުއަރީމަހުގެ6ވަނަ ދުވަހު ބާއްވާ ޖަލްސާގައެވެ. އެއީ، އެމެރިކާގެ ރައީސްކަމަށް އިންތިޚާބުވެ ވަޑައިގަންނަވާ ބޭފުޅަކު ޖެނުއަރީމަހުގެ 20 ގައި މަގާމުގެ ހުވާ ކުރެއްވުމުގެ2ހަފްތާ ކުރިއެވެ.\nއެމެރިކާގެ ނިޒާމު އޮންނަގޮތުން، ރައީސްކަމަށް ބޭފުޅަކު އިންތިޚާބު ކުރަނީ ސީދާ ރައްޔިތުންގެ ވޯޓަކުން ނޫނެވެ. ރައީސްކަމަށް ވަޑައިގަންނަވަނީ އެންމެ ގިނަ އިލެކްޓޯރަލް ކޮލެޖް ވޯޓު ކާމިޔާބު ކުރައްވާ ބޭފުޅެކެވެ.\nރިޔާސީ އިންތިޚާބު ކާމިޔާބު ކުރުމަށް ބޭނުންވަނީ 270 އިލެކްޓޯރަލް ކޮލެޖް ވޯޓެވެ.\nއެމެރިކާގެ މީޑިއާއިން މިހާތަނަށް ޕްރޮޖެކްޓް ކޮށްފައިވަނީ ޖޯ ބައިޑެން 306 އިލެކްޓޯރަލް ކޮލެޖް ވޯޓު ކާމިޔާބު ކުރައްވާފައިވާ ކަމަށެވެ. ރައީސް ޑޮނަލްޑް ޓްރަމްޕަށް ކާމިޔާބު ކުރެއްވުނު ކަމަށް ޕްރޮޖެކްޓް ކޮށްފައިވަނީ 232 އިލެކްޓޯރަލް ކޮލެޖް ވޯޓެވެ.\nބައިޑެންއަށް 306 އިލެކްޓޯރަލް ވޯޓުވަނީ ޖޯޖިއާގެ 16 ވޯޓުވެސް ލައިގެންނެވެ.\nނަމަވެސް، ޖޯޖިއާގެ ހުރިހާ ވޯޓެއް އަލުން ގުނަމުންދާތީ ބައެއް މީޑިއާތަކުން އެ ސްޓޭޓްގެ އިލެކްޓޯރަލް ވޯޓާމެދު ގޮތެއް ނުނިންމައެވެ. އެ މީޑިއާތަކުގެ ޕްރޮޖެކްޓް ބުނާގޮތުން ބައިޑެންއަށް ލިބިވަޑައިގެންފައިވަނީ 290 ވޯޓެވެ. ޓްރަމްޕަށް 232 ވޯޓެވެ.\nޖޯޖިއާ ވޯޓުގައި ކުރިންވެސް ބައިޑެން ކުރީގައި އުޅުއްވުމާއެކު އަލުން ވޯޓު ގުނިޔަސް، އެ ސްޓޭޓް ކާމިޔާބު ކުރައްވާނީ ބައިޑެންކަމަށް މީޑިއާއިން އަދިވެސް ގެންދަނީ ބުނަމުންނެވެ.\nޖޯޖިއާ ވޯޓުން ބައިޑެން ދެންވެސް ކުރި ހޯއްދަވާނެކަން ގައިމުވުމާއި، ސްޓޭޓްތަކުން އިންތިޚާބުގެ ރަސްމީ ނަތީޖާޝީޓް ހަދަން ފަށާފައި ވީނަމަވެސް، އެމެރިކާގެ ރައީސް ޑޮނަލްޑް ޓްރަމްޕް އަދިވެސް ގެންދަވަނީ ބަލި ގަބޫލުކުރެއްވުމަށް ދެކޮޅު ހައްދަވަމުންނެވެ.\nނުވިތާކަށް، ޓްރަމްޕްގެ ކެމްޕެއިނުން ވަނީ، ވޯޓުގެ ނަތީޖާއާ ދެކޮޅަށް އެންމެ ވާދަވެރިކޮށްދިޔަ ސްޓޭޓްތަކުގެ ކޯޓުތަކަށް ގާނޫނީ ގިނަ މައްސަލަތައްވެސް ވައްދާފައެވެ.\nރިޔާސީ އިންތިޚާބުގެ ވޯޓުގައި ގާނޫނާ ޚިލާފް ކަންތައްތަކާއި، މަކަރުހެދުމުގެ ގިނަ ކަންތައްތައް ހިނގާފައިވާ ކަމަށް ރައީސް ޓްރަމްޕާއި، އޭނާގެ އެހީތެރިން ތުހުމަތު ކުރެއްވި ނަމަވެސް، އެ ތުހުމަތުތަކަށް ބާރުލިބޭ އެއްވެސް ހެއްކެއް އެ ބޭފުޅުންނަކަށް ކޯޓުތަކަށް ދެއްކިފައެއް ނުވެއެވެ.


"Special Recognition Award"5beyfulhakah\n"ސްޕެޝަލް ރިކޮގްނިޝަން އެވޯޑް" ފަސް ބޭފުޅަކަށް ވަނީ އަރުވާފައި --\n"ސްޕެޝަލް ރިކޮގްނިޝަން އެވޯޑް" ފަސް ބޭފުޅަކަށް އަރުވައިފި އެވެ. ސްޕެޝަލް ރިކޮގްނިޝަން އެވޯޑަކީ ރާއްޖޭގައި ކުޅިވަރު ކުރިއެރުވުމަށް އަދި ކުޅިވަރު މެދުވެރިކޮށް ރާއްޖެއާ އަދި އެނޫންވެސް މުޖުތަމައުތަކަށް ހެޔޮ ބަދަލު ގެނެސްދިނުމަށް މަސައްކަތް ކުރައްވާފައިވާ ފަރާތްތަކަށް ދޭ އެވޯޑެކެވެ.\nމިރޭ އޮތް "މޯލްޑިވްސް ސްޕޯޓްސް އެވޯޑް 2022" ގައި "ސްޕެޝަލް ރިކޮގްނިޝަން އެވޯޑް" އެރުވި ފަސް ބޭފުޅުންނަކީ ބަންގްލަދޭޝްގެ މިނިސްޓަރު އޮފް ޔޫތު އެންޑް ސްޕޯޓްސް ޒާހިދު އަހްސަން ރަސުލް އާއި ސްރީލަންކާގެ މިނިސްޓަރު އޮފް ޔޫތު އެންޑް ސްޕޯޓްސް ނަމާލް ރާޖަޕަކްސަ އާއި ސައުދީ އަރަބިއްޔާގެ ވައިސް މިނިސްޓަރު އޮފް ސްޕޯޓްސް ބަދުރު އަލް ޤާޟީގެ އިތުރުން ރާއްޖެ އިން މަޝްހޫރު ވިޔަފާރިވެރިޔާ ހުސައިން އަފީފް އަދި ރާއްޖޭގެ ޓެނިސް އެސޯސިއޭޝަންގެ އޮނަރަރީ ރައީސް އަހްމަދު ނަޒީރެވެ.\nސްޕެޝަލް ރިކޮގްނިޝަން އެވޯޑަކީ ރާއްޖޭގައި ކުޅިވަރު ކުރިއެރުވުމަށް އަދި ކުޅިވަރު މެދުވެރިކޮށް ރާއްޖެއާ އަދި އެނޫންވެސް މުޖުތަމަޢުތަކަށް ހެޔޮބަދަލުގެނެސްދިނުމަށް މަސައްކަތްކުރައްވާފައިވާ ފަރާތްތަކަށް ދޭ އެވޯޑެކެވެ. ލައިފްޓައިމް އެޗީވްމަންޓް އެވޯޑަކީ ދިގު މުއްދަތެއް ވަންދެން ކުޅިވަރަށް ހިދުމަތްކުރައްވާފައިވާ ފަރާތްތަކަށް ދެވޭ އެވޯޑެކެވެ. ސްޕޯޓްސް އައިކަން އެވޯޑަކީ މި އެވޯޑް ހަފްލާއަށް ވަޑައިގެންނެވި ކުޅިވަރުގެ ދާއިރާއިން ބައިނަލްއަގްވާމީ ފެންވަރުގެ އެތައް ކާމިޔާބީތައް ހޯދައި އެތައް ބައެއްގެ ދިރިއުޅުމަށް ހެޔޮ ބަދަލުތަކެއް ގެނެސްދީފައިވާ ފަރާތްތަކަށް ދިން އެވޯޑެކެވެ.\nއަދި މޯސްޓް ޕްރޮމިސިން އެތުލީޓް އޮފް ދި އިއާ އަންހެން އަދި ފިރިހެން އެތުލީޓްވެސް ވަނީ ހޮވާފައެވެ.\n"މޯލްޑިވްސް ސްޕޯޓްސް އެވޯޑްސް 2022" މިއީ ރާއްޖޭގައި މިހާ ފުޅާ ދާއިރާއެއްގައި ބޭއްވި މިފަދަ ފުރަތަމަ އެވޯޑް ހަފްލާއެވެ. މި ޙަފްލާގައި ޖުމްލަ 18 ކުޅިވަރަކުން 108 އެވޯޑް ދީފައިވެއެވެ.


S.Atholhu madharasaa in fenigen dhiyaee ummeedhee aa feshumeh - AO News\nސ.އަތޮޅު މަދަރަސާއިން އުއްމީދީ އާ ފެށުމެއް\nމިއަދަކީ އައްޑޫ ސިޓީ ހުޅުދޫ މީދޫގެ ތާރިހުގައިވެސް އުފާވެރި މަންޒަރުތަކެއް ފެނިގެން ދިޔަ އުއްމީދީ ދުވަހެކެވެ.ދިރާސީ އާ އަހަރު އެ ދެ އަވަށަށްވެސް ފެށިގެން ދިޔައީ ގިނަ ގޮންޖެހުންތަކަކާއެކު ލިބުނު ފޮނި ކާމިޔާބީގެ ހިތްހަމަޖެހުމާއެކުގައެވެ.މިއަދަކީ ދެ އަވަށުގައި ތައުލީމު ހާސިލްކުރާ ހުރިހާ އުމުރެއްގެ ކުދިންނަށް އެއް ފުރާޅެއްގެ ދަށުން ތައުލީމު ހާސިލްކުރެވޭނެ އިންތިޒާމެއްގެ، އިންތިޒާރުގައި ތިބި ގިނަ ބެލެނިވެރިންގެ އިންތިޒާރަށް ނިމުން އައި ދުވަހެވެ.\nމިއަދު ސ.އޮތޮޅު މަދަރަސާއިން ފެނިގެން ދިޔަ މި އުފާވެރި މަންޒަރަކީ ވަރަށް ގިނަ ގޮން ޖެހުންތަކާއެކު ފެނުނު އުފާވެރި މަންޒަރެއް ކަމާއި މެދު ޝައްކެތް ނެތެވެ. 2017 ވަނަ އަހަރުން ފެށިގެން ކޮންމެ އަހަރެއްގެ ދިރާސީ އަހަރު ނިމިގެން ދަނީ ބެލެނިވެރިންގެ މެދުގައި ބޮޑު ހިތްހަމަނުޖެހުންތަކާއެކުގައެވެ. 2017 ވަނަ އަހަރު ގިނަ ބެލެނިވެރިންގެ އެދުމާއެކު ކީ ސްޓޭޖް ތިނެއް ސ.އަތޮޅު މަދަރަސާއަށް ބަދަލުނުކުރި ނަމަވެސް 2018 ވަނަ އަހަރު ކީސްޓޭޖް ތިނެއް ސ.އަތޮޅު މަދަރަސާއަށް ބަދަލުކޮށްފައިވަނީ އެޑިއުކޭޝަން މިނިސްޓަރ ހުޅުމީދޫއަށް ވަޑައިގެން ބެލެނިވެރިންނާއި ރަށުގެ ހަރު މީހުންނާއި މަޝަވަރާކުރުމަށްފަހުގައެވެ. އޭރު މިނިސްޓަރ ވިދާޅުވީ އެޑިއުކޭޝަނުން ނިންމާނީ ގިނަ ބެލެނިވެރިން އެދޭ އަދި ދަރިވަރުންނަށްވެސް އެންމެ ފައިދާ ހުރި ގޮތަކަށް ކަމަށެވެ. 2019 ވަނަ އަހަރުގެ މެދު ތެރޭގައި ހުޅުދޫ ސްކޫލާއި ޝަމްސުއްދީން ސްކޫލް އުވާލުމުގެ ވާހަކަތަކުގެ އަޑު ގަދަވެގެން ދިއުމާއެކު އަނެއްކާވެސް ބެލެނިވެރިންނާއި ކުރިމަތިވީ އިތުރު ނުތަނަވަސްކަމެކެވެ. މި ނުތަނަވަސްކަމާއެކު މި މައްސަލައިގައި ދެކޮޅަށް އަޑުއުފަލަމުން ދިޔަ ބައެއް މީހުން ވަނީ ކިޔަވާ ކުދިންގެ އަދަދު މަދު ކަމަށް ބުނެ ޝަމްސުއްދީން ސްކޫލް ބަންދުކުރުމަކީ އެ މީހުން ރުހޭ ކަމެއް ނޫންކަމަށް ބުނެ އެޑިއުކޭޝަން މިނިސްޓްރީގެ އެ ނިންމުން ބަދަލުކުރުމަށް ގޮވާލާފައެވެ.\nމި މައްސަލަތަކާއެކު އެޑިއުކޭޝަން މިނިސްޓްރީ އާއި އައްޑޫ ސިޓީ ކައުންސިލުން ބައްދަލުކޮށްފައިވާއިރު ކައުންސިލުން ބުނީ ހުޅުދޫ ސްކޫލާއި ޝަމްސުއްދީން ސްކޫލަށް ބަދަލު ގެންނަނީ “ފޭސް އިން އަދި ފޭސް އައުޓް” ސިޔާސަތުގެ ދަށުން ކަމަށެވެ. ފޭސް އިންގެ ބައިގައި ހިމެނޭ ސްކޫލްތަކުގެ އުމުރާނީ ވަސީލަތްތައް ތަރައްގީކޮށް، ޖާގަ ބޮޑުކޮށް، އިތުރު ކުދިން ވައްދަ އެވެ. ފޭސް އައުޓް ކުރާ ސްކޫލްތައް ބަދަލުކުރަނީ، ތައުލީމީ އެހެން ކަންކަމަށް ބޭނުންކުރެވޭ ގޮތަށެވެ. އެޑިއުކޭޝަންގެ ނިންމުމާއި ދޭތެރޭ ބައެއް މީހުން ދެކޮޅު ހެދި ނަމަވެސް ދުރުވިސްނޭ ގިނަ މީހުންވަނީ އެ ނިންމުމަކީ ރަގަޅު ނިންމުމެއްކަމުގައި ބުނެ އެޑިއުކޭޝަނުން ގެނައި ބަދަލަށް ތައުރީފުކޮށްފައެވެ.\nއެޑިއުކޭޝަން މިނިސްޓްރީގެ ނިންމުމާއެކު މިއަދު ސްކޫލުގައި ތައުލީމު ހާސިލްކުރާ ދަރިވަރުން އިތުރުވެ، ސްކޫލަށް ގެނެސްފައިވާ ހެޔޮ ބަދަލު ބެލެނިވެރިން ބަލައިގަތީ ޝުކުރުވެރިކަމާއެކުގައެވެ. “މިއީ ވަރަށް އުފާވެރި މަންޒަރެއް. އަޅުގަނޑުގެ އަބަދުވެސް އުއްމީދަކީ ދަރިވަރުންނަށް ޒަމާނީ ވަސީލަތްތަކާއެކު ރަގަޅު ތައުލީމެއް ލިބިގެން ދިއުން. އަޅުގަނޑު ގަބޫލުކުރަނީ ތިން ސްކޫލް އެއްކޮށްލުމުން ދަރިވަރުންނަށް ގިނަ ވަސީލަތްތަކެއް ލިބި ސަރުކާރުންވެސް މި ސްކޫލަށް މިހާރަށްވުރެ ބޮޑު އިސްކަމެއް ދެއްވާނެކަމަށް”ބެލެނިވެރިއަކު ބުންޏެވެ. ސްކޫލުގެ މެނޭޖްމެންޓަކީ ގާބިލު މެނޭޖްމެންޓެއްކަން ފާހަގަކުރަމުން ބެލެނިވެރިންވަނީ ސްކޫލުގެ މުއައްޒަފުން ދިރާސީ އާ އަހަރަށް ތައްޔާރުވުމަށް ސްކޫލަށް ގެނެސްފައިވާ ބަދަލާއި މެދު ހިތްހަމެޖެހިފައެވެ. “އެންމެ ފުރަތަމަ ދުވަހުވެސް ފެނިގެންދިޔައީ ހިންގުންތެރިކަމާއި ރޭވުންތެރިކަމާއެކު ހުރިހާކަމެއްވެސް ވަކި އިންތިޒާމެއްގެ ދަށުން ނިމިގެން ދިޔަ މަންޒަރު.”ބެލެނެވެރިއަކު ބުންޏެވެ.ކުރިން ސްކޫލް ބަދަލުކުރަންޖެހުމުން ހިތްހަމަނުޖެހިފައިތިބި ގިނަ ބެލެނިވެރިންގެވެސް ހިތްހަމަނުޖެހުންތައް ފިލާ ގޮސް މިއަދު އަނެއްކާވެސް ހުޅުދޫ މީދޫ އަށް މި ލިބުނީ ތައުލީމީ އިތުރު ހަރުފަތަކަށް ދިޔުމުގެ ފުރުސަތެކެވެ. ބެލެނިވެރިންގެ އުއްމީދަކީ މި ގެނައި ހެޔޮ ބަދަލުގެ ނަތީޖާ ދަރިވަރުންގެ ނަތީޖާއިން ވެސް ފެނިގެން ދިއުމެވެ.


America akee abadhuves gaaiy rahumaiytheri gaumeh: Shahid\nއެމެރިކާއަކީ އަބަދުވެސް ގާތް ރަހުމަތްތެރި ޤައުމެއް: ޝާހިދު\nއެމެރިކާއަކީ ދިވެހިރާއްޖެއާއި އަބަދުވެސް ގާތް ރަޙުމަތްތެރި ޤައުމެއް ކަމަށް ފޮރިން މިނިސްޓަރ ޢަބްދުﷲ ޝާހިދު ވިދާޅުވެއްޖެއެވެ.\nއެބޭފުޅާ މިހެން ވިދާޅުވީ ކޮވިޑް-19 އާއި ދެކޮޅަށް ސަރުކާރުން ކުރަމުންދާ މަސައްކަތުގައި އެހީތެރިވުމަށް އެމެރިކާއިން އިމަޖަންސީ މެޑިކަލް އިކުއިޕްމަންޓް ރާއްޖެއަށް ފޮނުވުމަށް ނިންމުމާ އެގައުމުގެ ޚާރިޖީ ވަޒީރަށާއި އެޤައުމުގެ ސަރުކާރަށް ޝުކުރު އަދާކުރައްވާ ކުރެއްވި ޓްވީޓެއްގައެވެ.\nމިނިސްޓަރ ޝާހިދު ވިދާޅުވީ އެމެރިކާއަކީ އަބަދުވެސް ގާތް ރަޙުމަތްތެރި ޤައުމެއްކަމަށާއި، އެމެރިކާއިން މި ހައްސާސް ދަނޑިވަޅުގައި ފޯރުކޮށްދޭ އެހީތެރިކަމުގެ ސަބަބުން ކޮވިޑާއި ދެކޮޅަށް ސަރުކާރުން ކުރަމުންދާ މަސައްކަތަށް އިތުރު ކުރިއެރުމެއް އަންނާނެކަމަށެވެ. ކޮވިޑް-19ގެ ބަލިމަޑުކަމާއި ދެކޮޅަށް ދިވެހިރާއްޖެއިން ކުރަމުންދާ މަސައްކަތްތަކަށް އެހީތެރިވުމުގެ ގޮތުން އެމެރިކާއިން ދިވެހިރާއްޖެއަށް ގިނަ އަދަދެއްގެ ޕާސަނަލް ޕްރޮޓެކްޓިވް އިކުއިޕްމެންޓް (ޕީޕީއީ)ތަކެއް ވަނީ ހަދިޔާކޮށްފައެވެ.\nމިތަކެތި ހަދިޔާކޮށްފައިވަނީ އެމެރިކާގެ ސަރުކާރުގެ ފަރާތުން ބައިނަލްއަޤުވާމީ މުޖުތަމަޢުއަށް ހިލޭ އެހީ ފޯރުކޮށްދޭ ޖަމުޢިއްޔާއެއްކަމަށްވާ ޔޫއެސްއެއިޑްއިން ކޮވިޑުން އަރައިގަތުމަށް ދެކުނު އޭޝިޔާ ސަރަޙައްދަށް ފޯރުކޮށްދެމުންދާ އެހީތެރިކަމުގެ ތެރެއިންނެވެ.\nއެމެރިކާއިން ރާއްޖެއަށް ހަދިޔާކުރާ ޕަލްސް އޮކްސިމިޓަރ އަދި ޕީ.ޕީ.އީ ރަސްމީކޮށް ހަވާލުކުރުން އޮންނާނީ މާދަމާއެވެ.


މި ސަރުކާރުން މުއައްސަސާތަކަށް ނުފޫޒު ފޯރުވައި ބިރެއް ނުދައްކާ: ރޮޒޭނާ | Sangu News\nމި ސަރުކާރުން މުއައްސަސާތަކަށް ނުފޫޒު ފޯރުވައި ބިރެއް ނުދައްކާ: ރޮޒޭނާ\n28 މާރޗް 2021 - 09:36\nމިސަރުކާރުން މުއައްސަސާތަކަށް ނުފޫޒު ފޯރުވައިގެން ކަންކަން ކުރުމަށް މަސައްކަތް ކުރާރަން ނުފެންނަ ކަމަށާއި، ސަރުކާރުން މަސައްކަތް ކުރަނީ މުއައްސަސާތަކަށް އެއްބާރުލުންދީގެން ކަންކަން ކުރުމަށް ކަމުގައި ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެމްބަރު ރޮޒޭނާ އާދަމް ވިދާޅުވެއްޖެއެވެ.\nދައުލަތުގެ މުއައްސަސާތަކުންކުރާ އެންމެހާ މަސައްކަތްތައް އެއްވެސް ފަރާތެއްގެ ނުފޫޒެއް ނެތި މިނިވަންކަމާއި މުސްތަޤިއްލުކަމާއި އެކު ކުރިއަށް ގެންދިއުމަށް މަގުފަހިކުރުމަށް ކުރަންޖެހޭ އެންމެހާ ކަންތައްތައް ކުރައްވާނެކަމުގެ ފުރިހަމަ ޔަޤީންކަން ރައީސުލްޖުމްހޫރިއްޔާ ދެއްވައި ރޭ ރައީސް އޮފީހުން ނެރުނު ބަޔާނާއި ހަވާލާދީ ރޮޒޭނާ ވިދާޅުވީ ސަރުކާރުން މަސައްކަތް ކުރައްމުންދަނީ ޤާނޫނު އަސާސީން މިނިވަން މުއައްސަސާތަކަށް ދީފައިވާ ބާރުތަކާއިއެކު މަސައްކަތް ކުރުމުގެ ފުރުސަތު ދެއްވުމަށްކަމަށެވެ.\nސަރުކާރުން މިނިވަން މުއައްސަސާތަކަސް ނުފޫޒު ފޯރުވައިގެން ކަންކަން ކުރާކަމަށް ތުހުމަތު ކުރައްވާ ފަރާތްތަކުން، އެފަދަ ކަމެއް ސަރުކާރުން ކުރާނަމަ އެކަމެއް ސާބިރުކޮށްދެއްވަން ޖެހޭކަމަށް ރޮޒޭނާ ވިދާޅުވިއެވެ. ސަރުކާރުން މަސައްކަތް ކުރަމުންދަނީ މިނިވަން މުއައްސަސާތަކަށްވެސް އެއްބާރުލުންދީ މިނިވަންކަމާއިއެކު މަސައްކަތް ކުރެވޭނެ މާހައުލެއް ގާއިމްކޮށްދެއްވަން މަސައްކަތް ކުރާތަންކަމަށް ރޮޒޭނާ ވިދާޅުވިއެވެ.\nރައީސް އޮފީހުން ރޭ ނެރުނު ބަޔާނެއްގައި ބުނީ ވެންޓިލޭޓަރުގެ މައްސަލައާ ގުޅިގެން، ކޮރަޕްޝަންގެ ޢަމަލެއް ހިނގާފައިވޭތޯ ބެއްލެވީ، ޤާނޫނު އަސާސީއިން އެކަން މަތިކޮށްފައިވާ މުސްތަޤިއްލު ކޮމިޝަން، "އެންޓި-ކޮރަޕްޝަން ކޮމިޝަން" އިން ކަމަށާއި އެ މުއައްސަސާއިން ކުރެއްވި ތަޙްޤީޤަށް ބޭނުންވި އެންމެހައި މަޢުލޫމާތުތަކާއި، ފުރިހަމަ އެއްބާރުލުން އެ ކޮމިޝަނަށް ސަރުކާރުން ދީފައިވާނެ ކަމަށެވެ.\nއަދި އެ ތަޙްޤީޤް ހިނގަމުން ދިޔައިރު، ވީހާވެސް އިންސާފުވެރިކަމާއި އެކު މައްސަލަ ތަޙްޤީޤް ކުރުމަށް ފުރުޞަތު ދިނުމުގެ ގޮތުން އެ މައްސަލައިގައި ތުހުމަތު ކުރެވުނު ސަރުކާރުގެ އެންމެހައި މުވައްޒަފުން، ތަޙްޤީޤް ނިމެންދެން މަސައްކަތުން އެކަހެރި ކުރެވުނުކަން ފާހަގަކޮށްފައިވެއެވެ.\nއަމީން ވަކިކުރަން ވޯޓު ނުދިނީ ރައީސް ސޯލިހު އަށް ފުރިހަމައަށް އިތުބާރު އޮތީމަ: ރޮޒައިނާ


Prince Charles "James Bond 25" set gai | Mihaaru\nޕްރިންސް ޗާލް، އެކްޓަރު ޑެނިއެލް ކްރެއިގާ އެކު ބޮންޑްގެ ސެޓްގައި.\n24 ޖޫން 2019 - 07:40\n"ޖޭމްސް ބޮންޑް" ސީރީޒްގެ 25 ވަނަ ފިލްމުގެ ޝޫޓިން ފެށި ފަހުން މީޑިއާތަކުގައި އެންމެ ބޮޑަށް މިހާތަނަށް ދެކެވިފައި ހުރީ ޝޫޓިން ތެރޭގައި ދިމާވެފައިވާ ހިތާމަވެރި ހާދިސާތަކުގަ ވާހަކަ އެވެ. އޭގެ ތެރޭގައި ލީޑް އެކްޓަރު ޑެނިއެލް ކްރެއިގްގެ ފަޔަށް އަނިޔާވެ އޮޕަރޭޝަން ކުރަން ޖެހުނު ވާހަކަ އާއި ސެޓްގައި އެއްޗެއް ގޮވައި ކްރޫއަކަށް އަނިޔާވި ވާހަކަ ހިމެނެ އެވެ.\nއެކަމަކު މި ފަހަރު މިއޮތީ ބޮންޑްގެ އަހުލުވެރިންގެ މޫނު މައްޗަށް ކޮންމެވެސް ވަރެއްގެ ހިނިތުވުންމެއް ގެންނާނެ ކަހަލަ ވާހަކަތަކެކެވެ. އެއް ވާހަކަ އަކީ ވާތު ފައިގެ އޮޕަރޭޝަނަށް ފަހު، ރަނގަޅުވެގެން ކްރެއިގް އަލުން ޝޫޓިން އަށް ނުކުތް ވާހަކަ އެވެ. އަނެއް ވާހަކައަކީ އިނގިރޭސިވިލާތުގައި މިހާރު ފިލްމު ޝޫޓް ކުރަމުން އަންނަ އިރު، ޕްރިންސް ޗާލްސް ފިލްމުގެ ސެޓަށް ވަޑައިގެންނެވި ވާހަކަ އެވެ.\nއެގޮތުން ޕައިންވުޑް ސްޓޫޑިއޯގައި ކާސްޓާއި ކްރޫއާ ބައްދަލު ކުރައްވައި، ފިލްމުގައި ބޭނުންކުރާ ބައެއް ކާރުތަކުގެ ކައިރީގައި ޗާލްސް ފޮޓޯ ވެސް ނަންގަވާފައިވެ އެވެ. އޭގެ ތެރެއިން ބައެއް ފޮޓޯތައް ޖޭމްސް ބޮންޑްގެ ޓްވިޓާގައި ހިއްސާކޮށްފައިވާ އިރު، ޝާހީ އާއިލާ އިން ބައެއް ފޮޓޯތައް ޓްވީޓްކޮށްފައިވެ އެވެ.\nއިނގިރޭސި ޖާސޫސީ އެޖެންޓްގެ ވާހަކަ ކިޔައިދޭ ފިލްމުގެ ޓީމުން ވަނީ އޭގެ މަސައްކަތް ކުރިއަށްދާ ގޮތާ ބެހޭ ގޮތުގެ މައުލޫމާތު ވެސް ޗާލްސްއާ ހިއްސާކޮށްފަ އެވެ.\nކެރީ ޖޯޖީ ފުކުންގާ ޑައިރެކްޓް ކުރާ "ޖޭމްސް ބޮންޑް" 25 ވަނަ ފިލްމުގެ ކާސްޓުންގެ ތެރޭގައި ރަމީ މާލިކް، ރާލްފް ފިއެނެސް، ނައޯމީ ހެރިސް، ރޯރީ ކިނިއޭ، ލިއާ ސެޑޫ، ބެން ވިޝޯ، ޖެފްރީ ރައިޓް، ބިލީ މެގްނެސަން، އަނާ ޑި އާމަސް، ޑޭވިޑް ޑެންސިކް، ލަޝާނާ ލީންޗް އަދި ޑަލީ ބެންސެލާ ހިމެނެ އެވެ.\nމި ފިލްމަކީ ބޮންޑްގެ ރޯލް ކްރެއިގް ކުޅޭ ފަހު ފިލްމެވެ. އަދި ހަތަރު ވަނަ ފިލްމު ވެސް މެ އެވެ.\nރަސްމީކޮށް އަދި ނަން އިއުލާން ނުކުރާ ފިލްމު ސިނަމާތަކަށް ގެންނަން ނިންމާފައި ވަނީ އަންނަ އަހަރުގެ އެޕްރީލް 8 ގަ އެވެ.\nއިތުރު ލިޔުންތައް ހޮލީވުޑް އިނގިރޭސިވިލާތް ޖޭމްސް ބޮންޑް ޑެނިއެލް ކްރައިގް


ތިރީގައި މިދަންނަވާ މަގާމަށް މީހުން ބޭނުންވެއްޖެއެވެ.\nއެމް. އެސް 03\nމާޅޮސްމަޑުލު ދެކުނުބުރީ ހިތާދޫ ކައުންސިލްގެ އިދާރާ / ބ. ހިތާދޫ\n1969.80 ރުފިޔާ (އަސާސީ މުސާރައިގެ %28) ( ޓެކްނިކަލް ކޯ އެލަވަންސް ނުލިބޭފަރާތްތަކަށް ސަޕޯޓީން ކޯ އެލަވަންސްގެ ގޮތުގައި 900.00 ރުފިޔާ ލިބިލައްވާނެއެވެ.)\n1 ދިވެހިރާއްޖެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން\n2 ސިވިލްސަރވިސް މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ\n3 ސިވިލްސަރވިސް މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ޚިދުމަތް\nދިވެރާއްޖޭގެ ބިމާބެހޭ ޤާނޫނާއި އެއްގޮތްވާގޮތުގެމަތިން އަދި ރަށުގެ ލޭންޑްޔޫސް ޕްލޭނާއި ތަޢާރަޟުނުވާ ގޮތުގެ މަތިން، ސަރުކާރުގެ ބިމާބެހޭ ޤަޢުމީ އިދާރާއިން ރަށުކައުންސިލާއި ޙަވާލުކޮށްފައިވާ ފަޅާއި ބިން އެކިބޭނުމަށް ކުއްޔަށް ދޫކުރުމާއި، ބިމާއި ޢިމާރާތް ރަޖިސްޓްރީ ކުރުމާއި ދިވެހިރާއްޖޭގެ ޢިމާރާތްކުރުމުގެ ޤަވާއިދުތަކާއި ސަރުކާރުގެ މިނިސްޓްރީ ތަކުން ހަދާފައިވާ އެންމެހައި ޤަވާޢިދުތަކާއި އެއްގޮތްވާގޮތުގެ މަތިން ރަށުގައި ޢިމާރާތްކުރުމުގެ ކަންކަން ބަލަހައްޓައި އެކިއެކި ފަރާތްފަރާތުން ރަށުގެ ބިމާ ގުޅޭގޮތުން ހިންގާ ބިމާބެހޭ އެންމެހާ މުޢާމަލާތްތަކުގެ ރެކޯޑްތައް ދިވެހިރާއްޖޭގެ ބިމާބެހޭ ޤާނޫނާއި މިނޫންވެސް ޤާނޫންތަކުގައިވާ ގޮތުގެމަތިންބެލެހެއްޓުން\nކައުންސިލުން ހިންގަން ބޭނުންވާ އެންމެހައި ޕްރޮޖެކްޓްތައް ތައްޔާރުކޮށް ބެލެހެއްޓުން.\nރައްޔިތުންގެ ބައިވެރިވުމާއެކު ރަށުގެ ތަރައްޤީގެ ޕްލޭން އެކުލަވާލުން\nރަށުކައުންސިލުން އެކުލަވާލާފައިވާ ތަރައްޤީގެ ޕްލޭނަށް ރިޢާޔަތްކުރެވިގެން ސަރުކާރުން އެކަށައަޅާމަޝްރޫޢުތަކުގެ ތެރެއިން ރަށުކައުންސިލުން ތަންފީޛުކުރުމަށްރަށުކައުންސިލާ، ސަރުކާރުން ހަވާލުކުރާ ތަރައްޤީގެ މަޝްރޫޢުތައް ޤާނޫނުގައިވާ ގޮތުގެ މަތިން ތަންފީޛުކުރުން\nދިވެހިރާއްޖޭގެ ބިމާބެހޭ ޤާނޫނާއި، އެހެނިހެން ޤާނޫންތަކާއި އެއްގޮތްވާގޮތުގެ މަތިން އިޤްތިޞާދި ނުވަތަ އިޖްތިމާއީ ބޭނުންތަކަށް ކައުންސިލްގެ ނަމުގައި ބިންބިމާއި ފަރާއި ފަޅު ހޯދުމާއ މިލްކުކުރުމާއި އަދި މިފަދަ ތަންތަން އެހެންފަރާތްތަކަށް ކުއްޔަށް ދޫކުރުމާއި އަދި މިފަދަ ތަންތަނުގައި އިންވެސްޓްމަންޓް ކުރުމާއި، މިފަދަ އިންވެސްޓްމަންޓްތައް ކައުންސިލްގެ ނަމުގައި މިލްކުކުރުން\nއިޤްތިޞާދީ ނުވަތަ އިޖުތިމާޢީ ބޭނުންތަކަށް ކައުންސިލްގެ ނަމުގައި އުފުލޭ އަދި ނޫފުލޭ މުދާހޯދުމާއިމިލްކުކުރުމާއި ކައުންސިލްގެ ބެލުމުގެ ދަށުގައި ހުންނަ މިފަދަތަކެތި، މިޤާނޫނުގެ ދަށުން ހެދޭޤަވާއިދުގައިވާ ގޮތުގެމަތިން އެހެން ފަރާތްފަރާތަށް ކުއްޔަށް ދިނުމާއި ދޫކުރުން.\nތަރައްޤީގެ ހަރަކާތްތައް ހިންގުމަށް ބޭނުންވާ ފައިސާ ހޯދުމަށް ޤާނޫނުގައި ކަޑައަޅާފައިވާ ހުދޫދުގެ ތެރޭގައި މާލީއިދާރާތަކުން ދަރަންޏަށް ފައިސާ ނެގުމާއި އެފަދަ ދަރަނިތަކުގެ ޙިމާޔަތެއްގެ ގޮތުގައި ކައުންސިލްގެ އެކިއެކި މާލީޙައްޤުތަކާއި މަޞްލަހަތުތަކާއި މިލްކިއްޔާތުތައް ދަރަނިދޫކުރާ ފަރާތަކަށް ހުށަހެޅުމާއި ތަފާތުއެކިކަންކަމަށް ފަންޑް އުފެއްދުން\nދިމާވާ ކުއްލިނުރައްކަލުގެ ޙާލަތްތަކުގައާއި ޙާދިޘާތަކުގައި އެހީތެރިކަން ފޯރުކޮށްދިނުމަށް މަސައްކަތްކުރުން\nކައުންސިލަށް ބޭނުންވާ އަންދާސީ ހިސާބުތައް ތައްޔާރުކޮށް، މާލިއްޔަތުގެ ޤަވާޢިދާއި ޤާނޫނާއި އެއްގޮތްވާގޮތުގެމަތިން އެކަންކަން ކުރުން.\nހުށަހެޅޭ މައްސަލަތައް ބެލެހެއްޓުމާއި، ފައިލްކުރުމާއި، ދުވަހުންދުވަހަށް މަހުން މަހަށް ފޮނުވަންޖެހޭ ރިޕޯރޓްތައް މުއްދަތަށް ފޮނުވުން.\nވިހާ، މަރުވާ އާބެހޭ އެންމެހާ މަސައްކަތްތައް ބެލެހެއްޓުން\nހުކުރު، ޢީދު ނަމާދު ކުރުމުގެ ކަމްތައްތައް ބެލެހެއްޓުމާއި، ހުށަހެޅޭ މައްސަލްތަކާބެހޭ ކަންތައްތައް ބެލެހެއްޓުމާއި އަޅަންޖެހޭ ފިޔަވަޅުތައް އެޅުން.\nރަށުތެރެ ސާފުކުރުމާބެހޭ ކަންތައްތައް ބެލެހެއްޓުމާއި، ގޯތި ގޯއްޗާއި މަގުމަގަށް އަރާ ރުއްގަހާބެހޭ ހުރިހާކަމެއްބެލެހެއްޓުން. އަދި އޮފީސް ހުޅުވާ ލެއްޕުން\nމީގެ އިތުރުން ކައުންސިލް ހިންގެވުމާއި ހަވާލުވެ ހުންނެވި ވެރިއަކު އަންގާ ކަންތައްތައްކުރުން\n1- ބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، އިކޮނޮމިކްސް، ޕްރޮޖެކްޓް މެނޭޖްމަންޓް، އާބަން ސްޓަޑީޒް ގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީ ގެ ސަނަދެއް ހާސިލްކޮށްފައިވުން. ނުވަތަ\n2- ބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، އިކޮނޮމިކްސް، ޕްރޮޖެކްޓް މެނޭޖްމަންޓް، އާބަން ސްޓަޑީޒް ގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މުނިސިޕަލް ސަރވިސް، އިކޮނޮމިކްސް، ޕޮރޮޖެކްޓް މެނޭޖުމަންޓް ގެ މަސައްކަތު ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން\n1. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިއިދާރާއިން ލިބެންހުންނާނެއެވެ.)\nކެޓެގަރީރެ ޖުމްލަ އިންސައްތަ\nމަސައްކަތުގެ ދާއިރާ އާއި ގުޅޭ ކުރުމުއްދަތުގެ ތަމްރީން\nސިވިލްސަރވިސްގެ ވަޒީފާއަށް ވަނުމަށްދެވޭ އިމްތިހާން\n- މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 11 ޖުލައި 2019 ވާ ބުރާސްފަތި ދުވަހުގެ 13:30 ގެ ކުރިން، މާޅޮސްމަޑުލު ދެކުނުބުރީ ހިތާދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީމެއިލް އެޑްރެހަކީ hithadhoo.office@gmail.com އެވެ. އީމެއިލް ކުރައްވާނަމަ ސުންގަޑީގެ ކުރިން އީމެއިލް ލިބުނުކަން ކަށަވަރުކުރުމަކީ އީމެއިލް ކުރައްވާ ފަރާތުގެ ޒިންމާއެކެވެ.އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 11 ޖުލައި 2019 އާއި 31 ޖުލައި 2019 އާއި ދެމެދު މާޅޮސްމަޑުލު ދެކުނުބުރީ ހިތާދޫ ކައުންސިލް އިދާރާ ގައެވެ. ވުމާއިއެކު، މިވަޒީފާއަށް ކުރިމަތިލާ ފަރާތްތަކުން، އެތާރީޚްތަކުގައި އިންޓަރވިއުއަށް ޙާޟިރުވުމަށް ތައްޔާރުވެ ތިބުން އެދެމެވެ. އިންޓަރވިއު ބާއްވާނެ ދުވަހަށް ބަދަލު އަތުވެއްޖެނަމަ އެކަން ހުރިހާ ފަރާތްތަކަށް އެންގޭނެއެވެ.\nމި އިޢުލާނާއި ގުޅިގެން އިތުރު މަޢުލޫމާތު ސާފުކުރުމަށް ގުޅުއްވާނީ ރަސްމީ ގަޑީގައި މި އިދާރާގެ 6600007 ނަންބަރު ފޯނަށެވެ. އީމެއިލް ކުރައްވާނީ hithadhoo.office@gmail.com އަށެވެ.\nސުންގަޑި: 11 ޖުލައި 2019 1130


BREAKING NEWS: Jalugai Baeh Gaidheen Ge Boa Baalaifi - Vaguthu\nއަދިވެސް ކޮންޓްރޯލެއް ނެތް، ކުރިއަށް އޮތީ ދަތި ދުވަސްތަކެއް - 55 މިނެޓް ކުރިން\n9 މަސް ކުރިން ( ޖޫން 20, 2019 )\nކަރެކްޝަނަލް ސާވިސްގެ އޮފިސަރުންތަކެއް\nމިއަދު މާފުށީ ޖަލުގައި ހިނގި ހަމަނުޖެހުމާއި ގުޅިގެން ގޮޅިން ނެރެގެން ގެންދިޔަ ބައެއް ގައިދީންގެ ނުރުހުމުގައި އެމީހުން ބޯ ބާލައިފިއެވެ.\nކަރެކްޝަނަލް ސާވިސްގެ އޮފިސަރުން ޔުނިޓް ދެއަކުން ނެރެގެން ގެންދިޔަ ބައެއް ގައިދީންގެ ބޯ ބާލާފައިވާ ކަމަށް އިތުބާރު ކުރެވޭ ފަރާތަކުން "ވަގުތު" އަށް ވަނީ ކަށަވަރު ކޮށްދީފައެވެ.\nމައުލޫމާތު ދިން ފަރާތުން ބުނީ މަދުވެގެން ހަތަރު ގައިދީއެއްގެ ބޯ ބާލާފައިވާ ކަމަށެވެ.\nމައުލޫމާތު ދިން ފަރާތުން ބުނީ ޔުނިޓް ދެއަކުން ދެ ގައިދީއަކު ނެރެ އަނިޔާ ކޮށްފައިވެއެވެ. އަދި ފަހުން އެ ޔުނިޓްގައި ތިބި ހުރިހާ ގައިދީން ނެރެގެން އަނިޔާ ކުރިއެވެ.\nގޮޅިން ނެރެ އަނިޔާ ކުރި ގައިދީންގެ ތެރެއިން އެކަކު ފިޔަވައި އެހެން މީހުން މިހާރު ވަނީ އަނބުރާ ގޮޅިއަށް ވައްދާފައެވެ. ގޮޅިއަށް ވައްދާފައި ނުވާ ގައިދީ ވީތަނެއް އަދި ސާފެއް ނުވެއެވެ.\nގޮޅިން ނެރުނު ގައިދީންގެ ތެރެއިން ބައެއް ގައިދީންގެ ހަށިގަނޑުގައި އަނިޔާ ކުރިކަމުގެ ނިޝާންތައް ފެންނަން އެބަހުރި ކަމަށް މައުލޫމާތު ލިބެއެވެ.\nމާފުށީ ޖަލުގައި މިއަދު ހިނގި ހަމަނުޖެހުން ކޮންޓްރޯލް ކުރަން ހާލަތާ ނުބައްދަލު މިންވަރަށް ބާރުގެ ބޭނުން ކޮށްފައިވާ ކަމަށް ހޯމް މިނިސްޓްރީ އިން މިރޭ ވަނީ އިއުތިރާފުވެސް ވެފައެވެ.\nނަމަވެސް ބޭނުންކުރި ހާލަތާއި ނުބައްދަލު ބާރުގެ ތަފްސީލެއް ދީފައެއް ނުވެއެވެ.\nހޯމް މިނިސްޓްރީ އިން މިރޭ ވިދާޅުވީ މިއަދު މާފުށި ޖަލުގައި ހިނގާދިޔަ ހާދިސާ އާގުޅިގެން އިންސްޕެކްޓަރ އޮފް ކަރެކްޝަނަލް ސަރވިސް މާފުށީ ޖަލަށް ވަގުތުން ޒިޔާރަތްކޮށް، މިހާދިސާއާއި ގުޅިގެން ސުވާލުކުރަންޖެހޭ ފަރާތްތަކާ ސުވާލުކޮށްފައިވާ ކަމަށެވެ.\n"އެ ހަމަނުޖެހުން ކޮންޓްރޯލް ކުރުމުގައި ހާލަތާނުބައްދަލުމިންވަރަށް ބާރުގެ ބޭނުންކޮށްފައިވާކަން ވަނީ ފާހަގަކުރެވިފައި" ހޯމް މިނިސްޓްރީ އިން ވިދާޅުވިއެވެ.\nމި ހާދިސާ އިތުރަށް ތަހުގީގުކުރުމަށްފަހު ކަންކަން ގާނޫނުގެ ތަރަހައިގެތެރެއަށް ގެނައުމަށްޓަކައި އަޅަންވާ ފިޔަވަޅުތައް އަޅަމުންގެންދާނެ ކަމަށް ހޯމް މިނިސްޓްރީ އިން ވިދާޅުވެއެވެ.\nމާފުށި ޖަލުގައި ގައިދީންނަށް ބޮޑެތި އަނިޔާތަކެއްކޮށްފައިވާކަމަށް އަޑުތައް ވަނީ ފެތުރިފައެވެ. މާފުށި ޖަލުގައި ހިނގި ހަމަނުޖެހުމަކަށްފަހު ޖަލުވެސް ވަނީ އެލާޓަށް ގެނެސްފައެވެ.\nރައީސް ޔާމީނާއި ހޯމް މިނިސްޓަރު އިމްރާން ބައްދަލުކުރައްވައިފި\nމާފުށީ ޖަލުގައި މީހަކު ހޭނެތިއްޖެ\nޖޫން 20, 2019 23:59\nކޮސްވާހަކަ ނުދައްކާ އެމްޑީޕީ ސަރުކާރުގަ އެއްގމާ ކަނޑާ ވަޔާ އަދި ޖަލުގަވެސް އަނިޔާއެއް ނުކުރާނެ!!\nޖޫން 21, 2019 00:00\nވާވާ! ސަޅިއޭ ކުރިން ނުއިވޭ ކިތައް އަޑު މި ސަރުކާރަށް ވޯޓްލީ މީހުން ވެސް ބުނާނެ ދޯ ސޯލިޙް ބޭ ހަންބާލަނީ އޭ ޖަލުތަކުގަ އަނީޔާ އަދުލު އިންސާފް ގެއްލިއްޖެ ތަނެއް ހަލާކުވެ ހިގައިދާނެ!!!!\nޖޫން 21, 2019 00:01\nސޭހް އަމްރާނުމެން މިއައީ އަނިޔާއާ ފަސާދަ ނައްތާލަން!!\nޖޫން 21, 2019 00:06\nމިއީ މުޖުރިމުން އެކަނި ގައުމެއްތަ.. އެމީހުންގެ ހައްގުތަށް މައުންޓު އެވަރެސްޓަށްވުރެ ބޮޑު މިގައުމުގަ... މީތަ އެޖެނޑާ 19 އަކީ\nޖޫން 21, 2019 00:18\nޛލުގެ ގަވައިދުގަ އިއްނާނެ ބޭލޭނެ ކަަމަށް!\nޖޫން 21, 2019 00:47\nހާލަތާ ބައްދަލު ބާރުބޭނުންކޮށްފިއްޔާ ކޮންޓްރޯލެއް ނުކުރެވޭނެ! އެފަދަ ޙާލަތްތައް ކޮންޓްރޯލްކުރެވޭނީ އުފެދުނު މައްސަލައިގެ ޙާލަތައްވުރެ ބާރެއްބޭނުންކޮށްގެން. ޖަލަކީ ޖަލު ޖަލުގައިތިބޭނީ ކުއްވެރިން.\nޖޫން 21, 2019 01:00\nބޯބޭނުން ވަރަކައްދިގުކުރައް އޭޖަލޭ...ސަރުކާރުން އާމުރައްޔިތުން ފެލާފަ އެމީހުންގެ ހައްގުނޮހޯދަދީ...ބޮޑެތި ގާތިލުންނާ މުޖުރިމުންނަށް އެފައިސާއިން ހަރަދުކޮއްފަ އަދި އެމީހުން ޖަލުބަލަހައްޓާ މީހުނަށް ހަމަލާދިނީމަ ވީ އެމީހުންގެ ހައްގުގެވާހަކަ ދައްކަން...ކޮބާ އަހަރުމެން ރައްޔިތުންގެ ހައްގު މިނިވަނުންނޭ މީ...ޓެކްސް ދެމޭ އެބަ ބުނިވަރަކަށް.... ބިލްތައް ބޮޑޭވަނީ ބޯހިޔާވަހިކަމެއް ނެތޭ...މުޖުރިމުން އެދަނީ އަމަން ބަލަހައްޓާ މީހުނަށް އިންޒާރުދެމުންނޭ ދައުލަތުގެ ވެރިންގެ ހިމާޔަތުގަތިބެ\nޖޫން 21, 2019 21:29\nމި ޤައުމުގަ ގައިދީން އުޅެނީ ވަރަށް އަރާމުގަ.. އެމީހުންގެ ހައްޤު ހޯދަދޭން ގޮވާވަރަށް ހާއްސައެހީއަށް ބޭނުންވާ ކުދިންގެ ހައްޤަށް ގޮވާނެ ވާލެެއް މި ޤައުމުގަ ނެތް.. އިސްލާމީ ޝަރީޢަތުގަ އޮންނަ އަދަބު ތަންފީޒް ކުރެވޭނަމަ ތި ޖަލުގަ ތިބޭނީ ކިހާ މީހުންނެއްބާ؟\nޖޫން 21, 2019 02:24\nކަލޭމެންނަކަށް ގައިދީންނެއް ނޭންގޭނެ.އޮފިސަރެއްގެ ބޮލަށް ދަގަނޑެއް ހަރާލީމަ ވެސް ހެވިފަ ތިބެންވީބާ.ކިހާ ފެންވަރެއްގެ ބައެއްކަން އެނގޭބާ އޮފިސަރުންނަށް އަނިޔާ ދިނީ.ކިތައް މީހުން ގަޔަށް ވަޅި ޖަހާ ޒަހަމް ކޮށްގެން ގެނެސް ތިބި ބައެއް ކަން ނޭންގޭނެ.\nޖޫން 21, 2019 06:07\nޖޫން 21, 2019 07:03\nޢެމީހުން އެކުރީ ހާލަތާ ބައްދަލު ބާރުގެ ބޭނުންތާ ދޯ އެހެން ވީ މަ. ޢެ މައްސަލަ އަކަށް ނުވެ. ކޮންޓްރޯލް ކުރި މީހުން މި ގޯސް ވީ. ޢިމުރާނޫ\nޖޫން 21, 2019 08:19\nޖޫން 21, 2019 08:43\nޣައިދީއެއްގެ އަތުގައި ދަގަނޑުގަނޑެއް އޮތުމަކީ ބެލެހެއްޓުމުގެ ނިޒާމު ފޭލުވެފައިވާ ކަމުގެ ހެއްކެއް.\nޖޫން 21, 2019 21:24\nކޮއްކޮދޭބަލަ ކިޔަވަން އަދިވެސް\nޖޫން 21, 2019 11:15\n"ހިތްހެޔޮ" ގެ މާނަ އެޖެންޑާ 19 ގަ ތަފާތުކަން ހާމަވެއްޖެ...\nހަމަ އަނިޔާ ކުރަންވީ. މަހުރިނަމަ އަދި ކުޅިވަރު ދައްކާލީސް\nޖޫން 21, 2019 12:33\nއެމްޑީޕީ ސަރުކާރުން ޖައްވައް ފަޒާއަށް ތަލަޔަށް އިސްތަށިގަނޑައް.. ލޮލް\nޖޫން 21, 2019 14:00\nއަތަށް ގޮވަނީ އަތަށް ގޮވަނީ ދުވަސްކޮޅަކުން ބޮއްސުންލާނެ ބަލަން ތިބެމާ\nޖޫން 21, 2019 14:02\nއަތަށް ހޮވަނީ އަތަށް ގޮވަނީ ދުވަަސްކޮޅަކުން ބޮއްސުންލާނެ ބަލަން ތިބެމާ.\nގެސްޓް އަހުސް މަންޖެ\nޖޫން 21, 2019 15:41\nއަޅެ އަންނި ނިކުމެ މުޅި ޤައުމުގައި ހުޅު ނުޖަހާތި ތިކަމާއި ގުޅިގެން، އީވާނުގެ މަރުގެ ކަންތަކާގުޅިގެންވެސް އަންނި މުޅި ޤައުމުގައި ހުޅުޖެހީ، ޕްލީޒް ނޯ އަންނި ޑޯންޑޫ ދިސް ޓައިމް. ވީ ލަވް އަވަރ ކަންޓްރީ ދޯ ޔޫ އާރ ނޮޓް.\nޖޫން 21, 2019 18:37\nދެންބުނޭ އެތާއޮފިސަރުންނަކީ ޔާމީނުގެ މީހުންނޭ. އޭރުން ނިމުނީ.\nޖޫން 21, 2019 19:52\nދައުލަތުގެ ހަރަދުގަ ކާންދީ ބޯންދީ ނިންދަވާ ބަލަހައްޓާ އަދި ސެކިއުރުޓީވެސް ދޭންފެނޭ ގައިދީންއައް. ޤައުމަށް ނުލާހިކު ފައިދާހުރި މަސައްކަތްކޮށް ދެއްވާ ބައެއް ވިއްޔާ އަނިޔާ އެއް ވެއްޖިއްޔާ ޤައުމަށް ފޫނުބެދޭ ވަރުގެ ގެއްލުމެއް..ބޯހަލާކު\nޖޫން 21, 2019 20:37\nގޭގަ ނިދާފަ އޮއްވަ ވިއްޔާ ތިޔަ އެއްޗެހިތަށް ގޮޅިއަށް ގެނެސް ލީ. މައިތިރިވެގެން އަމާ ބަސްއަހައިގެން ގޭގަ އިންނަމަ އެއްނު.\nޖޫން 21, 2019 22:10\nޖަލުގެ ތިބިގައި ދީންްްނައް ިންސާނިިިިއްްްޔަތާއި ޚިލާފުު އަނިޔާކުރިމޙުން މަރުުުުުުވީމަ ވެސް ބުުުުުުުުުުުުނާާާާނީީީީޝަހީދުންނޭ.\nޖޫން 23, 2019 17:31\nރ. ޔާމީން ކުރިވަރުގެ ވެރިކަމެއްކުރެވޭނެ ވެރިޔެއް ހިޔެއްނުވޭ ދެން މިރާއްޖޭޭގެވެ ރިކަމާ ހަވާލުވާނެހެނެއް.\nޖަލުގަ ތިބިމީހުން ހެޔޮ މީހެއް ވެރިކަމައް ގެނެސްފަ މިހާރު މިކިޔަނީ ކީކޭބާ!\nޖޫން 24, 2019 12:42\nއެހެންވާނީ...އެއްބަޔަކު ގަޢިދީން ބުނީމަ ބުނާހާ އެއްޗެއް ވައްދައިދެނީ ގޮޅިއަށް، ނުވައްދައިދޭ އޮފިސަރުންނަށް ގަޢިދީން ބިރުދައްކާ އިންޒާރުދީ ހަދަނީ. ކޮރަޕްޓު އޮފިސަރުން ތިބޭތީ ވާގޮތް. ރަނގަޅަށް އުޅޭ އޮފިސަރުންނަށް ހުރިހާ އުނދަގުލެއް ޖެހެނީ. ތިތާ ތިބޭއިރު ވަކި ޑުރެސް ކޯޑެއް ބާއްވަންވީ، ބޯވެސް ކޮށަންވީ، ނިޔަފަތިވެސް ކަނޑުވަންވީ ހަފްތާއަކުން ހަފްތާއަކުން. ކޮންފަދަ ކަމެއްތަ، މީހުން މަރާ، ޑުރަގް ޑީލްކޮށް، އެކަހަލަ އެތަށް ކަމެއް ކޮށް ހަދާފަ، ތިތާ ބޭނުންހާ ގޮތަކަށް އުޅެވިގެން ނުވާނެ. ބޮޑަށް މޮނިޓަރ ކުރޭ އޮފިސަރުންވެސް އަދި ގަޢިދީންވެސް.


Greta thimaavesheege award eh gabooleh nukuri | Mihaaru\nގްރެޓާ، ތިމާވެށީގެ އެވޯޑެއް ގަބޫލެއްނުކުރި\n31 އޮކްޓޯބަރ 2019 - 15:505comments\nމޫސުމަށް އަންނަ ބަދަލުތަކާ ދެކޮޅަށް މަސައްކަތްކޮށްގެން ދުނިޔޭގެ ސަމާލުކަން ހޯދާފައިވާ ދަރިވަރު ގްރެޓާ ތަމްބާގަށް ދޭން ނިންމި ތިމާވެށީގެ އެވޯޑެއް ގަބޫލު ނުކުރަން އޭނާ ނިންމައިފި އެވެ.\nއުމުރުން 16 އަހަރުގެ ގްރެޓާ ތިމާވެށީގެ ހިމާޔަތުގައި ކުރާ މަސައްކަތުގެ އަގު ވަޒަންކޮށް އެވޯޑެއް ދޭން ނިންމީ އޭނާ ނިސްބަތްވާ ގައުމު ސްވިޑްން ވެސް ހިމެނޭ ނޯޑިކް ކައުންސިލުންނެވެ. ޖުމްލަ 87 ގައުމެއް ތަމްސީލުކުރާ ކައުންސިލުން ގްރެޓާ އަށް ދޭން ނިންމި އެވޯޑް އޭނާ ގަބޫނުކުރީ ވާހަކަ ދެކެވޭ މިންވަރާ ގާތަށް ނޯޑިކް ކައުންސިލަށް ވެސް ތިމާވެއްޓާ ގުޅުން ހުރި މައްސަލަތަކަށް އަމަލީ ގޮތުން މަސައްކަތްނުކުރެވޭ ކަމަށް ބުނެ އެވެ.\n"މުހިއްމީ އެވޯޑެއް ނޫން. މުހިއްމީ އަމަލީގޮތުން ކުރާ މަސައްކަތް އިތުރުކުރުން،" ގްރެޓާ އިންސްޓަގްރާމްގައި އާންމުކުރި ދިގު ޕޯސްޓެއްގައި ބުންޏެވެ.\nއޭނާ ބުނިގޮތުގައި މޫސުމަށް އަންނަ ބަދަލުތަކާ ދެކޮޅަށް ހަރުދަނާ އަދި އިހުލާސްތެރި މަސައްކަތްތަކެއް ކުރެވޭނީ ގައުމުތަކުގެ ސިޔާސީ މީހުން ވެސް އެއްގަލަކަށް އަރައި، އެކައްޗެއް ކިޔައިގެންނެވެ.\nގްރެޓާ އެވޯޑް ގަބޫލުނުކުރުމުން ނޯޑިކް ކައުންސިލްގެ ރައީސް ހޭންސް ހޯލްމާކް ވިދާޅުވީ އެ ނިންމުމަށް އިހުތިރާމުކުރައްވާ ކަމަށެވެ.\n"އޭނަ ތިމާވެއްޓަށްކުރާ މަސައްކަތްތައް އަހަރެމެން ބަލައިގަންނަން. އަދި މިއީ އެތައް ބަޔަކަށް ލިބުނު ހިތްވަރެއް ވެސް މެ،" އޭނާ ވިދާޅުވި އެވެ.\nގްރެޓާގެ މަސައްކަތަށް މުޅި ދުނިޔޭގެ ތައުރީފު ވެސް ލިބިފައިވާ އިރު، ގިނަ ބަޔަކު އުންމީދުކޮށްގެން މި އަހަރު ނޯބެލް ސުލްހައިގެ އިނާމު ވެސް އޭނާ އަށް ލިބޭނެ ކަމަށެވެ. އެ އެކަމަކު އެ އިމާނު މި އަހަރު ލިބިވަޑައިގަންނަވާ ބޭފުޅަކީ އިތިއޯޕިއާގެ ބޮޑުވަޒީރު އަބީ އަހުމަދެވެ.\nމިދިޔަ މަހު އދ. ގެ "ގްލޯބަލް ކްލައިމެޓް ސަމިޓް" ގައި ދުނިޔޭގެ ލީޑަރުންނަށް އަމާޒުކޮށް ގްރެޓާ ދެއްކި ވާހަކަތަކަކީ ލީޑަރުން ލަދުގަންނުވާލި ވާހަކަތަކެކެވެ. އަދި ގްރެޓާގެ ސްޕީޗާ ގުޅިގެން އެތައް ބައެއްގެ ތައުރީފާއި ލޯބި އޭނާ އަށް އޮހިފައިވެ އެވެ.\nއިތުރު ލިޔުންތައް ތިމާވެށި އެވޯޑްސް ކްލައިމެޓް ޗޭންޖް ސްވިޑެން\nތިމާވެށީގެ އެކްޓިވިސްޓާ މެދު ބައްޕަ ކަންބޮޑުވޭ